തൃശ്ശൂരില് പ്രചാരണത്തിന്റെ പൊടിപൂരം; രാജാജിയും പ്രതാപനും ഒപ്പത്തിനൊപ്പം | election campaign at thrissur 2019 lok sabha election\nതൃശ്ശൂരില് പ്രചാരണത്തിന്റെ പൊടിപൂരം; രാജാജിയും പ്രതാപനും ഒപ്പത്തിനൊപ്പം\nMar 23, 2019, 12:13 PM IST\nമൂന്നുവട്ടം പര്യടനം പൂർത്തിയാക്കിയ രാജാജി ഇനി വാഹനപ്രചാരണത്തിലേക്കാണ്.\nതൃശ്ശൂരിലെ എല്‍ഡിഎഫ് സ്ഥാനാര്‍ത്ഥി രാജാജി മാത്യുവും, യുഡിഎഫ് സ്ഥാനാര്‍ത്ഥി ടി.എന് പ്രതാപനം തിരഞ്ഞെടുപ്പ് പ്രചാരണത്തിനിടയില്\nതൃശ്ശൂർ: സ്ഥാനാർഥി നിർണയത്തിൽ ഇടതുമുന്നണി കാണിച്ച മേൽക്കോയ്മ പ്രചാരണത്തിലും. രണ്ടാഴ്ച മുന്പേ പ്രചാരണം തുടങ്ങിയ രാജാജി മാത്യു തോമസ് എല്ലാ നിയമസഭാ മണ്ഡലങ്ങളിലും മൂന്നുവട്ടം പര്യടനം പൂർത്തിയാക്കി.\nസ്ഥാനാർഥി നിർണയം വൈകിയെങ്കിലും അതിേവഗം ബഹുദൂരമെന്ന സിദ്ധാന്തത്തിൽ മുന്നേറുകയാണ് െഎക്യമുന്നണിയുടെ ടി.എൻ. പ്രതാപൻ. നാലു ദിവസമായി പ്രചാരണത്തിലുള്ള പ്രതാപൻ വെള്ളിയാഴ്ച വൈകീട്ടോടെ എല്ലാ നിയമസഭാ മണ്ഡലങ്ങളിലും രണ്ടുവട്ടം പര്യടനം പൂർത്തിയാക്കി.\nമൂന്നുവട്ടം പര്യടനം പൂർത്തിയാക്കിയ രാജാജി ഇനി വാഹനപ്രചാരണത്തിലേക്കാണ്. രാജാജിയുടെ വാഹനപ്രചാരണ ജാഥ 29 വരെയാണ്. ശനിയാഴ്ച രാവിലെ ഏഴിന് വാഹനപ്രചാരണ ജാഥ തുടങ്ങും. ഏങ്ങണ്ടിയൂരിൽനിന്ന് തുറന്ന ജീപ്പിലായിരിക്കും യാത്ര. ഗുരുവായൂർ മണ്ഡലത്തിലാണ് ആദ്യത്തെ വാഹനപ്രചാരണം.\nപ്രതാപനാകട്ടെ ഒരാഴ്ച കഴിഞ്ഞേ വാഹനപ്രചാരണത്തിന് തുടക്കമിടൂ. അതേവരെ ഭവനസന്ദർശനങ്ങളും മണ്ഡലതല-ബൂത്തുതല കൺവെൻഷനുകളും സ്ക്വാഡ് വർക്കുമായി ജനങ്ങളിലേക്കിറങ്ങിച്ചെല്ലാനാണ് തീരുമാനിച്ചിരിക്കുന്നത്.\nഒല്ലൂർ നിയോജക മണ്ഡലത്തിലായിരുന്നു വെള്ളിയാഴ്ച രാജാജിയുടെ പര്യടനത്തുടക്കം. കാർഷിക സർവകലാശാലയിലെയും വെറ്ററിനറി സർവകലാശാലയിലെയും ജീവനക്കാരെ കണ്ട് വോട്ട് തേടി. മണ്ണുത്തിയിലെ സെവൻ സീസ് ഡിസ്റ്റിലറിയിലെ തൊഴിലാളികളെയും ജീവനക്കാരെയും കണ്ട് വോട്ടഭ്യർഥിച്ചു.\nഫോൺ ഇൻ പ്രോഗ്രാമിന് ശേഷം തൃശ്ശൂർ മണ്ഡലത്തിലെ ബ്രഹ്മസ്വം മഠം സന്ദർശിച്ചു. പൂങ്കുന്നത്തെ ധനലക്ഷ്മി ബാങ്ക് ആസ്ഥാനം, കെ.എസ്.ആർ.ടി.സി. ബസ് സ്റ്റാൻഡ്, ജൂബിലി മിഷൻ ആശുപത്രി എന്നിവിടങ്ങളിലായിരുന്നു പിന്നീട് വോട്ടഭ്യർഥന.\nതുടർന്ന് തലോർ, തൃക്കൂർ, പറപ്പൂക്കര എന്നിവിടങ്ങളിലേക്ക് നീങ്ങി.\nചാവക്കാട് കൊല്ലപ്പെട്ട ഹനീഫയുടെ വീട്ടിലെത്തി ബന്ധുക്കളെ കണ്ടായിരുന്നു പ്രതാപന്റെ പ്രചാരണത്തുടക്കം. പത്ത് മണിയോടെ തൃശ്ശൂരിലെത്തി തിരഞ്ഞെടുപ്പ് കമ്മിറ്റി ഒാഫീസ് ഉദ്ഘാടനച്ചടങ്ങിൽ പങ്കെടുത്തു.\nപെരിങ്ങാവ് ധന്വന്തരി ക്ഷേത്രം, ചെമ്പുക്കാവ് കാർത്ത്യായനി ഭഗവതീക്ഷേത്രം, ഒളരിക്കര ഭഗവതീക്ഷേത്രം, എൽത്തുരുത്ത് പൂതൃക്കോവിൽ ക്ഷേത്രം എന്നിവിടങ്ങളിലെ പ്രസാദ ഉൗട്ടിൽ പങ്കെടുത്തു. ഹോളി ഫാമിലി മഠത്തിലെത്തി േവാട്ടഭ്യർഥന. തുടർന്ന് എഴുത്തച്ഛൻ സമാജം പ്രവർത്തകരുടെ സ്വീകരണം. പിന്നീട് ചിത്രൻ നമ്പൂതിരിപ്പാടിന്റെ വീട്ടിലെത്തി അനുഗ്രഹം തേടി.\nഖാദി വർക്കേഴ്സിന്റെ സമ്മേളനത്തിലെത്തിയശേഷം യു.ഡി.എഫ്. കൺവെൻഷനായി മണലൂർക്ക് പുറപ്പെട്ടു. ഇതിനിടെ തിരഞ്ഞെടുപ്പിന് കെട്ടിവയ്ക്കാനുള്ള തുകയുമായി കേരളവർമ, വിവേകാനന്ദ കോളേജുകളിലെ ചില അധ്യാപകരെത്തി. ഗുരുവായൂർ മണ്ഡലം കൺവെൻഷനായിരുന്നു പിന്നീട്.\nലോക്‌സഭയിലേക്ക് കന്നി അങ്കത്തിനൊരുങ്ങി ടി.എന് പ്രതാപൻ\nതൃശ്ശൂർ: രണ്ടുതവണ നിയമസഭയിലേക്കെത്തിയെങ്കിലും പ്രതാപന് ഇത് ലോക്‌സഭയിലേക്കുള്ള ..\nഅതിരപ്പിള്ളി തുറന്നില്ലെങ്കിലെന്താ, പീച്ചി -വാഴാനി വഴി മുനയ്ക്കലിലേക്ക് ഒരുഗ്രന് യാത്ര പോകാം


അച്ഛന് ഒരുതരി മണ്ണ് പോലും എനിക്ക് വേണ്ടി ഉണ്ടാക്കിയിട്ടില്ല;മനസ്സ് തുറന്നു മനോജ് കെ ജയന്! - metromatinee.com Lifestyle Entertainment & Sports\nഅച്ഛന് ഒരുതരി മണ്ണ് പോലും എനിക്ക് വേണ്ടി ഉണ്ടാക്കിയിട്ടില്ല;മനസ്സ് തുറന്നു മനോജ് കെ ജയന്!\nഏത് വേഷത്തിലും തിളങ്ങാൻ മനോജ് കെ ജയന് പ്രത്യേക കഴിവാണ് . നായകനായാലും , വില്ലനായാലും , സഹ നടനായാലും മനോജ് കെ ജയൻ എല്ലാത്തിലും മുൻപന്തിയിലാണ്.വേറിട്ട അഭിനയ പാടവം കൊണ്ട് മലയാളക്കരയുടെ മനസ് കീഴടക്കാൻ താരത്തിന് കഴിഞ്ഞു.ഇപ്പോളിതാ ഒരു പ്രമുഖ മാധയമത്തിന് നൽകിയ അഭിമുഖത്തിൽ ചില തുറന്നു പറച്ചിലുകൾ നടത്തുകയാണ് മനോജ് കെ ജയന്.സിനിമയില് നിന്ന് പണം സമ്ബാദിച്ചു കൂട്ടണമെന്ന തോന്നല് ഒരിക്കലും തനിക്ക് ഉണ്ടായിട്ടില്ലെന്നാണ് താരം പറയുന്നത്.\n‘ഞാന് 1988-ലാണ് സിനിമയില് വരുന്നത്. ആ കാലം മുതല് ഇന്നുള്ള ഏറ്റവും പുതിയ നടന്മാരുടെ സിനിമയില് വരെ ഞാന് അഭിനയിച്ചു. എല്ലാ തലമുറയിലും പെട്ട ആള്‍ക്കാരുടെ കൂടെ ചെറുതും വലുതുമായ കഥാപാത്രങ്ങളില് വ്യാപരിച്ച് മുപ്പത്തിയൊന്നാം വര്‍ഷത്തിലും സിനിമയില് നില്‍ക്കാന് കഴിയുന്നതിന്റെ ചാരിതാര്‍ത്ഥ്യമുണ്ട്. ഒരുപാട് ഓവര് എക്സ്പോസ്ഡ് ചെയ്ത നടനല്ല ഞാന്. പറ്റുന്ന റോളുകളെ ഞാന് എടുക്കാറുള്ളൂ. ഓടി നടന്നു സിനിമയുടെ എണ്ണം കൂട്ടാനോ അതുവഴി ഒരുപാട് സമ്ബാദ്യമുണ്ടാക്കി സൂക്ഷിക്കാനോ ശ്രമിച്ചിട്ടില്ല. നല്ല സ്റ്റാറ്റസോടെ ജീവിക്കണമെന്നുണ്ട്.\nഅല്ലാതെ ഒരുപാട് സ്വത്ത് വാങ്ങിക്കൂട്ടണമെന്നോ പിള്ളേര്‍ക്ക് വേണ്ടി സമ്ബാദിക്കണമെന്നോ ചിന്തിച്ചിട്ടില്ല. അച്ഛന് ഒരുതരി മണ്ണ് പോലും എനിക്ക് വേണ്ടി ഉണ്ടാക്കിയിട്ടില്ല. സിനിമയില് വന്നിട്ട് ഞാനായിട്ട് ഉണ്ടാക്കിയ സമ്ബാദ്യമേയുള്ളൂ. പക്ഷെ അച്ഛന് നല്‍കിയ പൈതൃകവും പാരമ്ബര്യവുമൊക്കെ അതിനേക്കാള് വലിയ നിധിയാണ്’. മനോജ് കെ ജയന് പറയുന്നു.\nabout manoj k jayan\nമഞ്ജു വാര്യര് നിര്‍മ്മിക്കുന്ന ചിത്രത്തിന്റെ ഷൂട്ടിംഗ് നിര്‍ത്തിവെച്ചു!\nഅമൽ നീരദിന്റെ ബിലാലിൽ ജീൻ പോൾ ലാലും; ചിത്രീകരണം അടുത്ത മാസം


ദിലീപിന് ഇത്രയുമൊക്കെ ചെയ്യാനാകുമെന്ന് ഞാന് പ്രതീക്ഷിച്ചില്ല: ദിലീപിനെതിരെ തുറന്നടിച്ച് ജയപ്രദ\nനടി ആക്രമിക്കപ്പെട്ട കേസില് റിമാന്‍ഡില് കഴിയുന്ന ദിലീപിനെതിരെ തുറന്നടിച്ച് മുന് എംപിയും നടിയുമായ ജയപ്രദ. നടിയോട് ദിലീപിന് ഇത്രയൊക്കെ ചെയ്യാനാകുമെന്ന് താനൊരിക്കലും പ്രതീക്ഷിച്ചിരുന്നില്ലെന്ന് ജയപ്രദ തുറന്നടിച്ചു. സംഭവം വളരെ ദു:ഖകരമാണെന്നും ദിലീപന് ജനങ്ങള് നല്‍കിയ ബഹുമാനവും സ്‌നേഹവും മറക്കാന് പാടില്ലായിരുന്നെന്നും ജയപ്രദ പറയുന്നു. വനിതാ താര സംഘടനയായ വിമണ് ഇന് സിനിമ കളക്ടീവിന്റെ പ്രവര്‍ത്തനങ്ങളെയും ജയപ്രദ അഭിനന്ദിക്കാന് മറന്നില്ല.\nഇതു സത്യത്തില് വളരെ ഖേദകരമായ അവസ്ഥയാണ്. ഇന്‍ഡസ്ട്രിയിലെ ഒരു പെണ്‍കുട്ടി ആക്രമിക്കപ്പെട്ടിരിക്കുന്നു. അവളുടേതല്ലാത്ത കുറ്റങ്ങളുടെ പേരിലാണ് അവള് അനുഭവിച്ചത്. എന്തൊക്കയാണെങ്കിലും അവളൊരു സ്ത്രീയാണ്. രണ്ടാമതാണ് അവളൊരു നടിയാകുന്നത്. ഞാനൊരിക്കലും പ്രതീക്ഷിച്ചില്ല ദിലീപിന് ഇത്രയുമൊക്കെ ചെയ്യാനാകുമെന്ന്. അദ്ദേഹത്തിനു ജനങ്ങളോട് ഒരു ഉത്തരവാദിത്വമുണ്ടാകേണ്ടതായിരുന്നു. ഒരു നടന് എന്ന നിലയ്ക്കു ജനങ്ങള് നല്‍കിയ ബഹുമാനവും സ്നേഹവും മറക്കാന് പാടില്ലായിരുന്നു.\nഅവളെ ഒറ്റപ്പെടുത്താത്ത തരത്തില് കൂടുതല് സിനിമകളില് അഭിനയിക്കാന് അവസരം നല്‍കി ഈ ആഘാതത്തില്‍നിന്നു മുക്തമാകാന് സഹായിക്കണം. അതു വഴി അവള്‍ക്കു വേണ്ടുന്ന ധാര്‍മ്മിക പിന്തുണ നല്‍കണം. അത് ഒരേസമയം മലയാള സിനിമയില്‍നിന്നും കേരളത്തിലെ ജനങ്ങളില്‍നിന്നുമുണ്ടാകണം. വനിതാ താര സംഘടന രൂപീകരിച്ചതിനു മലയാളികളെ അഭിനന്ദിക്കുകയാണ്. സംഘടിച്ചുനിന്നു പ്രശ്നങ്ങളെ സമീപിക്കാന് കഴിയണം. മറ്റു ഭാഷകളിലും ഇതു സംഭവിക്കണം. ഈ സംഘടന പക്ഷേ, സിനിമയ്ക്കുള്ളില് മാത്രം ഒതുങ്ങിപ്പോകരുത്. നിയമപരമായ പിന്തുണയും പൊലീസിന്റേയും ജുഡീഷ്യല് സംവിധാനത്തിന്റേയും പിന്തുണയും ഉണ്ടാകണം. എങ്കിലേ പരിമിതികള് മറികടക്കാനാവൂ.


മകൾക്കൊപ്പം ഗുരുവായൂർ ദർശനം നടത്തി ലേഖ എംജി ശ്രീകുമാർ; മകളെ കണ്ടതിൽ സന്തോഷമെന്ന് ആരാധകർ - OMF Media Live\nCelebrities Celebrity News മകൾക്കൊപ്പം ഗുരുവായൂർ ദർശനം നടത്തി ലേഖ എംജി ശ്രീകുമാർ; മകളെ കണ്ടതിൽ സന്തോഷമെന്ന് ആരാധകർ\nഭാര്യ ലേഖ ശ്രീകുമാറും പരിചിതമാണ്. 2000 ജനുവരി 14ന് കൊല്ലൂർ മൂകാംബിക ക്ഷേത്രത്തിൽ വച്ചായിരുന്നു ഇവരുടെ വിവാഹം. ഇവർക്കൊരു മകൾ കൂടെയുണ്ട്. വിവാഹം കഴിഞ്ഞ് കുടുംബത്തിനൊപ്പം അമേരിക്കയിൽ കഴിയുകയാണ്. ഇവരുടെ വിശേഷങ്ങൾ എല്ലാം തന്നെ പങ്കുവെക്കുന്നത് ആരാധകർ ഏറ്റെടുക്കാറുണ്.\nഎന്നാൽ അതിലൊക്കെ പ്രാധാന ചോദ്യം മകളെ കുറിച്ചായിരുന്നു. ഇപ്പോഴിതാ വൈറൽ ആകുന്നതും ഭാര്യ ലേഖയുടെ ഫേസ്ബുക് ഫോട്ടോയാണ്.മകൾക്കൊപ്പം ഗുരുവായൂര് നിന്നുള്ള ചിത്രമാണ് പോസ്റ്റ് ചെയ്തിരിക്കുന്നത്.നിരവധി പേരാണ് ഫോട്ടോയ്ക്ക് ലൈക്കും കമ്മെന്റുമായി എത്തിയത്.\nPrevious articleനടൻ ശ്രീനിവാസന് സര്‍ജറി കഴിഞ്ഞ് വിശ്രമത്തിൽ.! ആശങ്കപ്പെടാനൊന്നുമില്ലെന്ന് പ്രിയപ്പെട്ടവര്\nNext articleആൾക്കാർ ആദരവോടെ തരുന്നതല്ലേ; ‘ആദരാഞ്ജലി’ അർപ്പിച്ചവരോട് ശ്രീനിവാസന്റെ മറുപടി.! കുറിപ്പ് വൈറൽ


എനിക്കു മരിക്കണം—ആത്മഹത്യാപ്രവണതയ്‌ക്കെതിരെ പോരാടാൻ ബൈബിളിന് എന്നെ സഹായിക്കാനാകുമോ?\nഭാഷ അംഗോളന് ആംഗ്യഭാഷ അംബുണ്ടു അമാറിക് അമേരിക്കന് ആംഗ്യഭാഷ അര്‍മേനിയന് അര്‍മേനിയന് (പടിഞ്ഞാറ്) അറബി (ലബനന്) അറബിക് അല്‍ബേനിയന് അസര്‍ബയ്‌ജാനി ആഫ്രിക്കാന്‍സ് ഇംഗ്ലീഷ് ഇക്വഡോറിയന് ആംഗ്യഭാഷ ഇന്‍ഡൊനീഷ്യന് ഇന്‍ഡോംഗ ഇബാന് ഇബോ ഇറ്റാലിയന് ഇറ്റാലിയന് ആംഗ്യഭാഷ ഇലോക്കോ ഇവെ ഇസോക്കോ ഉക്രേനിയന് ഉര്‍ദു ഉസ്‌ബെക് ഉസ്‌ബെക് (റോമന്) എന്‍ഡെബെലെ (സിംബാബ്‌വെ) എഫിക്ക് എലൂര് എസ്‌റ്റോണിയന് ഐറിഷ് ആംഗ്യഭാഷ ഐസ്‌ലാന്‍ഡിക് ഒക്പെ ഒട്ടെട്ടേല ഒറോമോ ഒസിഷ്യന് കംബോഡിയന് കന്നട കര്‍ദിശ് കുര്‍മന്‍ജി (കൗകസസ്) കസഖ് കാബൂവെര്‍ഡിയാനോ കാറ്റലാന് കികഒന്‍ഡെ കികാംബാ കികോംഗോ കിക്കുയു കിച്വ (ഇംബാബുര) കിച്വ (ചിമ്പോറസോ) കിച്വ (റ്റെന) കിന്യര്‍വണ്ട കിരിബാറ്റി കിര്‍ഗിസ് കിറുണ്ടി കിലുബ കുര്‍ദിഷ് കുര്‍മാഞ്ചി (സിറിലിക്) കൊറിയന് കൊളംബിയന് ആംഗ്യഭാഷ കോംഗോ കോള് ക്യന്‍ഗോന്‍റ്റെ ക്രൊയേഷ്യന് ക്വാന്യാമ ക്വിച്ചി ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗാ ഗാരിഫ്യൂന ഗ്രീക്ക് ചവക്കനോ ചിചെവ ചിടുംബൂക ചിന് (ഹഖ) ചിയോവോ ചിറ്റോംഗ ചിറ്റോംഗ (മലാവി) ചിലിയന് ആംഗ്യഭാഷ ചെക് ചൈനീസ് (ഷാൻഗായ്നീസ്) ചൈനീസ് (ഷിച്ചുവാൻസ്) ചൈനീസ് കാന്‍റൊണീസ് (പരമ്പരാഗതം) ചൈനീസ് കാന്‍റൊണീസ് (ലളിതം) ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജര്‍മന് ആംഗ്യഭാഷ ജാപ്പനീസ് ജാപ്പനീസ് ആംഗ്യഭാഷ ജാവനീസ് ജോര്‍ജിയന് ടര്‍ക്കിഷ് ടലായന് ടാറ്റര് ടിഗ്രിനിയ ടുവാലുവന് ടെറ്റും ഡിലി ടോംഗന് ട്‌സോംഗ ഡച്ച് ഡാനിഷ് തഗലോഗ് തജീക്കി തമിഴ് തഹീതിയന് തായ് തുര്‍ക്കമന് തെലുങ്ക് നഹുവാത്‌ല് (ഹൗസ്റ്റെകാ) നേപ്പാളി നോര്‍വീജിയന് ന്യാനിക പഞ്ചാബി (ഷാമുഖി) പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പിഡ്ഗിൻ (പശ്ചിമാഫ്രിക്ക) പെറൂവിയന് ആംഗ്യഭാഷ പേര്‍ഷ്യന് പോര്‍ച്ചുഗീസ് പോര്‍ച്ചുഗീസ് (പോര്‍ച്ചുഗല്) പോളിഷ് പോളിഷ് ആംഗ്യഭാഷ ഫറോയീസ് ഫാന്‍റെ ഫിജിയന് ഫിന്നിഷ് ഫൊണ് ഫ്രഞ്ച് ഫ്രഫ്ര ബടക് (കാരോ) ബടക് (റ്റോബ) ബള്‍ഗേറിയന് ബാസ്‌ക് ബിക്കോള് ബിയാക് ബിസ്‌ലാമ ബെലീസ് ക്രയോല് ബ്രസീലിയന് ആംഗ്യഭാഷ മംഗോളിയന് മലഗാസി മലയാളം മലായ് മലാവി ആംഗ്യഭാഷ മാം മാപുണ്ടണ്‍ഗണ് മായാ മാള്‍ട്ടീസ് മിങ്ഗ്രലയാന് മിസോ മെക്സിക്കന് ആംഗ്യഭാഷ മ്യന്‍മര് യോറുബ റഷ്യന് റഷ്യന് ആംഗ്യഭാഷ റാരോടോംഗന് റീയൂണിയന് ക്രയോള് റൂട്ടോറോ റൊമാനിയന് റ്റരസ്കന് റ്റാന്‍ഡ്രോയ് റ്റൊജൊലാബല് റ്റ്വി റ്റ്സെല്‍റ്റല് റ്റ്‌സോട്‌സില് ലാറി ലാറ്റ്‍വിയന് ലിംഗാല ലിത്വാനിയന് ലുഗാണ്ട ലുവാലെ ലുവോ ലോ ജര്‍മന് വരായ്-വരായ് വല്ലീഷ്യന് വിയറ്റ്‌നമീസ് വെനസ്വേലന് ആംഗ്യഭാഷ വെന്‍ഡ വെല്‍ഷ് വൊളെയ്റ്റ ഷോണ സമോവന് സാങ്കോ സിംഹള സിദാമ സിന്‍യാന്‍ജ സിബെമ്പ സിലോസി സീമ സുലു സുൺഡ സെട്സ്വാന സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സെസോത്തോ (സൗത്ത് ആഫ്രിക്ക) സ്പാനിഷ് സ്പാനിഷ് ആംഗ്യഭാഷ സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹന്‍സ്രിക് ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nഎനിക്കു മരിക്കണം—ആത്മഹത്യാപ്രവണതയ്‌ക്കെതിരെ പോരാടാൻ ബൈബിളിന് എന്നെ സഹായിക്കാനാകുമോ?\nഓഡിയോ ഓഡിയോ റെക്കോര്‍ഡിങ്ങുകളുടെ ഡൗണ്‍ലോഡ് ഫോര്‍മറ്റുകള് എനിക്കു മരിക്കണം—ആത്മഹത്യാപ്രവണതയ്‌ക്കെതിരെ പോരാടാൻ ബൈബിളിന് എന്നെ സഹായിക്കാനാകുമോ?\nതീർച്ചയായും! “മനസ്സു തളർന്നിരിക്കുന്നവരെ ആശ്വസിപ്പിക്കുന്ന ദൈവ”ത്തിൽനിന്നാണു ബൈബിൾ വന്നിരിക്കുന്നത്. (2 കൊരിന്ത്യർ 7:6) ബൈബിൾ ഒരു മാനസികാരോഗ്യ പുസ്‌തകമല്ലെങ്കിലും ആത്മഹത്യ ചെയ്യാനുള്ള തോന്നൽ മറികടക്കാൻ അത് അനേകരെ സഹായിച്ചിട്ടുണ്ട്. അതിലെ നിർദേശങ്ങൾ നിങ്ങളെയും സഹായിക്കും.\nബൈബിൾ തരുന്ന നിർദേശങ്ങൾ എന്തൊക്കെയാണ്?\nമരിക്കാൻ ആഗ്രഹിച്ചവരെക്കുറിച്ച് ബൈബിളിൽ പറയുന്നുണ്ടോ?\nആത്മഹത്യാപ്രവണതയ്‌ക്കെതിരെ പോരാടാൻ ഏതൊക്കെ ബൈബിൾവാക്യങ്ങൾ നിങ്ങളെ സഹായിക്കും?\n“എനിക്കു മരിക്കണം” എന്ന് ഒരു സുഹൃത്തു പറഞ്ഞാൽ\nമുമ്പ് ഞാൻ ആത്മഹത്യയ്‌ക്കു ശ്രമിച്ചിട്ടുണ്ടെങ്കിൽ\n● നിങ്ങളുടെ വികാരങ്ങൾ പ്രകടിപ്പിക്കുക.\nഅർഥം: വേദനിപ്പിക്കുന്ന ചിന്തകൾ നമുക്കുള്ളപ്പോൾ മറ്റുള്ളവരുടെ സഹായം ആവശ്യമാണ്.\nവികാരങ്ങൾ നിങ്ങൾ ഉള്ളിൽ ഒതുക്കുകയാണെങ്കിൽ താങ്ങാനാകാത്ത ഒരു ചുമടു ചുമക്കുന്നതുപോലെയായിരിക്കും. എന്നാൽ അത് ആരോടെങ്കിലും പറഞ്ഞാൽ, അതിന്റെ തീവ്രത കുറയ്‌ക്കാനും ഒരുപക്ഷേ സാഹചര്യത്തെ മറ്റൊരു വിധത്തിൽ കാണാൻപോലും കഴിഞ്ഞേക്കും.\nചെയ്‌തുനോക്കാൻ: ഇന്നുതന്നെ ഒരു കുടുംബാംഗത്തോടോ ഒരു വിശ്വസ്‌തസുഹൃത്തിനോടോ സംസാരിക്കുക. * നിങ്ങളുടെ തോന്നലുകൾ എഴുതുന്നതും വികാരങ്ങൾ പ്രകടിപ്പിക്കാൻ സഹായിച്ചേക്കും.\n● ഡോക്ടറെ കാണുക.\nഅർഥം: അസുഖമുണ്ടെങ്കിൽ ചികിത്സിക്കണം.\nആത്മഹത്യ ചെയ്യാനുള്ള തോന്നൽ ചിലപ്പോൾ മാനസികരോഗത്തിന്റെ ലക്ഷണമായിരിക്കാം. മറ്റു രോഗങ്ങളെപ്പോലെതന്നെ ഇതിനെയും കണ്ടാൽ മതി. നാണക്കേടു തോന്നേണ്ട കാര്യമില്ല. മാനസികരോഗം ചികിത്സിച്ച് മാറ്റാവുന്നതാണ്.\nചെയ്‌തുനോക്കാൻ: എത്രയും പെട്ടെന്നുതന്നെ ഒരു ഡോക്ടറെ കാണുക.\n● ദൈവത്തിനു ചിന്തയുണ്ടെന്ന് ഓർക്കുക.\nബൈബിൾ പറയുന്നത്: “നിസ്സാരവിലയുള്ള രണ്ടു നാണയത്തുട്ടിനല്ലേ അഞ്ചു കുരുവികളെ വിൽക്കുന്നത്? എങ്കിലും അവയിൽ ഒന്നിനെപ്പോലും ദൈവം മറക്കുന്നില്ല. . . . അതുകൊണ്ട് പേടിക്കേണ്ടാ. അനേകം കുരുവികളെക്കാൾ എത്രയോ വിലയുള്ളവരാണു നിങ്ങൾ!”—ലൂക്കോസ് 12:6, 7.\nഅർഥം: നിങ്ങൾ ദൈവത്തിനു വിലപ്പെട്ടവരാണ്.\nആർക്കും നിങ്ങളെക്കുറിച്ച് ചിന്തയില്ലെന്നു ചിലപ്പോൾ നിങ്ങൾക്കു തോന്നിയേക്കാം. പക്ഷേ നിങ്ങളുടെ വിഷമങ്ങൾ ദൈവം മനസ്സിലാക്കുന്നുണ്ട്. ഇനി ജീവിക്കേണ്ടാ എന്നു നിങ്ങൾക്കു തോന്നുമ്പോൾപ്പോലും ദൈവം നിങ്ങളെക്കുറിച്ച് ചിന്തയുള്ളവനാണ്. സങ്കീർത്തനം 51:17 പറയുന്നത്, “ദൈവമേ, തകർന്ന് നുറുങ്ങിയ ഹൃദയത്തെ അങ്ങ് ഉപേക്ഷിക്കില്ലല്ലോ” എന്നാണ്. നിങ്ങളെ സ്‌നേഹിക്കുന്നതുകൊണ്ട് നിങ്ങൾ ജീവിക്കാൻ ദൈവം ആഗ്രഹിക്കുന്നു.\nചെയ്‌തുനോക്കാൻ: ദൈവം നിങ്ങളെ സ്‌നേഹിക്കുന്നുണ്ടെന്നതിനു ബൈബിൾ തരുന്ന തെളിവുകൾ നോക്കുക. ഉദാഹരണത്തിന്, ബൈബിൾ പഠനസഹായിയായ യഹോവയോട് അടുത്തു ചെല്ലുവിൻ എന്ന പുസ്‌തകത്തിന്റെ 24-ാം അധ്യായം കാണുക.\n● ദൈവത്തോടു പ്രാർഥിക്കുക.\nഅർഥം: നിങ്ങളുടെ മനസ്സിനെ വിഷമിപ്പിക്കുന്നതെന്തും തുറന്നുപറയാൻ ദൈവം നിങ്ങളെ ക്ഷണിക്കുന്നു.\nആന്തരികസമാധാനവും സഹിച്ചുനിൽക്കാനുള്ള കരുത്തും തരാൻ ദൈവത്തിനാകും. (ഫിലിപ്പിയർ 4:6, 7, 13) അങ്ങനെ, തന്നെ ആത്മാർഥമായി വിളിച്ചപേക്ഷിക്കുന്നവരെ ദൈവം പുലർത്തും.—സങ്കീർത്തനം 55:22.\nചെയ്‌തുനോക്കാൻ: ഇന്നുതന്നെ, യഹോവ എന്ന ദൈവത്തിന്റെ പേര് വിളിച്ച് ദൈവത്തോടു പ്രാർഥിക്കുക. (സങ്കീർത്തനം 83:18) നിങ്ങളുടെ ഉള്ളിലുള്ളതു പറയുക. സഹിച്ചുനിൽക്കാനുള്ള സഹായം ചോദിക്കുക.\n● ബൈബിൾ തരുന്ന ഭാവിപ്രത്യാശയെക്കുറിച്ച് ചിന്തിക്കുക.\nബൈബിൾ പറയുന്നത്: “സുനിശ്ചിതവും ഉറപ്പുള്ളതും ആയ ഈ പ്രത്യാശ നമുക്ക് ഒരു നങ്കൂരമാണ്.”—എബ്രായർ 6:19.\nഅർഥം: കൊടുങ്കാറ്റിൽപ്പെട്ട ഒരു കപ്പൽപോലെ നിങ്ങളുടെ വികാരങ്ങൾ ആടിയുലഞ്ഞേക്കാം. എന്നാൽ ബൈബിൾ തരുന്ന പ്രത്യാശയ്‌ക്ക് അതിനെ സമനിലയിലേക്കു കൊണ്ടുവരാൻ കഴിയും.\nഈ പ്രത്യാശ ഒരു നടക്കാത്ത സ്വപ്‌നമല്ല. നമ്മളെ വേദനിപ്പിക്കുന്നതെല്ലാം ഇല്ലാതാക്കുമെന്ന ദൈവത്തിന്റെ ഉറപ്പാണ് അതിന് അടിസ്ഥാനം.—വെളിപാട് 21:4.\nചെയ്‌തുനോക്കാൻ: ദൈവത്തിൽനിന്നുള്ള സന്തോഷവാർത്ത! എന്ന ലഘുപത്രികയുടെ അഞ്ചാം പാഠം വായിച്ചുകൊണ്ട് ബൈബിൾ തരുന്ന പ്രത്യാശയെക്കുറിച്ച് കൂടുതൽ മനസ്സിലാക്കുക.\n● ഇഷ്ടമുള്ളത് എന്തെങ്കിലും ചെയ്യുക.\nബൈബിൾ പറയുന്നത്: “സന്തോഷമുള്ള ഹൃദയം നല്ലൊരു മരുന്നാണ്.”—സുഭാഷിതങ്ങൾ 17:22.\nഅർഥം: സന്തോഷം തരുന്ന എന്തെങ്കിലും ചെയ്യുന്നതു മാനസികാരോഗ്യം മെച്ചപ്പെടുത്താൻ സഹായിച്ചേക്കും.\nചെയ്‌തുനോക്കാൻ: നിങ്ങൾക്കു സന്തോഷം തരുന്ന എന്തെങ്കിലും ചെയ്യുക. ഉദാഹരണത്തിന്, മനസ്സിന് ഉണർവേകുന്ന പാട്ടുകൾ കേൾക്കുകയോ പ്രോത്സാഹനം തരുന്ന എന്തെങ്കിലും വായിക്കുകയോ ഒരു ഹോബിയിൽ ഏർപ്പെടുകയോ ചെയ്യുക. ചെറിയ വിധത്തിലാണെങ്കിൽപ്പോലും മറ്റുള്ളവരെ സഹായിക്കുന്നതും നിങ്ങളുടെ സന്തോഷം വർധിപ്പിക്കും.—പ്രവൃത്തികൾ 20:35.\n● നിങ്ങളുടെ ആരോഗ്യം ശ്രദ്ധിക്കുക.\nബൈബിൾ പറയുന്നത്: “കായികപരിശീലനം അൽപ്പപ്രയോജനമുള്ളതാണ്.”—1 തിമൊഥെയൊസ് 4:8.\nഅർഥം: വ്യായാമം ചെയ്യുന്നതും ആവശ്യത്തിന് ഉറങ്ങുന്നതും പോഷകമൂല്യമുള്ള ആഹാരം കഴിക്കുന്നതും നമുക്കു പ്രയോജനം ചെയ്യും.\nചെയ്‌തുനോക്കാൻ: ഊർജസ്വലമായി 15 മിനിട്ടെങ്കിലും നടക്കുക.\n● വികാരങ്ങൾക്കും ജീവിതത്തിലെ പല കാര്യങ്ങൾക്കും മാറ്റം വരുമെന്ന് ഓർക്കുക.\nബൈബിൾ പറയുന്നത്: “നാളെ നിങ്ങൾക്ക് എന്തു സംഭവിക്കുമെന്നു നിങ്ങൾക്ക് അറിയില്ലല്ലോ.”—യാക്കോബ് 4:14.\nഅർഥം: വിഷമിപ്പിക്കുന്ന ഒരു പ്രശ്‌നം, നിങ്ങളുടെ നിയന്ത്രണത്തിനും അപ്പുറമാണെന്നു തോന്നുന്ന ഒന്നുപോലും, ചിലപ്പോൾ താത്‌കാലികമായിരുന്നേക്കാം.\nഇന്നു നിങ്ങളുടെ സാഹചര്യം എത്ര മോശമാണെന്നു തോന്നിയാലും നാളെ അതു മാറിയേക്കാം. അതുകൊണ്ട് സഹിച്ചുനിൽക്കാനുള്ള വഴികൾ നോക്കുക. (2 കൊരിന്ത്യർ 4:8) നിങ്ങളെ വിഷമിപ്പിക്കുന്ന സാഹചര്യത്തിനു മാറ്റം വന്നേക്കാം. പക്ഷേ ആത്മഹത്യ ചെയ്‌താൽ പിന്നെ ഒരു തിരിച്ചുവരവില്ല.\nചെയ്‌തുനോക്കാൻ: നിരാശയിലാണ്ടുപോയപ്പോൾ മരിക്കാൻ ആഗ്രഹിച്ചവരെക്കുറിച്ചുള്ള ബൈബിൾവിവരണങ്ങൾ വായിക്കുക. അവർപോലും വിചാരിക്കാത്ത വിധത്തിൽ അവരുടെ സാഹചര്യം പതിയെപ്പതിയെ മാറിയത് എങ്ങനെയെന്നു മനസ്സിലാക്കുക. ചില ഉദാഹരണങ്ങൾ നോക്കൂ.\nഉണ്ട്. ഫലത്തിൽ, “എനിക്കു മരിക്കണം” എന്നു പറഞ്ഞ ചിലരെക്കുറിച്ച് ബൈബിളിൽ പറയുന്നുണ്ട്. ദൈവം അവരെ വഴക്കു പറഞ്ഞില്ല, പകരം സഹായിച്ചു. നിങ്ങളുടെ കാര്യത്തിലും ദൈവത്തിന് അതു ചെയ്യാനാകും.\n● അദ്ദേഹം ആരായിരുന്നു? ധീരനായ ഒരു പ്രവാചകൻ. പക്ഷേ ചില സമയങ്ങളിൽ അദ്ദേഹം നിരാശയിലാണ്ടുപോയി. “നമ്മുടേതുപോലുള്ള വികാരങ്ങളുള്ള ഒരു മനുഷ്യനായിരുന്നു ഏലിയ” എന്ന് യാക്കോബ് 5:17 പറയുന്നു.\n● അദ്ദേഹം മരിക്കാൻ ആഗ്രഹിച്ചത് എന്തുകൊണ്ടാണ്? ഒരു സമയത്ത്, ഒറ്റപ്പെട്ടതുപോലെ അദ്ദേഹത്തിനു തോന്നി. പേടിയും തന്നെക്കൊണ്ട് ഒന്നിനും കൊള്ളില്ലെന്ന തോന്നലും അദ്ദേഹത്തിനുണ്ടായി. അതുകൊണ്ട്, “യഹോവേ, എന്റെ ജീവനെടുക്കേണമേ” എന്ന് ഏലിയ അപേക്ഷിച്ചു.—1 രാജാക്കന്മാർ 19:4.\n● അദ്ദേഹത്തെ സഹായിച്ചത് എന്താണ്? ഏലിയ തന്റെ ഉള്ളിലുള്ളതെല്ലാം ദൈവത്തെ അറിയിച്ചു. ദൈവം എങ്ങനെയാണ് അദ്ദേഹത്തെ പ്രോത്സാഹിപ്പിച്ചത്? തനിക്ക് ഏലിയയുടെ കാര്യത്തിൽ താത്‌പര്യമുണ്ടെന്നു ദൈവം കാണിച്ചു. അതോടൊപ്പം തന്റെ ശക്തി പ്രകടിപ്പിച്ച് കാണിക്കുകയും ചെയ്‌തു. കൂടാതെ ഏലിയയെക്കൊണ്ട് ഇനിയും ആവശ്യമുണ്ടെന്ന് ഉറപ്പു കൊടുക്കുകയും നല്ല കഴിവും പരിഗണനയും ഉള്ള ഒരു സഹായിയെ നൽകുകയും ചെയ്‌തു.\n▸ ഏലിയയെക്കുറിച്ച് വായിക്കൂ: 1 രാജാക്കന്മാർ 19:2-18.\n● അദ്ദേഹം ആരായിരുന്നു? സത്യദൈവത്തെ വിശ്വസ്‌തമായി ആരാധിച്ച, ഒരു വലിയ കുടുംബമുള്ള പണക്കാരനായിരുന്നു ഇയ്യോബ്.\n● അദ്ദേഹം മരിക്കാൻ ആഗ്രഹിച്ചത് എന്തുകൊണ്ടാണ്? ഇയ്യോബിന്റെ ജീവിതത്തിൽ ഒന്നിനു പുറകെ ഒന്നായി ദുരന്തങ്ങൾ ആഞ്ഞടിച്ചു. സ്വത്തെല്ലാം നഷ്ടമായി, മക്കളെല്ലാം ഒരു ദുരന്തത്തിൽ മരിച്ചു, അദ്ദേഹത്തിനു വേദനാകരമായ ഒരു രോഗം വന്നു. ഇതൊന്നും പോരാത്തതിന്, ഇയ്യോബിന്റെ പ്രശ്‌നങ്ങൾക്ക് ആളുകൾ അദ്ദേഹത്തെത്തന്നെ നിഷ്‌ഠുരമായി കുറ്റപ്പെടുത്തി. “ഈ ജീവിതത്തോട് എനിക്കു വെറുപ്പാണ്, എനിക്ക് ഇനി ജീവിക്കേണ്ടാ” എന്ന് അദ്ദേഹം പറഞ്ഞു.—ഇയ്യോബ് 7:16\n● അദ്ദേഹത്തെ സഹായിച്ചത് എന്താണ്? ഇയ്യോബ് ദൈവത്തോടു പ്രാർഥിക്കുകയും മറ്റുള്ളവരോടു സംസാരിക്കുകയും ചെയ്‌തു. (ഇയ്യോബ് 10:1-3) എലീഹു എന്ന അനുകമ്പയുള്ള ഒരു സുഹൃത്തിൽനിന്ന് അദ്ദേഹത്തിനു പ്രോത്സാഹനം ലഭിച്ചു. സാഹചര്യത്തെ മറ്റൊരു വിധത്തിൽ നോക്കിക്കാണാൻ എലീഹു ഇയ്യോബിനെ സഹായിച്ചു. ഇതിനെല്ലാം പുറമേ, ദൈവത്തിന്റെ ഉപദേശവും സഹായവും അദ്ദേഹം സ്വീകരിച്ചു.\n▸ ഇയ്യോബിനെക്കുറിച്ച് വായിക്കൂ: ഇയ്യോബ് 1:1-3, 13-22; 2:7; 3:1-13; 36:1-7; 38:1-3; 42:1, 2, 10-13.\n● അദ്ദേഹം ആരായിരുന്നു? പുരാതന ഇസ്രായേലിലെ നേതാവും വിശ്വസ്‌തനായ ഒരു പ്രവാചകനും ആയിരുന്നു മോശ.\n● അദ്ദേഹം മരിക്കാൻ ആഗ്രഹിച്ചത് എന്തുകൊണ്ടാണ്? മോശയ്‌ക്ക് ഒരുപാട് ഭാരിച്ച ഉത്തരവാദിത്വങ്ങളുണ്ടായിരുന്നു. അദ്ദേഹം പലരുടെയും വിമർശനത്തിന് ഇരയായി. ആകെ തളർന്നതുപോലെ അദ്ദേഹത്തിനു തോന്നി. അതുകൊണ്ട് “എന്നെ ഇപ്പോൾത്തന്നെ കൊന്നുകളഞ്ഞേക്കൂ” എന്ന് അദ്ദേഹം ദൈവത്തോടു പറഞ്ഞു.—സംഖ്യ 11:11, 15.\n● അദ്ദേഹത്തെ സഹായിച്ചത് എന്താണ്? തനിക്കു തോന്നിയത് എന്താണെന്നു മോശ ദൈവത്തോടു പറഞ്ഞു. മോശയുടെ പിരിമുറുക്കം കുറയ്‌ക്കുന്നതിനുവേണ്ടി അദ്ദേഹത്തിന്റെ ജോലിഭാരം കുറയ്‌ക്കാൻ ദൈവം സഹായിച്ചു.\n▸ മോശയെക്കുറിച്ച് വായിക്കൂ: സംഖ്യ 11:4-6, 10-17.\nനിങ്ങളെക്കുറിച്ച് ദൈവത്തിനു ചിന്തയുണ്ടെന്നു കാണിക്കുന്ന വാക്യങ്ങൾ:\n“യഹോവ ഹൃദയം തകർന്നവരുടെ അരികിലുണ്ട്; മനസ്സു തകർന്നവരെ ദൈവം രക്ഷിക്കുന്നു.”—സങ്കീർത്തനം 34:18.\n(സങ്കീർത്തനം 27:10; 103:12-14;2കൊരിന്ത്യർ 1:3,4എന്നിവകൂടെ കാണുക.)\nനിങ്ങളുടെ വേദന ദൈവം മനസ്സിലാക്കുന്നു എന്നു കാണിക്കുന്ന വാക്യങ്ങൾ:\n“എന്റെ ദുരിതം അങ്ങ് കണ്ടിരിക്കുന്നല്ലോ, എന്റെ പ്രാണസങ്കടം അങ്ങ് അറിയുന്നല്ലോ.”—സങ്കീർത്തനം 31:7.\n“അവരുടെ വേദനകൾ ദൈവത്തെയും വേദനിപ്പിച്ചു. . . . സ്‌നേഹത്തോടും അനുകമ്പയോടും കൂടെ ദൈവം അവരെ . . . എടുത്തുകൊണ്ട് നടന്നു.”—യശയ്യ 63:9.\nനിങ്ങളുടെ ഹൃദയവിചാരങ്ങളെക്കുറിച്ച് ദൈവത്തോടു പ്രാർഥിക്കാനും നിങ്ങൾ ദൈവത്തോട് അടുക്കാനും ദൈവം ആഗ്രഹിക്കുന്നു എന്നു കാണിക്കുന്ന വാക്യങ്ങൾ:\n“ഒന്നിനെക്കുറിച്ചും ഉത്‌കണ്‌ഠപ്പെടേണ്ടാ. . . . നിങ്ങളുടെ അപേക്ഷകൾ . . . ദൈവത്തെ അറിയിക്കുക. അപ്പോൾ മനുഷ്യബുദ്ധിക്ക് അതീതമായ ദൈവസമാധാനം നിങ്ങളുടെ ഹൃദയത്തെയും മനസ്സിനെയും ക്രിസ്‌തുയേശു മുഖാന്തരം കാക്കും.”—ഫിലിപ്പിയർ 4:6, 7.\n“ദൈവത്തോട് അടുത്ത് ചെല്ലുക; അപ്പോൾ ദൈവം നിങ്ങളോട് അടുത്ത് വരും.”—യാക്കോബ് 4:8.\n(സങ്കീർത്തനം 34:4, 15; 55:22 എന്നിവകൂടെ കാണുക.)\nനിങ്ങൾക്കു ശക്തി തരാൻ ദൈവത്തിനാകും എന്നു കാണിക്കുന്ന വാക്യങ്ങൾ:\n“എല്ലാം ചെയ്യാനുള്ള ശക്തി, എന്നെ ശക്തനാക്കുന്ന ദൈവത്തിൽനിന്ന് എനിക്കു കിട്ടുന്നു.”—ഫിലിപ്പിയർ 4:13.\n“പേടിക്കേണ്ടാ, ഞാൻ നിന്റെകൂടെയുണ്ട്. ഭയപ്പെടേണ്ടാ, ഞാനല്ലേ നിന്റെ ദൈവം! ഞാൻ നിന്നെ ശക്തീകരിക്കും, നിന്നെ സഹായിക്കും.”—യശയ്യ 41:10.\n(സങ്കീർത്തനം 138:3; യശയ്യ 40:29-31 എന്നിവകൂടെ കാണുക.)\nആത്മഹത്യ ചെയ്യാനുള്ള തോന്നലിനെക്കുറിച്ച് പറയുന്നതൊന്നും നിസ്സാരമായി എടുക്കരുത്. ഉള്ളിലുള്ളതു തുറന്നുപറയാൻ സുഹൃത്തിനെ പ്രോത്സാഹിപ്പിക്കുക. (സുഭാഷിതങ്ങൾ 20:5) ആത്മഹത്യ ചെയ്യാനുള്ള തോന്നലിനെക്കുറിച്ച് തുറന്നുപറയുന്നവർ അതു ചെയ്യാനുള്ള സാധ്യത കുറവാണ്.\nഅനുകമ്പയോടെ ശ്രദ്ധിക്കുക. “കേൾക്കാൻ തിടുക്കമുള്ളവരായിരിക്കണം; എന്നാൽ സംസാരിക്കാൻ തിടുക്കം കൂട്ടരുത്.”(യാക്കോബ് 1:19) മനോവിഷമമുള്ളവർ “ചിന്തിക്കാതെ” സംസാരിച്ചേക്കാമെന്ന കാര്യം മനസ്സിൽപ്പിടിക്കുക. (ഇയ്യോബ് 6:2, 3) അതുകൊണ്ട് ഒരു സുഹൃത്ത് അങ്ങനെ എന്തെങ്കിലും പറഞ്ഞാൽ ദേഷ്യപ്പെടുകയോ വിഷമിക്കുകയോ ചെയ്യരുത്.\nആശ്വാസം തോന്നുന്ന രീതിയിൽ സംസാരിക്കുക. “വിഷാദിച്ചിരിക്കുന്നവരോട് അവർക്ക് ആശ്വാസം തോന്നുന്ന രീതിയിൽ സംസാരിക്കുക” എന്നു ബൈബിൾ പറയുന്നു. (1 തെസ്സലോനിക്യർ 5:14) സുഹൃത്തിന്റെ വികാരങ്ങളെ വിലകുറച്ച് കാണരുത്. സുഹൃത്തിന്റെ വികാരങ്ങളെയും അതിനു പിന്നിലെ കാരണങ്ങളെയും മാനിക്കുക. സുഹൃത്തിനെ നിങ്ങൾ എത്രത്തോളം വിലയേറിയതായി കാണുന്നെന്നു പറയുക.\nസഹായം സ്വീകരിക്കാൻ പ്രോത്സാഹിപ്പിക്കുക. “ഉപദേശം തേടുന്നവർക്കു ജ്ഞാനമുണ്ട്” എന്നു സുഭാഷിതങ്ങൾ 13:10 പറയുന്നു. സുഹൃത്തിന് എന്തെങ്കിലും അസുഖമുണ്ടെങ്കിൽ ഒരു ഡോക്ടറെ കാണാൻ പറയുക. ആത്മഹത്യ ചെയ്യാനുള്ള തോന്നൽ മാനസികരോഗത്തിന്റെ ലക്ഷണമായിരിക്കാം. അതുകൊണ്ട് വിദഗ്‌ധരുടെ സഹായം തേടാൻ പറയുക. കൂടെ വരാമെന്നും പറയാവുന്നതാണ്.\nസ്‌നേഹം കാണിക്കുക. “യഥാർഥസ്‌നേഹിതൻ എല്ലാ കാലത്തും സ്‌നേഹിക്കുന്നു; കഷ്ടതകളുടെ സമയത്ത് അവൻ കൂടപ്പിറപ്പായിത്തീരുന്നു” എന്നു ബൈബിൾ പറയുന്നു. (സുഭാഷിതങ്ങൾ 17:17) സുഹൃത്തിന്റെ പ്രശ്‌നങ്ങളോ ആത്മഹത്യയെക്കുറിച്ചുള്ള ചിന്തകളോ ഇല്ലാതാക്കാൻ നിങ്ങൾക്കു പറ്റില്ല. എങ്കിലും നിങ്ങളുടെ സ്‌നേഹവും പിന്തുണയും ഉണ്ടായിരിക്കുമെന്ന് ഉറപ്പു കൊടുക്കുന്നതു തത്‌കാലത്തേക്ക് ഒരു ആശ്വാസമായേക്കും. കൂടുതൽ പ്രത്യാശയോടിരിക്കാനും അതു സഹായിച്ചേക്കാം.\nനിങ്ങൾക്കു കുറ്റബോധമോ നാണക്കേടോ തോന്നാമെന്നതു സ്വാഭാവികം. ആത്മഹത്യക്കു നിങ്ങളെ പ്രേരിപ്പിച്ചത് എന്താണെന്നും ഇപ്പോഴത്തെ നിങ്ങളുടെ മനോവിഷമം എന്താണെന്നും ആരും മനസ്സിലാക്കുന്നില്ലെന്നും നിങ്ങൾക്കു തോന്നിയേക്കാം.\nമറ്റുള്ളവരുടെ വികാരങ്ങൾ നമുക്കു മുഴുവനായി മനസ്സിലാക്കാനാകില്ലെന്നു ബൈബിൾ വ്യക്തമാക്കുന്നു. “ഹൃദയത്തിനു മാത്രമേ സ്വന്തം വേദന മനസ്സിലാകൂ”എന്നാണു ബൈബിൾ പറയുന്നത്. (സുഭാഷിതങ്ങൾ 14:10; 1 രാജാക്കന്മാർ 8:38) അതുകൊണ്ട് പ്രിയപ്പെട്ടവർക്കു നമ്മളെ ആശ്വസിപ്പിക്കാനാകുമെങ്കിലും അതിനു പരിധിയുണ്ട്. എങ്കിലും നിങ്ങൾ ഒറ്റയ്‌ക്കല്ല എന്ന കാര്യത്തിൽ ഉറപ്പുണ്ടായിരിക്കുക.\nദൈവം മനുഷ്യരുടെ ഹൃദയം വായിക്കുന്നു. (2 ദിനവൃത്താന്തം 6:30) നിങ്ങളുടെ പ്രശ്‌നത്തിനുള്ള ഒരേ ഒരു പരിഹാരം ആത്മഹത്യയാണെന്നു നിങ്ങൾ ചിന്തിച്ചത് എന്തുകൊണ്ടാണെന്നു ദൈവത്തിന് അറിയാം. നിങ്ങളുടെ ഇപ്പോഴത്തെ വികാരങ്ങളും ദൈവം മനസ്സിലാക്കുന്നു. അതിൽ നേരത്തേ പറഞ്ഞതുപോലുള്ള കുറ്റബോധവും നാണക്കേടും എല്ലാം ഉൾപ്പെടുന്നു.—സങ്കീർത്തനം 139:1.\nജീവൻ വളരെ മൂല്യമുള്ളതായി കാണുന്നെങ്കിലും മുമ്പ് ആത്മഹത്യയെക്കുറിച്ച് ചിന്തിച്ചവരോടു ക്ഷമിക്കാൻ ദൈവം തയ്യാറാണ്. (സങ്കീർത്തനം 86:5) ആത്മഹത്യയ്‌ക്കു ശ്രമിച്ചിട്ടുള്ള പലരും മരിക്കാൻവേണ്ടിയല്ല, തങ്ങളുടെ വേദനകൾ അവസാനിപ്പിക്കാനാണ് അങ്ങനെ ചെയ്‌തതെന്നു ദൈവത്തിന് അറിയാം. അതുകൊണ്ട്, ‘ഹൃദയം നമ്മളെ കുറ്റപ്പെടുത്തുന്നെങ്കിൽപ്പോലും, ദൈവം നമ്മുടെ ഹൃദയത്തെക്കാൾ വലിയവനായതുകൊണ്ട്’ ദൈവത്തിനു നമ്മളെ സഹായിക്കാനാകും. (1 യോഹന്നാൻ 3:19, 20) നിങ്ങളുടെ കാര്യത്തിൽ, “മനസ്സലിവുള്ള പിതാവും ഏതു സാഹചര്യത്തിലും ആശ്വാസം തരുന്ന ദൈവവും” ആയിരിക്കാനാണ് യഹോവ ആഗ്രഹിക്കുന്നതെന്ന് ഉറപ്പാണ്.—2 കൊരിന്ത്യർ 1:3.\n^ ആത്മഹത്യാപ്രവണത തീവ്രമാകുകയും പ്രിയപ്പെട്ടവരാരും അടുത്തില്ലാതിരിക്കുകയും ചെയ്‌താൽ നിങ്ങളുടെ സ്ഥലത്തെ, ഇതുമായി ബന്ധപ്പെട്ട ഹെൽപ്പ്‌ലൈൻ നമ്പറിലേക്കു വിളിക്കുക.\nകഷ്ടപ്പാടുകൾ ബൈബിൾചോദ്യങ്ങൾക്കുള്ള ഉത്തരങ്ങൾ ശാരീരികവും മാനസികവും ആയ ആരോഗ്യം സമാധാനവും സന്തോഷവും\nഏതൊരു പ്രതിസന്ധിയുണ്ടായാലും ജീവിക്കുന്നതിൽ അർഥമുണ്ട്.\nപങ്കുവെക്കുക പങ്കുവെക്കുക എനിക്കു മരിക്കണം—ആത്മഹത്യാപ്രവണതയ്‌ക്കെതിരെ പോരാടാൻ ബൈബിളിന് എന്നെ സഹായിക്കാനാകുമോ?\nആത്മഹത്യാപ്രവണതയുള്ളവരെ ബൈബിൾ എങ്ങനെയാണ് സഹായിക്കുന്നത്?\nijwbq ലേഖനം 158


ഒമാന് പെട്രോള് സ്റ്റേഷനില് നിന്നും മലയാളി ജീവനക്കാരനെ തട്ടിക്കൊണ്ടുപോയതായി റിപ്പോര്‍ട്ട് • Suprabhaatham\nഒമാന് പെട്രോള് സ്റ്റേഷനില് നിന്നും മലയാളി ജീവനക്കാരനെ തട്ടിക്കൊണ്ടുപോയതായി റിപ്പോര്‍ട്ട്\nJune 13, 2016 | 3:58 pm IST\nമനാമ: ഒമാനിലെ പെട്രോള് സ്റ്റേഷനില് നിന്നും മലയാളിയായ ജീവനക്കാരനെ തട്ടിക്കൊണ്ടുപോയതായി റിപ്പോര്‍ട്ട്. ഒമാനിലെ ബുറൈമിക്ക് സമീപം സുനൈനയിലെ പെട്രോള് സ്റ്റേഷനില് ജോലി ചെയ്യുന്ന കോട്ടയം സ്വദേശി ജോണ് ഫിലിപ്പിനെയാണ് അജ്ഞാതര് തട്ടിക്കൊണ്ടുപോയതായി റിപ്പോര്‍ട്ടുള്ളത്. എന്നാല്, ഇതു സംബന്ധിച്ച ഔദ്യോഗിക റിപ്പോര്‍ട്ടുകള് ഇതുവരെ ലഭ്യമായിട്ടില്ല.\nപെട്രോള് സ്റ്റേഷനിലെ മാനേജരായിരുന്നു ജോണ്. കഴിഞ്ഞ വെള്ളിയാഴ്ച രാത്രി പത്തു മണിയോടെ ഈ പെട്രോള് സ്റ്റേഷനില് ഒരു മോഷണശ്രമവും നടന്നിരുന്നു. ജോണ് ഇതിനെ ചെറുത്തിരുന്നു. ഈ സംഭവത്തിനു ശേഷം കഴിഞ്ഞ ദിവസം മുതലാണ് ജോണിനെ കാണാതാകുന്നത്. ജോണ് ഒറ്റയ്ക്കാണ് ഈ പെട്രോള് പമ്പില് ജോലി ചെയ്തിരുന്നത്. ഇതിനിടെയാണ് ജോണിനെ ഇവിടെ നിന്നും അജ്ഞാതര് തട്ടിക്കൊട്ടുപോയതാണെന്ന രീതിയില് വാര്‍ത്ത പരന്നിരിക്കുന്നത്. അതേ സമയം, പെട്രോള് സ്റ്റേഷനില് പരസ്പരം മല്‍പ്പിടുത്തം നടന്നതായി സംശയിപ്പിക്കുന്ന രീതിയില് രക്തപ്പാടുകളും കാണുന്നുണ്ട്. സംഭവത്തെ കുറിച്ച് ഒമാന് പൊലിസ് അന്വേഷണം ആരംഭിച്ചു.


മുട്ടുവേദന ഉള്ളവരും ഇല്ലാത്തവരും ഇക്കാര്യങ്ങൾ എന്തായാലും അറിഞ്ഞിരിക്കുക... ഡോക്ടർ പറയുന്നത് ശ്രദ്ധിക്കുക...\nമുട്ടുവേദന ഉള്ളവരും ഇല്ലാത്തവരും ഇക്കാര്യങ്ങൾ എന്തായാലും അറിഞ്ഞിരിക്കുക… ഡോക്ടർ പറയുന്നത് ശ്രദ്ധിക്കുക…\nമുട്ടുവേദന പലപ്പോഴും ഡോക്ടർമാർക്ക് പോലും വലിയൊരു ബുദ്ധിമുട്ടുണ്ടാക്കുന്ന സഹിക്കാൻ പറ്റാത്ത ഒരു കുരുക്ക് ആയി മാറുന്നു ഒരു അവസ്ഥ നമുക്ക് പലർക്കും ഉണ്ടായിട്ടുണ്ട്. ഇതുകാരണം നടക്കാൻ പോലും ആവാതെ.. പ്രാഥമിക കാര്യങ്ങൾ പോലും ചെയ്യാനാവാതെ.. മറ്റുള്ളവരെ ആശ്രയിക്കേണ്ടി വരുന്ന ഇവരുടെ അവസ്ഥ നമുക്ക് വിചാരിക്കുന്നതിലും അപ്പുറമാണ്. ഈ മുട്ട് എന്നത് നമ്മുടെ ശരീരത്തിലെ ഏറ്റവും സങ്കീർണമായ ഒന്നാണ്.അതുകൊണ്ട് ഇന്ന് കാര്യം കൊണ്ടാണ് ഈ വേദന വരുന്നത് എന്ന് പറയാൻ കുറച്ചു ബുദ്ധിമുട്ടുണ്ട്. നമുക്ക് മുട്ടുവേദന വരുന്നു ഡോക്ടറെ പോയി കാണുന്നു ട്രീറ്റ്മെൻറ് എടുക്കുന്നു.\nഅതിനുശേഷവും ആ വേദന മാറുന്നില്ല എങ്കിൽ അതിനു പിന്നിൽ പ്രധാനമായിട്ടും രണ്ട് കാരണങ്ങൾ ഉണ്ടാവാം. ഒന്നാമത്തെ കാരണം നേരത്തെ പറഞ്ഞതുപോലെ… വളരെ സങ്കീർണതകൾ നിറഞ്ഞ ഈ ഒരു ജോയിൻറ് ഒരുപാട് കണക്റ്റിംഗ് സ്ട്രക്ചേഴ്സ് ഉണ്ട്. അതിനുള്ളിൽ വരുന്ന ചില നീരോ അല്ലെങ്കിൽ ചെറിയൊരു കീറലും അതൊക്കെ ആയിരിക്കാം ചിലപ്പോൾ ആ വേദന ഉണ്ടാകുന്നത്. അത് കൃത്യമായി മനസ്സിലാക്കിയിട്ട് അവിടുത്തെ നീരു കുറയ്ക്കാൻ ചിലപ്പോൾ നമുക്ക് നേരിട്ട് ഇഞ്ചക്ഷൻ വെക്കേണ്ടി വന്നേക്കാം. അല്ലെങ്കിൽ മരുന്ന് കഴിക്കേണ്ടി വരും.\nഅല്ലെങ്കിൽ എക്സസൈസ് ചെയ്യേണ്ടിവരും. മസിൽ തൻറെ ശക്തി കൂട്ടാൻ ഉള്ള എക്സസൈസ്. അതിനുശേഷവും ശരിയായില്ലെങ്കിൽ മാത്രം ചിലപ്പോൾ സർജറി ആവശ്യമായി വന്നേക്കാം. അപ്പോൾ ഈ മുട്ടുവേദന മാറാൻ തിരിക്കാനുള്ള രണ്ടാമത്തെ കാരണം അതിനുള്ള ആകെ ഒരു ട്രീറ്റ്മെൻറ് സർജറി തന്നെ ആയിരിക്കും. അല്ലെങ്കിൽ മറ്റു ചില കാര്യങ്ങളിൽ അതായത് മുട്ട് തേയ്മാനം.. അതു പോലുള്ള രോഗങ്ങൾക്ക് നമുക്ക് ഒരുപാട് ഓപ്പർട്യൂണിറ്റീസ് ഉണ്ട്..


Argentina superstar Lionel Messi Facing two Years Ban after Copa America - Malayalam MyKhel\n» മെസ്സിയെ കാത്തിരിക്കുന്നത് രണ്ടുവര്‍ഷത്തെ വിലക്ക്; അടുത്ത കോപ്പയും ലോകകപ്പും കളിക്കാനാകില്ല\nUpdated: Monday, July 8, 2019, 12:11 [IST]\nകളി തോറ്റാല് അംഗീകരിക്കണമെന്ന് കോണ്‍മെബോള് | Oneindia Malayalam\nറിയോ ഡി ജനീറോ: അര്‍ജന്റീനയുടെ സൂപ്പര്‍താരം ലയണല് മെസ്സിക്ക് രണ്ടുവര്‍ഷത്തെ വിലക്കുവരെ ലഭിച്ചേക്കാമെന്ന് റിപ്പോര്‍ട്ട്. ലാറ്റിനമേരിക്കന് ഫുട്‌ബോള് ഫെഡറേഷനില് അഴിമിയാണെന്ന് ആരോപിച്ചതിനെ തുടര്‍ന്നാണ് നടപടിക്കൊരുങ്ങുന്നത്. കോപ്പ അമേരിക്ക ഫുട്‌ബോള് ടൂര്‍ണമെന്റില് റഫറിമാരും സംഘാടകരും അര്‍ജന്റീനയ്‌ക്കെതിരെ പക്ഷപാതപരമായി പ്രവര്‍ത്തിച്ചെന്നാണ് മെസ്സിയുടെ ആരോപണം.\nബ്രസീലിനെതിരായ സെമി ഫൈനലിലും ചിലിക്കെതിരായ ലൂസേഴ്‌സ് ഫൈനലിലും റഫറിമാരുടെ തീരുമാനങ്ങള് അര്‍ജന്റീനയ്‌ക്കെതിരായിരുന്നു. ഇതിന് പിന്നാലെയാണ് മെസ്സി ലാറ്റിനമേരിക്കന് ഫുട്‌ബോള് ഫെഡറേഷനെതിരെ രംഗത്തെത്തിയത്. മാത്രമല്ല, കോപ്പ ലൂസേഴ്‌സ് ഫൈനല് ജേതാക്കള്‍ക്കുള്ള മെഡല്‍ദാന ചടങ്ങും മെസ്സി പ്രതിഷേധ സൂചകമായി ബഹിഷ്‌കരിച്ചു.\nമെസ്സിക്ക് വിലക്ക് ഭീഷണി\nഫുട്‌ബോള് ഫെഡറേഷന് നിയമപ്രകാരം മെസ്സി ഗുരുതരമായ അച്ചടക്ക ലംഘനടത്തിയതായാണ് സൂചന. മെസ്സിക്കെതിരായ നടപടി അംഗീകരിക്കപ്പെട്ടാല് അര്‍ജന്റീനയ്ക്ക് കനത്ത തിരിച്ചടിയാകും അത്. ഖത്തര് ലോകകപ്പിനുള്ള യോഗ്യതാ മത്സരങ്ങള് ആരംഭിക്കാനിരിക്കുകയാണ്. മാത്രമല്ല, 2020ല് അര്‍ജന്റീനയും കൊളംബിയയും സംയുക്തമായി ആതിഥേയത്വം വഹിക്കുന്ന കോപ്പ അമേരിക്ക ഫുട്‌ബോളിലും മെസ്സിക്ക് കളിക്കാനാകില്ല.\nകഴിഞ്ഞ ലോകകപ്പ് യോഗ്യതാ മത്സരങ്ങളില് മെസ്സിയുടെ അസാന്നിധ്യമുണ്ടായപ്പോഴെല്ലാം അര്‍ജന്റീനയ്ക്ക് തോല്‍വിയും സമനിലയുമായിരുന്നു. അവസാന മത്സരത്തില് മെസ്സിയുടെ മികവിലാണ് ടീം ഒടുവില് റഷ്യയിലേക്ക് ടിക്കറ്റെടുത്തതും. പഴയ പ്രതാപത്തിന്റെ നിഴല്‍മാത്രമായ അര്‍ജന്റീനയ്ക്ക് മെസ്സിയില്ലാതെ ലോകകപ്പ് യോഗ്യത കടക്കാന് ബുദ്ധിമുട്ടാകും.\nബ്രസീലിനെതിരായ മത്സരത്തില് അര്‍ജന്റീനയുടെ ഉറച്ച പെനാല്‍റ്റി അപ്പീലുകള് റഫറി തള്ളിയിരുന്നു. മാത്രമല്ല, വാര് റഫറിയും അര്‍ജന്റീനയുടെ അപ്പീല് പരിഗണിച്ചില്ല. ഇതിനെതിരെ അര്‍ജന്റീന ഫുട്‌ബോള് അസോസിയേഷന് പരാതി നല്‍കിയിട്ടുണ്ട്. ബ്രസീലിനായി കോപ്പ കിരീടം നേരത്ത ഉറപ്പിച്ചതാണെന്നും പ്രസിഡന്റിന്റെ സുരക്ഷാ ഉദ്യോഗസ്ഥര് ഫുട്‌ബോള് മത്സരത്തില് ഇടപെട്ടെന്നും അര്‍ജന്റീന ആരോപിക്കുന്നുണ്ട്. ലൂസേഴ്‌സ് ഫൈനലില് മെസ്സിക്കെതിരെ ചുവപ്പ് കാര്‍ഡ് കാട്ടിയതും വിവാദത്തിലാണ്. ഫുട്‌ബോള് കരിയറില് ഇത് രണ്ടാംതവണ മാത്രമാണ് മെസ്സിക്ക് ചുവപ്പുകാര്‍ഡ് ലഭിക്കുന്നത്.\nലോകകപ്പ്: സച്ചിന് തല കുനിക്കുമോ? ഹിറ്റ്മാന് അരികിലുണ്ട്!! മഗ്രാത്തും സൂക്ഷിച്ചോ...\nRead more about: argentina lionel messi copa america 2019 football അര്‍ജന്റീന ബ്രസീല് ലയണല് മെസ്സി ഫുട്‌ബോള് കോപ്പ അമേരിക്ക\nStory first published: Monday, July 8, 2019, 11:09 [IST]


aap-for-calling-ambulance-kozhikode Archives - Calicut Journal\nHome » Tag Archives: aap-for-calling-ambulance-kozhikode\nTag Archives: aap-for-calling-ambulance-kozhikode\nആംബുലൻസ് വിളിക്കാൻ മൊബൈൽ ആപ്പുമായി ജില്ലാ ഭരണകൂടം\nMay 26, 2017 Leaveacomment\nഅത്യാഹിത ഘട്ടങ്ങളില് ആംബുലന്‍സ് വിളിക്കാന് മൊബൈല് ആപ് വരുന്നു. ജില്ലയിലെ മുഴുവന് ആംബുലന്‍സുകളെയും പരിശീലനം നേടിയ വളണ്ടിയര്‍മാരെയും കോര്‍ത്തിണക്കുന്ന മൊബൈല് ആപ് തയ്യാറാക്കുന്നത് ജില്ലാ ഭരണകൂടവും എയ്ഞ്ചല്‍സും ചേര്‍ന്നാണ്. അത്യാഹിത സന്ദര്‍ഭങ്ങളില് ആര്‍ക്കും ജി.പി.എസ് സഹായത്തോടെ പരിസരത്ത് ലഭ്യമായ ആംബുലന്‍സുകളുടെയും വളണ്ടിയര്‍മാരുടെയും വിവരങ്ങള് അറിയുകയും ബന്ധപ്പെടുകയും ചെയ്യാം. അടുത്തുള്ള ആശുപത്രികള്, ക്ലിനിക്കുകള്, ഫാര്‍മസികള്, ബ്ലഡ് ബാങ്കുകള് തുടങ്ങിയ വിവരങ്ങളും എയ്ഞ്ചല്‍സ് ആപില് നിന്ന് അറിയാം. സ്ത്രീ സുരക്ഷയുമായി ബന്ധപ്പെട്ട കാര്യങ്ങള്‍ക്ക് വിളിക്കാവുന്ന സ്ഥിരം നമ്പറുകളുണ്ടാകും. ഇതിനു പുറമെ ലഭ്യമായ റെസ്‌ക്യൂ ഓപ്പറേറ്റര്‍മാര്, മുങ്ങല് വിദഗ്ദ്ധര്, ...


KT Jaleel reply to Muslim League in facebook post | ലീഗ് ചെയ്താൽ മതസൗഹാർദ്ദ പ്രതീകം, ലീഗേതരർ ചെയ്താൽ വർഗ്ഗീയം.. ചുട്ടമറുപടി നൽകി കെടി ജലീൽ - Malayalam Oneindia\n47 min ago അമിതമായി ഗുളിക കഴിച്ച് ആത്മഹത്യാശ്രമം; ട്രാൻസ്‌ജെന്‍ഡര് സജ്‌ന ഷാജിയെ ആശുപത്രിയില് പ്രവേശിപ്പിച്ചു\nUpdated: Tue, Apr 24, 2018, 18:27 [IST]\nമലപ്പുറം: വ്യാജഹർത്താലിന്റെ പേരിൽ കേരളത്തിൽ വർഗീയ കലാപം അടക്കം സംഭവിക്കുന്നതിന് കാത്തിരുന്നിരുന്നു വർഗീയ ശക്തികൾ. എന്നാൽ ജനാധിപത്യ വിശ്വാസികൾ ഭയന്നത് പോലൊന്നും സംഭവിച്ചില്ല. വ്യാജ ഹർത്താലിന് പിന്നിൽ പ്രവർത്തിച്ചവരെ പോലീസ് പിടികൂടിയതോടെ ആ നാടകം പൊളിഞ്ഞു.\nമലപ്പുറത്ത് ഹർത്താൽ അക്രമങ്ങൾക്കിടെ ഹിന്ദുക്കളുടെ കടകൾ ആക്രമിക്കപ്പെട്ടിരുന്നു. അവ പുനർനിർമ്മിക്കാൻ മന്ത്രി കെടി ജലീൽ മുന്നിട്ടിറങ്ങിയതിനെ ലീഗും വെൽഫെയർ പാർട്ടിയും ബിജെപിയും ഒരുപോലെയാണ് എതിർത്തത്. എല്ലാവർക്കും കനപ്പെട്ട മറുപടി തന്നെ കെടി ജലീൽ ഫേസ്ബുക്ക് കുറിപ്പ് വഴി നൽകിയിട്ടുണ്ട്. വായിക്കാം:\nഅന്ന് ശിഹാബ് തങ്ങൾ ചെയ്തു; ഇന്ന് ഞങ്ങൾ ചെയ്തു\nഅന്ന് ശിഹാബ് തങ്ങൾ ചെയ്തു; ഇന്ന് ഞങ്ങൾ ചെയ്തു: രണ്ടിനും ഒരേ ലക്ഷ്യം എന്ന തലക്കെട്ടിലാണ് കെടി ജലീലിന്റെ ഫേസ്ബുക്ക് പോസ്റ്റ്: 2007 ആഗസ്റ്റ്3, അന്നൊരു വെള്ളിയാഴ്ചയായിരുന്നു. നേരം വെളുക്കാൻ തുടങ്ങിയപ്പോഴാണ് ആ കാഴ്ച ജനങ്ങളുടെ ശ്രദ്ധയിൽ പെടുന്നത്. അങ്ങാടിപ്പുറത്തെ ചിരപുരാതനമായ തളിക്ഷേത്രത്തിന്റെ ഗോപുരവാതിൽ തീ കൊളുത്തി നശിപ്പിക്കാൻ ശ്രമിച്ചതിന്റെ കറുത്ത പാടുകൾ അപ്പോഴും ഒടുങ്ങാത്ത കനലോടെ പുകഞ്ഞ് നിൽക്കുന്നു . കണ്ടവർ കണ്ടവർ മൂക്കത്ത് കൈവിരൽ വെച്ച് അൽഭുതം കൂറി.\nതളി ക്ഷേത്ര ഗോപുരം കത്തിച്ചപ്പോൾ\nപൊടിപ്പും തൊങ്ങലും ചേർത്ത വാർത്തകൾ നാടെങ്ങും പ്രചരിച്ചു . വർഗ്ഗീയ മുതലെടുപ്പിനായി കുമ്മനം ഓടിയെത്തി റോഡ് പ്രതിരോധിച്ചു . ചത്തത് കീചകനെങ്കിൽ കൊന്നത് ഭീമൻ തന്നെ എന്ന നിലയിൽ അടക്കം പറച്ചിലുകൾ സജീവമായി . തൊട്ടടുത്തുള്ള മുസ്ലിം പള്ളിയിൽ എന്ത് ചെയ്യണമെന്നറിയാതെ നിഷ്കളങ്കരായ ഒരു പറ്റം ആളുകളും കൂടി നിൽക്കുന്നുണ്ട് . ഒരു ചെറിയ തീപ്പൊരി വീണാൽ എല്ലാം കത്തിച്ചാമ്പലാകുമെന്ന അവസ്ഥ. കൂട്ടംകൂടിനിന്നവർ ശ്വാസം അടക്കിപ്പിടിച്ച് നിൽക്കുകയാണ് . ആരും ഒന്നും പറയുന്നില്ല.\nതീയിൽ വെള്ളമൊഴിച്ച് തങ്ങൾ\nപക്ഷെ എന്തൊക്കെയോ അവരുടെ മുഖത്ത് കെട്ടിനിൽക്കുന്നുണ്ട് . പരിഹാരക്രിയക്കായി ഒരു ദൂതനെ ജനങ്ങൾ തേടുന്ന ഘട്ടത്തിലാണ് ഗൗരവമാർന്ന മുഖത്തോടെ തൂവെള്ള വസ്ത്രവും തൊപ്പിയും ധരിച്ച് ശിഹാബ് തങ്ങൾ സാമൂഹ്യദ്രോഹികൾ തീകൊടുത്ത് നശിപ്പിച്ച ക്ഷേത്ര കവാടത്തിനരികിൽ വന്നിറങ്ങിയത് . എല്ലാവരും തങ്ങൾക്ക് ചുറ്റും കൂടി . എല്ലാം ഒന്ന് വീക്ഷിച്ച തങ്ങൾ , കൂടിനിന്നവരോടായി പറഞ്ഞു ; ഗോപുരവാതിൽ പൂർവ്വസ്ഥിതിയിലാക്കാൻ ഞങ്ങൾ മുൻകയ്യെടുക്കും. ഇത് കേട്ടവർ നെഞ്ചത്ത് കൈവെച്ച് ആശ്വാസം പ്രകടിപ്പിച്ചു . നിധിയിലേക്കുള്ള ആദ്യ സംഭാവന സാദിഖലി തങ്ങൾ നൽകി. എല്ലാം ശുഭകരമായി അവസാനിച്ചു.\nഓടിയ വഴിക്ക് പുല്ല് മുളച്ചിട്ടില്ല\nമുതലെടുപ്പ് ലക്ഷ്യമിട്ടെത്തിയ വർഗ്ഗീയ വാദികൾ ഓടിയ വഴിക്ക് പുല്ല് മുളച്ചിട്ടില്ല . അന്ന് തങ്ങളുടെ കൂടെ കുഞ്ഞാലിക്കുട്ടി സാഹിബും ഇപ്പോഴത്തെ MLA ഹമീദ് സാഹിബും ഉണ്ടായിരുന്നു. മലപ്പുറത്തെ മുസ്ലിങ്ങളെ ക്ഷേത്രത്തിന് തീ കൊളുത്തുന്നവരാക്കി ശിഹാബ് തങ്ങൾ മാറ്റിയെന്ന് പ്രസ്തുത സംഭവപരമായി ബന്ധപ്പെട്ട് ആരും പറഞ്ഞതായി അറിവില്ല . ഇരുട്ടിന്റെ ശക്തികൾ നടത്തിയ തെമ്മാടിത്തം ഒരു സമുദായത്തെക്കൊണ്ട് ഏറ്റെടുപ്പിക്കുന്നതിന് തുല്ല്യമായിപ്പോയി , തങ്ങളുടെ ഇടപെടലെന്ന് ആരെങ്കിലും ആരോപിച്ചതായും കേട്ടിട്ടില്ല . അന്നും ഇന്നും തമ്മിൽ ഒരു വ്യത്യാസമേ ഉള്ളു . അന്ന് വെൽഫയർ പാർട്ടിയും മീഡിയ വൺ ചാനലും ഉണ്ടായിരുന്നില്ല .\nകലക്ക വെള്ളത്തിലെ മീൻ പിടുത്തം\nലിഗേതരർ ചെയ്താൽ വർഗീയമോ\nശിഹാബ് തങ്ങൾ അങ്ങാടിപ്പുറത്ത് ചെയ്തതേ ഞങ്ങൾ താനൂരിൽ ചെയ്തിട്ടുള്ളു . ലീഗ് ചെയ്യേണ്ടിയിരുന്നത് അവർ ചെയ്യാതെ വന്നപ്പോൾ ഞങ്ങൾ ചെയ്തു . അത്രമാത്രം . ഒരു കാര്യം ലീഗ് ചെയ്താൽ അത് മതസൗഹാർദ്ദ പ്രതീകവും ലീഗേതരർ ചെയ്താൽ അത് വർഗ്ഗീയ പ്രതീകവും ആകുന്നത് എങ്ങിനെയാണ് ? "ഏൽപ്പിച്ച ദൗത്യം ഒരു ജനത നിർവ്വഹിക്കുന്നില്ലെങ്കിൽ ആ ഉത്തരവാദിത്തം നിറവേറ്റാൻ നാം മറ്റൊരു സമൂഹത്തെ പകരം കൊണ്ടുവരും" (വിശുദ്ധ ഖുർആൻ). കത്തിനശിച്ച ഗോപുര കവാടം ശിഹാബ് തങ്ങൾ സന്ദർശിക്കുന്ന ഫോട്ടോയാണ് ഇമേജായി കൊടുത്തിട്ടുള്ളത് എന്നാണ് പോസ്റ്റ്.\nkt jaleel harthal temple malappuram tanur malabar kerala social media ഹര്‍ത്താല് മലപ്പുറം മലബാര് കേരളം സോഷ്യല് മീഡിയ കെടി ജലീല് മന്ത്രി മുസ്ലീം ലീഗ് muslim league\nKT Jaleel reply to Muslim League in facebook post


കാശി വിശ്വനാഥക്ഷേത്രം | ഹൈന്ദവം\nHome » കാശി വിശ്വനാഥക്ഷേത്രം\nഇന്ത്യയിലെ ഏറ്റവും പ്രശസ്തമായ ശിവക്ഷേത്രമാണ് ഉത്തർപ്രദേശിലെ വാരണാസിയിൽ (കാശി/ബനാറസ്) സ്ഥിതി ചെയ്യുന്ന കാശി വിശ്വനാഥ ക്ഷേത്രം (ഹിന്ദി: काशी विश्‍वनाथ मंदिर). ഗംഗയുടെ പടിഞ്ഞാറൻതീരത്ത് സ്ഥിതിചെയ്യുന്ന ഈ ക്ഷേത്രത്തിന് ദ്വാദശജ്യോതിർലിംഗങ്ങളിൽ പ്രമുഖസ്ഥാനമുണ്ട്. ശിവൻ ഇവിടെ വിശ്വനാഥൻ അഥവാ വിശ്വേശ്വരൻ എന്ന പേരിലാണ് അറിയപ്പെടുന്നത്. പ്രാചീനകാലം മുതൽക്കേ ഈ ക്ഷേത്രം ഹിന്ദുത്വവുമായും ശിവപുരാണങ്ങളുമായി ബന്ധപ്പെട്ടു കിടക്കുന്നു. കാശി വിശ്വനാഥക്ഷേത്രം നിരവധി തവണ തകർക്കുകയും ഉയർന്നു വരികയും ചെയ്തിട്ടുണ്ട്. 1194ൽ തന്റെ പടയോട്ടകാലത്ത് മുഹമ്മദ് ഗോറി തകർത്തു ഭവ്യക്ഷേത്ര നിർമ്മാണം നടക്കവേ കുത്തബുദ്ദീൻ ഐബക് ക്ഷേത്രം വീണ്ടും തകർത്തു. 1494ൽ സിക്കന്തർ ലോധി ക്ഷേത്രം തകർത്തെന്നു മാത്രമല്ല തൽസ്ഥാനത്ത് ക്ഷേത്രനിർമ്മാണം നിരോധിക്കുകയും ചെയ്തു. നാടാകെ കൊടും‌വരൾച്ചകൊണ്ട് ഭയന്ന ചക്രവർത്തി നാരായനഭട്ടപണ്ഡിതന്റെ ഇംഗിതത്തിനു വഴങ്ങി മഴ പെയ്യിച്ചാൽ നിരോധനം നീക്കാമെന്നു സമ്മതിച്ചു. 1669ൽ ഔറംഗസേബ് ക്ഷേത്രം തകർത്ത് തൽസ്ഥാനത്ത് പള്ളി പണിതു. 1780ൽ റാണി അഹല്യ ക്ഷേത്രം വീണ്ടും പണിതു. 1835ൽ പഞ്ചാബിലെ രഞ്ജിത് സിങ്ങ് മഹാരാജാവ് ക്ഷേത്രകമാനം 1000 കിലോ സ്വർണ്ണം പൂശുകയുണ്ടായി.


മൃതദേഹങ്ങള് മാലിന്യ കൂമ്പാരത്തില് തള്ളുന്നു; രോഗികളോട് മോശമായി പെരുമാറുന്നു; രാജ്യത്തെ അവസ്ഥയില് ആശങ്ക രേഖപ്പെടുത്തി സുപ്രീംകോടതി; ദില്ലിയില് കാര്യങ്ങള് പരിതാപകരം | Kairali News | kairalinewsonline.com\nരാജ്യത്ത് കൊവിഡ് രോഗികളോടും മൃതദേഹങ്ങളോടും അപമര്യാദയായി പെരുമാറുന്നതില് ആശങ്ക രേഖപ്പെടുത്തി സുപ്രീംകോടതി. രോഗികളോട് മൃഗങ്ങളേക്കാള് മോശമായാണ് ചിലര് പെരുമാറുന്നത്. കൊവിഡ് പ്രതിരോധത്തില് ദില്ലി സര്‍ക്കാര് വരുത്തിയ വീഴ്ചകളില് കോടതി അതൃപ്തിയും ആശങ്കയും അറിയിച്ചു.\nകോവിഡ് രോഗികളുടെ മൃതദേഹം മോശമായി കൈകാര്യം ചെയ്യുന്നതിലും രോഗികളോട് അപമര്യാദയായി പെരുമാറുന്ന വിഷയത്തിലും കഴിഞ്ഞ ദിവസമാണ് സുപ്രീംകോടതി സ്വമേധയാ കേസ് എടുത്തത്. ഈ കേസ് പരിഗണിച്ചുകൊണ്ടാണ് ഇത്തരം സംഭവ വികാസങ്ങളില് കോടതി ആശങ്ക രേഖപ്പെടുത്തിയത്.\nമൃതദേഹങ്ങള് മാലിന്യ കൂമ്പാരത്തില് വരെ തള്ളുകയാണ്. മൃഗങ്ങളോടുള്ളതിനെക്കാള് മോശമായാണ് ചിലര് രോഗികളോട് പെരുമാറുന്നത്. രോഗികള് മരിച്ചാല് ബന്ധുക്കളെപ്പോലും അറിയിക്കാതെ അവസ്ഥയാണെന്നും ജസ്റ്റിസ് അശോക് ഭൂഷണ് അധ്യക്ഷനായ ബെഞ്ച് പറഞ്ഞു.\nവിഷയത്തില് കേന്ദ്ര സംസ്ഥാന സര്‍ക്കാരുകള്‍ക്ക് നോട്ടീസ് അയച്ച കോടതി ജൂണ് 17ന് കേസ് വീണ്ടും പരിഗണിക്കും മുന്‍പ് മറുപടി നല്‍കാനും നിര്‍ദേശിച്ചു. കോവിഡ് പ്രതിരോധത്തില് ദില്ലിയില് സംഭവിച്ച വീഴ്ചകള് കേസ് പരിഗണിക്കവെ കോടതി പ്രത്യേകം എടുത്തു പറഞ്ഞു.\nദില്ലിയില് കാര്യങ്ങള് പരിതാപകരമാണെന്ന് കോടതി അഭിപ്രായപ്പെട്ടു. ആശുപത്രികളില് ബെഡുകള് ഒഴിവുള്ളപ്പോള് ചികില്‍സ ലഭിക്കാന് ആളുകള് നെട്ടോട്ടം ഓടുകയാണ്. മുംബൈയിലും ചെന്നൈയിലും പരിശോധന കൂട്ടുമ്പോള് രോഗികളുടെ എണ്ണം കൂടി വരുന്ന ദില്ലിയില് പരിശോധന കുറയുകയാണെന്നും കോടതി കുറ്റപ്പെടുത്തി.നോട്ടീസ് സ്വീകരിക്കുന്നു എന്ന ദില്ലി സര്‍ക്കാരിന്റെ അഭിഭാഷകന്റെ മറുപടിക്ക് അത് മാത്രം പോരെന്നും മറ്റ് പലതും ചെയ്യണമെന്നും കോടതി പറഞ്ഞു.\nഇതിനിടെ ആരോഗ്യ പ്രവര്‍ത്തകരുടെ ശമ്പളം വെട്ടികുറയ്ക്കുന്ന വിഷയത്തില് സുപ്രീംകോടതി അതൃപ്തി രേഖപ്പെടുത്തി. മറ്റൊരു ഹര്‍ജി പരിഗണിക്കവേ ആയിരുന്നു ജസ്റ്റിസ് അശോക് ഭൂഷണ് അധ്യക്ഷനായ ബെഞ്ച് തന്നെ അതൃപ്തി പ്രകടമാക്കിയത്. ഇതൊരു യുദ്ധമാണ്. ആരോഗ്യപ്രവര്‍ത്തകര് സൈനികരും. അവരെ രാജ്യത്തിന് നിരാശരാക്കാന് പറ്റില്ല. സംഭവിക്കാന് പാടില്ലാത്തത് സംഭവിച്ചുവെന്നും ആരോഗ്യ പ്രവര്‍ത്തകരുടെ ആശങ്കകള് പരിഹരിക്കപ്പെടണമെന്നും കോടതി വ്യക്തമാക്കി.\nTags: CovidCovid 19Dead BodyindiaSupreme Court of India


കേരളം കണ്ടറിഞ്ഞു, ചെറുപ്പത്തിന്‍റെ കരുത്തും കരുതലും - Sathyadeepam\n|^| Home -> Suppliments -> ULife -> കേരളം കണ്ടറിഞ്ഞു, ചെറുപ്പത്തിന്‍റെ കരുത്തും കരുതലും\nകേരളം കണ്ടറിഞ്ഞു, ചെറുപ്പത്തിന്‍റെ കരുത്തും കരുതലും\nമൊബൈലില് തോണ്ടി ക്കൊണ്ടിരിക്കുന്ന ഫ്രീക്കന്മാരെ കാണുമ്പോള് കാരണോന്മാര്‍ക്ക് പഴയ കലിപ്പില്ല. കാര്യമായതെന്തോ ചെയ്യുകയാവാം, ആ ചെറുപ്പക്കാര് എന്നൊരു തോന്നലാണവര്‍ക്ക്. ചിലപ്പോള് ‘ജീവന് രക്ഷിക്കണേ’യെന്ന ഒരു നിലവിളി കേള്‍ക്കുകയാവാം, രക്ഷിക്കാന് പോകുന്നോര്‍ക്കു വഴികാട്ടുകയാകാം, വിശക്കുന്നവരാരൊക്കെയെന്നു ചോദിച്ചറിയുകയാകാം, ആഹാരവും വസ്ത്രവും മിച്ചമുള്ളതെവിടെയെന്നു തിരയുകയാകാം, മരുന്നും ചികിത്സയുമെത്തിക്കാന് നിര്‍ദേശിക്കുകയാകാം.\nശരി, ഇതൊക്കെ മൊബൈലും ലാപ്ടോപും വച്ച് ചെയ്യുന്ന നേരമ്പോക്കല്ലേയെന്നാണോ സംശയം? മെയ്യനങ്ങാത്ത പണി, വിയര്‍പ്പിന്‍റെ അസുഖമുള്ളവരുടെ ലക്ഷണം? അല്ല. മൊബൈലിലേയും ലാപ്ടോപ്പിലേയും ഈ കണ്‍ട്രോള് റൂമുകളില് നിന്നുള്ള കല്‍പനകള് സ്വീകരിച്ച് ദുരന്തമുഖങ്ങളിലും അഭയകേന്ദ്രങ്ങളിലും യുദ്ധഭടന്മാരെ പോലെ വിശ്രമമറിയാതെ പണിയെടുത്തവര് ആരാണ്? അവരിലും ഏറെയും ഈ കണ്‍ട്രോള് റൂം നടത്തിപ്പുകാരുടെ തരക്കാര് തന്നെ.\nകേരളീയയൗവനം അതിന്‍റെ കരുത്തും കരുതലും പ്രകടിപ്പിച്ച നാളുകള് കൂടിയായിരുന്നു ഈ പ്രളയവേള. തങ്ങള്‍ക്കു വൈദഗ്ദ്ധ്യമുള്ള ഐടി/സോഷ്യല് മീഡിയ എന്ന പുണ്യം കൊണ്ടു മാത്രം നൂറു കണക്കിനു മനുഷ്യരെ ജീവിതത്തിലേയ്ക്കു പിടിച്ചു നടത്തിയ ചെറുപ്പക്കാര് നാട്ടിലുള്ളവര് മാത്രമല്ല. ബാംഗ്ലൂരിലും ചെന്നൈയിലും ഹൈദരാബാദിലും മുംബൈയിലും ന്യൂഡല്‍ഹിയിലും മാത്രമല്ല, ഗള്‍ഫിലും യൂറോപ്പിലും അമേരിക്കയിലും ആസ്ത്രേലിയായിലും ഇരുന്നുകൊണ്ട് കേരളത്തിലെ പ്രളയരക്ഷാപ്രവര്‍ത്തനങ്ങളെ ഏകോപിപ്പിക്കാന് മലയാളിയുവത്വം പണിയെടുത്തു. ഭൂഗോളത്തിന്‍റെ എല്ലാ ഭാഗത്തും 24 മണിക്കൂറും ഉണര്‍ന്നിരുന്ന ചെറുപ്പക്കാരുണ്ട്. അവരുടെ ജാഗ്രതയും അദ്ധ്വാനവും ബുദ്ധിശേഷിയും ഇല്ലായിരുന്നെങ്കില് പ്രളയനഷ്ടങ്ങള് ഇപ്പോഴുള്ളതില് ഒതുങ്ങുമായിരുന്നില്ല.\nരാത്രിക്കു രാത്രി രൂപീകരിക്കപ്പെട്ട വാട്സാപ്, ഫേസ്ബുക്ക് കൂട്ടായ്മകള് ലോകമെങ്ങുമുള്ള മലയാളികളെ ഒന്നിപ്പിച്ചു. പുതിയ വെബ്സൈറ്റുകളും മൊബൈല് ആപ്ലിക്കേഷനുകളും രൂപീകരിക്കപ്പെട്ടു. അവയെല്ലാം സമര്‍ത്ഥമായി കൂട്ടിയിണക്കപ്പെട്ടു. അതെല്ലാം വെള്ളത്തില് മുങ്ങിക്കൊണ്ടിരുന്നവര്‍ക്ക് രക്ഷയുടെ കൈകള് നീട്ടിക്കൊടുക്കുകയും ചെയ്തു.\nഏറ്റവുമവസാനം കണ്ട ഒരു ഓണ്‍ലൈന് സംരംഭത്തെ കുറിച്ച് ഉദാഹരണമായി പറയാം. കൂടൊരുക്കാം എന്നാണതിന്‍റെ പേര്. തേപ്പുപെട്ടി, ഫാന്, പാത്രങ്ങള്, കസേര, മേശ, അലമാര, ബെഡ് എന്നിങ്ങനെ ഉപയോഗിക്കാതെ വീട്ടില് കിടക്കുന്ന പല വീട്ടുപകരണങ്ങള്. ഇവ ആവശ്യക്കാരിലേക്കെത്തിക്കാനുള്ള ഒരു വെബ്സൈറ്റാണ് പ്രളയദുരിതാശ്വാസത്തിനായി രൂപീകരിക്കപ്പെട്ടിരിക്കുന്നത്. അവരുടെ തന്നെ പോസ്റ്റിലെ വാചകമുദ്ധരിച്ചാല്, “ഉപ്പെടുത്താല് കപ്പ് ഫ്രീ” എന്ന മട്ടില് വീട്ടില് വന്നു കൂടിയിരിക്കുന്ന ഈ സാധനങ്ങള്, പ്രളയത്തില് സകലതും നഷ്ടമായവരിലേയ്ക്ക് എത്തിക്കാനുള്ള സംവിധാനം.\nഇത്തരം സാമഗ്രികളുള്ളവരും അത് ആവശ്യക്കാര്‍ക്കു കൊടുക്കണം എന്നു മനസ്സുള്ളവരും ഉണ്ടായിരിക്കാം. പക്ഷേ അതിനു വേണ്ടി മെനക്കെടാന് വയ്യ, അഥവാ അറിയില്ല. ആര്‍ക്കു കൊടുക്കണം, എങ്ങനെ കൊടുക്കണം, കൊടുത്താല് ആരെങ്കിലും അടിച്ചു മാറ്റുമോ എന്നിങ്ങനെ സംശയങ്ങളുള്ളവരുമായിരിക്കാം പലരും. അതിനെല്ലാം ഇതു പരിഹാരമേകുന്നു. കൊടുക്കാന് തയ്യാറാണെങ്കില്… koodorukkam.in എന്ന വെബ്സൈറ്റില് പോയി വിവരം ചേര്‍ക്കുക. സന്നദ്ധപ്രവര്‍ത്തകര് ആവശ്യക്കാരെ കണ്ടെത്തുന്നു. സാധനം വീട്ടില് വന്ന് എടുക്കുന്നു, ആവശ്യക്കാര്‍ക്ക് കൊണ്ടു കൊടുക്കുന്നു. എല്ലാം സൗജന്യം. ഇപ്രകാരം കിട്ടുന്ന സാധനങ്ങളേത്, അവയോരോന്നും ആര്‍ക്കു കൊടുത്തു എന്നതെല്ലാം വെബ്സൈറ്റില് ആവശ്യമായ സ്വകാര്യത സംരക്ഷിച്ചുകൊണ്ട് അറിയിച്ചുകൊണ്ടിരിക്കും. ആക്രിക്കാര്‍ക്കു കൊടുക്കേണ്ട നിലയിലെത്തിയ സാധനങ്ങള് ഒഴിവാക്കാനുള്ള വഴിയായി ഇതുപയോഗിക്കാന് അനുവദിക്കില്ല എന്നും വ്യക്തമാക്കിയിട്ടുണ്ട്. കാരണം, സാധനമെടുക്കാന് വരുന്ന സന്നദ്ധപ്രവര്‍ത്തകര് അതു പരിശോധിക്കും.\nഇത് ഈയാവശ്യത്തിനായി രൂപീകരിക്കപ്പെട്ടിരിക്കുന്ന ഏക വെബ്സൈറ്റല്ല. ഇത്തരത്തില് വേറെയുമുണ്ട്. രക്ഷാപ്രവര്‍ത്തനത്തിനായി രൂപീകരിക്കപ്പെട്ട വെബ്സൈറ്റുകളും ഗ്രൂപ്പുകളും പ്രളയാനന്തരകാലത്ത് ഈ തലങ്ങളിലേയ്ക്ക് പ്രവര്‍ത്തനം വ്യാപിപ്പിച്ചിട്ടുണ്ട്.\nപ്രളയകാലത്ത് ഇവര് നടത്തിയ രക്ഷാപ്രവര്‍ത്തനം സര്‍ക്കാരും സൈന്യവും അംഗീകരിച്ചു കഴിഞ്ഞതാണ്. സഹായാഭ്യര്‍ത്ഥനകള് സ്വീകരിച്ച്, അതിന്‍റെ ആധികാരികത ഉറപ്പാക്കി, അവ ഏറ്റവുമടുത്ത രക്ഷാപ്രവര്‍ത്തനസംഘങ്ങളിലേയ്ക്ക് എത്തിക്കാനും രക്ഷിച്ചു എന്നുറപ്പാക്കി ആ വിവരം സഹായമഭ്യര്‍ത്ഥിച്ചവരെ അറിയിക്കാനുമെല്ലാം ഈ സംവിധാനങ്ങളാണ് ഉപയുക്തമായത്. വൈദ്യുതി മുടങ്ങിയും മൊബൈല് ടവറുകള് തകര്‍ന്നും ആശയവിനിമയസംവിധാനങ്ങള് വ്യാപകമായി തകരാറിലായപ്പോള് ലഭ്യമായ ദുര്‍ബലമായ സിഗ്നലുകളും മറ്റുമുപയോഗിച്ച് ലക്ഷ്യം കാണുന്നതില് ചെറുപ്പക്കാരുടെ അര്‍പ്പണബോധവും സാങ്കേതികവൈദഗ്ദ്ധ്യവും വിജയം നേടി. സൈന്യവും സര്‍ക്കാരും വരെ ഈ സംഘങ്ങളുടെ സഹായം തേടിക്കൊണ്ടിരുന്നു.\nഈ സംവിധാനങ്ങളൊന്നും ആരെങ്കിലും ആസൂത്രണം ചെയ്തു നടപ്പാക്കിയതല്ല. സോഷ്യല് മീഡിയായിലെ കൂട്ടുകെട്ടുകളില് നിന്ന് സ്വയമേവ ഉരുത്തിരിഞ്ഞു വരികയായിരുന്നു. തങ്ങളുടെ സൗഹൃദശൃംഘലകളേയും സംവിധാനങ്ങളേയും ക്രിയാത്മകമായി ഉപയോഗിക്കാനാകുമെന്നു ചെറുപ്പക്കാര് തെളിയിച്ചു.\nഇതിനേക്കാളുപരിയാണ് ദുരന്തമുഖങ്ങളില് യുദ്ധഭടന്മാരെ പോലെ രാപ്പകല് സേവനം ചെയ്ത യുവജനങ്ങളുടെ സംഭാവനകള്. മത്സ്യത്തൊഴിലാളികളുടെ ബോട്ടുകളില് രക്ഷാപ്രവര്‍ത്തകരായി വന്നവരില് പതിനേഴു വയസ്സു മുതല് പ്രായമുള്ളവരുണ്ടായിരുന്നു. രാത്രി ഇടവകവികാരിമാരുടേയും പോലീസിന്‍റേയുമൊക്കെ സഹായാഭ്യര്‍ത്ഥനയെത്തിയപ്പോള് ഉറക്കത്തില് നിന്നെണീറ്റ് ഉടുമുണ്ടോടെ ബോട്ടില് കയറി പോരികയും മൂന്നോ നാലോ ദിവസത്തിനു ശേഷം മാത്രം മടങ്ങിപ്പോകുകയും ചെയ്ത ചെറുപ്പക്കാര്. കേരളത്തിന്‍റെ സൈന്യമെന്നു മുഖ്യമന്ത്രി വിശേഷിപ്പിച്ച ഈ സംഘത്തിലും നല്ലൊരു പങ്കും യുവാക്കളായിരുന്നു.\nഓരോ നാടുകളിലും ആദ്യവട്ട രക്ഷാപ്രവര്‍ത്തനത്തിനിറങ്ങിയവരിലും യുവാക്കള്‍ക്കായിരുന്നു സ്വാഭാവികമായും ഭൂരിപക്ഷം. പ്രളയബാധിതമല്ലാത്ത സ്ഥലങ്ങളില് ദുരിതാശ്വാസക്യാമ്പുകള് മണിക്കൂറുകള്‍കൊണ്ടു സംഘടിപ്പിക്കേണ്ടി വന്നപ്പോള് പള്ളിവികാരിമാര്‍ക്കും പഞ്ചായത്തു പ്രസിഡന്‍റുമാര്‍ക്കും സ്കൂള് അധികാരികള്‍ക്കുമെല്ലാം ഇടംവലം നിലകൊണ്ടു കാര്യങ്ങള് നടത്തിയെടുത്തത് ഓരോ സ്ഥലങ്ങളിലേയും ചെറുപ്പക്കാരുടെ കൂട്ടങ്ങളായിരുന്നു.\nചരിത്രനിര്‍മ്മാണത്തിന്‍റെ കാലാള്‍പ്പടയില് എന്നും നിറഞ്ഞു നിന്നിരുന്നത് അതതു കാലങ്ങളിലെ യൗവനങ്ങള് തന്നെയായിരുന്നു. വലിയ യുദ്ധങ്ങളോ ദുരന്തങ്ങളോ കേരളമിന്നുവരെ നേരിട്ടിട്ടില്ല എന്നതിനാല് സമകാലികമലയാളികള് ഒരുപക്ഷേ ചെറുപ്പത്തെ അവഗണിക്കുകയോ അവമതിക്കുകയോ ചെയ്തിരിക്കാം. അതു തെറ്റാണെന്ന്, കേരളവും കര്‍മ്മനൈപുണ്യവും ഭാവനാശേഷിയും സഹജീവിസ്നേഹവുമുള്ള ചെറുപ്പത്താല് സമൃദ്ധമാണെന്നു ബോദ്ധ്യപ്പെടുത്തുന്നതിനും കൂടിയാണ് ഈ പ്രളയം ഇവിടെ സംഭവിച്ചത്.


മാർച്ച് 29ന് വ്യാഴം വീണ്ടും രാശിമാറുന്നു, ഇത്തവണ ഈ 8 നാളുകാർക്കാണ് ഗുണമുണ്ടാവുക - മലയാളം ഇ മാഗസിൻ.കോം\nമാർച്ച് 29ന് വ്യാഴം വീണ്ടും രാശിമാറുന്നു, ഇത്തവണ ഈ 8 നാളുകാർക്കാണ് ഗുണമുണ്ടാവുക\nവീണ്ടും ഒരു വ്യാഴം രാശി മാറ്റം കൂടി. സാധാരണ ഗതിയിൽ ഒരേ രാശിയിൽ തുടരാറുള്ള വ്യാഴം ചില പ്രത്യേക സാഹചര്യങ്ങളിൽ ഒന്നിലധികം രാശികളിലൂടെ കടന്നു പോകാറുണ്ട്. കഴിഞ്ഞ നവംബർ 5നു വ്യാഴമാറ്റം സംഭവിച്ചിരുന്നു. അടുത്ത വ്യാഴം രാശിമാറ്റം മാർച്ച് 29നാണ് സംഭവിക്കുക. മാർച്ച് 29നു സംഭവിക്കുന്ന വ്യാഴം രാശി മാറ്റത്തിലൂടെ ഈ 8 നക്ഷത്രങ്ങൾക്കാണ് ഗുണകരമായ അനുഭവങ്ങൾ ഉണ്ടാവുക.\nകാർത്തിക: വ്യാഴത്തിന്റെ രാശി മാറ്റം കാർത്തിക നക്ഷത്രക്കാർക്ക് പൊതുവെ ഗുണകരമാണ്. ഉദ്ദേശിക്കുന്ന രീതിയിൽ കാര്യപുരോഗതി സാധ്യമാകും. തൊഴിൽ രംഗത്ത് അനുകൂലമായ പലമാറ്റങ്ങളും സംഭവിക്കും. ദീർഘകാലമായി വിചാരിക്കുന്ന പല ലക്ഷ്യങ്ങളും നേടാൻ കഴിയും. ഗൃഹനിർമ്മാണം ആഗ്രഹിക്കുന്നവർക്ക് എത്രയും പെട്ടെന്നുതന്നെ അത് സഫലീകരിക്കാൻ സാധിക്കും.\nരോഹിണി: വ്യാഴത്തിന്റെ രാശി മാറ്റം രോഹിണി നക്ഷത്രക്കാർക്ക് വളരെ ഗുണകരമാണ്. ജോലിയിൽ പുരോഗതി, വിദ്യാർത്ഥികൾക്ക് പഠനപുരോഗതി എന്നിവയുണ്ടാകും. വിവാഹകാര്യങ്ങളിൽ ഉടൻ തന്നെ ശുഭകരമായ തീരുമാനങ്ങൾ ഉണ്ടാകും.\nപൂയം: വ്യാഴമാറ്റം വളരെ അനുകൂലമാണ് പൂയം നക്ഷത്രക്കാർക്ക് നൽകുക. തൊഴിൽ രംഗത്ത് വളരെയധികം പുരോഗതിയുണ്ടാകും. കച്ചവടക്കാർക്ക് ഏറെ ഗുണകരം. ഗൃഹനിർമ്മാണ് വേഗത്തിൽ പൂർത്തീകരിക്കാൻ സാധിക്കും.\nആയില്യം: മികച്ച ഗുണം പ്രദാനം ചെയ്യും. തൊഴിൽ, വിദ്യാഭ്യാസം എന്നീ മേഖലകളിൽ ശോഭിക്കാൻ കഴിയും. കുടുംബത്തിൽ സന്തോഷം നടമാടും.\nഅനിഴം: വളരെയധികം ഗുണപ്രദമാണ് വ്യാഴമാറ്റം നൽകുക. തൊഴിൽ രംഗത്ത് അനുകൂലമായ മാറ്റങ്ങൾ സംഭവിക്കും. ജീവിതത്തിൽ നിർണായകമായ പലകാര്യങ്ങളും സംഭവിക്കും. സാമ്പത്തിക പുരോഗതി സുനിശ്ചിതമാണ്.\nമൂലം: മൂലം നാളുകാരെ സംബന്ധിച്ച് വ്യാഴത്തിന്റെ ഇപ്പോഴത്തെ മാറ്റ വളരെ ഗുണപ്രദമാണ്. ഉദ്ദേശിക്കുന്ന രതിയിൽ തന്നെ കാര്യങ്ങൾ നടക്കും. പ്രവർത്തന രംഗത്ത് വളരെയധികം നേട്ടങ്ങൾ കൈവരിക്കാനുള്ള അവസരമൊരുങ്ങും. വിദേശത്ത് തൊഴിൽ തേടുന്നവർക്ക് അസുലഭമായ നേട്ടങ്ങൾ കൈവരും.\nപൂരാടം: വ്യാഴമാറ്റം അനുകൂലമായ ഫലമാണ് നൽകുക. സാമ്പത്തിക നേട്ടം, തൊഴിൽ നേട്ടം എന്നിവ ഉണ്ടാകും. ചില നൂതനമായ ബന്ധങ്ങൾ ഉടലെടുത്തേക്കാം.\nഉതൃട്ടാതി: വളരെയധികം ഗുണം പ്രദാനം ചെയ്യും. തൊഴിൽപരമായി നേട്ടമുണ്ടാകും. വീടുപണി എളുപ്പത്തിൽ പൂർത്തിയാക്കും. സന്താനങ്ങൾക്ക് പുരോഗതിയുണ്ടാകും.\nദിവസഫലം: ജ്യോതിഷവശാൽ നിങ്ങളുടെ ഇന്ന് (2020 മാർച്ച് 13 വെള്ളി) എങ്ങനെ എന്നറിയാം


Treasury fraud case Bijulal dismiss ട്രഷറി തട്ടിപ്പ് കേസ് പ്രതി എം.ആര്. ബിജുലാലിനെ പിരിച്ചുവിട്ട് ഉത്തരവിറങ്ങി\nട്രഷറി തട്ടിപ്പ് കേസ് പ്രതി എം.ആര്. ബിജുലാലിനെ പിരിച്ചുവിട്ടുകൊണ്ട് ഉത്തരവിറങ്ങി. മുന്‍കൂര് നോട്ടീസ് നല്‍കാതെയാണ് ധനവകുപ്പിന്റെ നടപടി. കേരളാ സര്‍വീസ് ചട്ടത്തിലെ 18-02 വകുപ്പ് അനുസരിച്ചാണ് ഉത്തരവ് പുറത്തിറക്കിയത്. ബിജുലാലിനെ പിരിച്ചുവിടാന് ധനമന്ത്രി തോമസ് ഐസക്കിന്റെ നേതൃത്വത്തില് ചേര്‍ന്ന ധനകാര്യ ഉന്നതാധികാര സമിതി യോഗത്തില് തീരുമാനിച്ചിരുന്നു. ഗുരുതരമായ സാമ്പത്തിക കുറ്റകൃത്യങ്ങളില് പെടുന്നവരെ മുന്‍കൂര് നോട്ടീസ് നല്‍കാതെ പിരിച്ചുവിടാമെന്നതാണ് സര്‍വീസ് ചട്ടത്തിലെ 18 -02 എന്ന വകുപ്പ്.\nഫിനാന്‍സ് സെക്രട്ടറി ആര്.കെ. സിംഗും എന്‍ഐസി ട്രഷറി ഉയര്‍ന്ന ഉദ്യോഗസ്ഥരും പങ്കെടുത്ത യോഗത്തിലാണ് ബിജുലാലിനെ പിരിച്ചുവിടാന് തീരുമാനമായത്. ഗുരുതരമായ സൈബര് ക്രൈമാണ് ബിജുലാല് ചെയ്തിട്ടുള്ളതെന്നാണ് യോഗത്തിന്റെ കണ്ടെത്തല്.\nധനവകുപ്പിന്റെ മൂന്നു പേരും എന്‍ഐസിയുടെ ഒരാളും അടങ്ങുന്ന പ്രത്യേക അന്വേഷണസംഘത്തെ സംഭവങ്ങള് സമഗ്രമായി പരിശോധിച്ച് റിപ്പോര്‍ട്ട് നല്‍കുന്നതിനും ഉന്നതാധികാര യോഗം നിയോഗിച്ചിട്ടുണ്ട്. അഞ്ച് ദിവസത്തിനുള്ളില് റിപ്പോര്‍ട്ട് സമര്‍പ്പിക്കണം. ഈ റിപ്പോര്‍ട്ടിന്റെ അടിസ്ഥാനത്തില് ഉന്നത ഉദ്യോഗസ്ഥരുടെ ഭാഗത്തു നിന്നും വീഴ്ചയുണ്ടായിട്ടുണ്ടെങ്കില് അവര്‍ക്കെതിരെയും നടപടിയെടുക്കും.\nStory Highlights – Treasury fraud case, Bijulal, dismiss


നൂറ് കോടിയും കടന്ന് 'മാമാങ്കം'; എട്ടാം ദിനം ചരിത്രനേട്ടത്തില് മമ്മൂട്ടി | mamangam Crossed World Wide Gross Collection Of 100 Crores\nThiruvananthapuram, First Published 21, Dec 2019, 10:41 AM\nനൂറ് കോടി ഇടം നേടുന്ന മമ്മൂട്ടിയുടെ രണ്ടാമത്തെ ചിത്രമാണ് മാമാങ്കം. നേരത്തെ വൈശാഖിന്‍റെ സംവിധാനത്തില് എത്തിയ മധുരരാജയും സുവര്‍ണ്ണ നേട്ടം സ്വന്തമാക്കിയിരുന്നു\nഎം പദ്മകുമാര് സംവിധാനം ചെയ്ത മമ്മൂട്ടിയുടെ ബ്രഹ്മാണ്ഡചിത്രം 'മാമാങ്കം' നൂറു കോടി ക്ലബ്ബിൽ. റിലീസ് ചെയ്ത് എട്ടാം ദിവസമാണ് ചിത്രം നൂറുകോടി ക്ലബ്ബില് ഇടംനേടി ചരിത്രം സൃഷ്ടിച്ചത്. സിനിമയുടെ നിർമാതാവ് വേണു കുന്നപ്പിള്ളിയുടെ ഫേസ്ബുക്ക് പേജിലൂടെയും ചിത്രത്തിന്‍റെ ഔദ്യോഗിക ഫേസ്ബുക്ക് പേജിലൂടെയുമാണ് ഇക്കാര്യം അറിയിച്ചിരിക്കുന്നത്.\nനൂറ് കോടി ഇടം നേടുന്ന മമ്മൂട്ടിയുടെ രണ്ടാമത്തെ ചിത്രമാണ് മാമാങ്കം. നേരത്തെ വൈശാഖിന്‍റെ സംവിധാനത്തില് എത്തിയ മധുരരാജയും സുവര്‍ണ്ണ നേട്ടം സ്വന്തമാക്കിയിരുന്നു. റിലീസിംഗിന് പിന്നാലെ സിനിമക്കെതിരെ നടന്ന ഡീഗ്രേഡിങ്ങിനിടയിലാണ് ബോക്‌സോഫീസില് ചരിത്രം കുറിച്ച് മാമാങ്കം മുന്നോട്ട് കുതിക്കുന്നത്. ചിത്രത്തിന്‍റെ ആഗോള ബോക്സ്ഓഫീസ് കളക്ഷനാണ് ഇപ്പോള് പുറത്ത് വിട്ടിരിക്കുന്നത്.\nനേരത്തെ, റിലീസ് ചെയ്ത് മൂന്നാം ദിവസം മാമാങ്കത്തിന്‍റെ വ്യാജപതിപ്പ് ഇന്റർനെറ്റിൽ എത്തിയിരുന്നു. മമ്മൂട്ടിയുടെ ബിഗ് ബജറ്റ് ചിത്രമായ മാമാങ്കത്തിന്‍റെ തിയേറ്റർ പ്രിന്‍റാണ് ഇന്റര്‍നെറ്റില് പ്രചരിച്ചത്. സംഭവത്തിൽ പൊലീസ് കേസെടുത്തു. നിർമ്മാതാവ് നൽകിയ പരാതിയിലാണ് കേസെടുത്തത്. ഗുരുതരമായ പകർപ്പവകാശ ലംഘനമാണ് നടന്നിരിക്കുന്നതെന്ന് പരാതിയിൽ ചൂണ്ടിക്കാണിച്ചിരുന്നു.\nഈ മാസം 12നാണ് മാമാങ്കം തിയേറ്ററുകളില് എത്തിയത്. 45 രാജ്യങ്ങളില് രണ്ടായിരത്തിലധികം സ്‌ക്രീനുകളിലാണ് ചിത്രം റിലീസ് ചെയ്തത്. എം പത്മകുമാര് സംവിധാനം ചെയ്യുന്ന ചിത്രം നിര്‍മ്മിച്ചിരിക്കുന്നത് കാവ്യ ഫിലിംസിന്റെ ബാനറില് വേണു കുന്നപ്പിള്ളിയാണ്. മനോജ് പിള്ളയാണ് ഛായാഗ്രഹണം. മമ്മൂട്ടിക്കൊപ്പം പ്രാചി തെഹ്‌ലാന്, ഉണ്ണി മുകുന്ദന്, അനു സിത്താര, സിദ്ദിഖ്, ഇനിയ തുടങ്ങിയവര് പ്രധാന കഥാപാത്രങ്ങളെ അവതരിപ്പിക്കുന്നു.\nചിത്രത്തിന്‍റെ ആദ്യദിനത്തിലെ ആഗോള കളക്ഷന് 23 കോടിയാണെന്നും വേണു കുന്നപ്പിള്ളി ഫേസ്ബുക്കില് കുറിച്ചിരുന്നു. ചിത്രത്തെ നശിപ്പിക്കാന് പലരും ശ്രമിക്കുന്നുണ്ടെങ്കിലും തങ്ങള് അതിനെ പുച്ഛത്തോടെ തള്ളിക്കളയുകയാണെന്നും നിര്‍മ്മാതാവ് അന്ന് പറഞ്ഞിരുന്നു.\nmammooty movie mamangam\nmamangam 100 crore\nമാമാങ്കം നൂറ് കോടി\nനൂറ് കോടി മാമാങ്കം


കണ്ണൂര്: സംഘര്‍ഷത്തിന്റെ പാതയില് നിന്ന് മാറി സമൂഹം സംവാദത്തിന്റെ വഴിയിലേക്ക് വരണമെന്ന് ബിജെപി ദേശീയ നിര്‍വ്വാഹക സമിതിയംഗം സി.കെ.പത്മനാഭന്. കണ്ണൂരില് ദീനദയാല് അനുസ്മരണത്തിന്റെ ഭാഗമായി ബിജെപി സംഘടിപ്പിച്ച ഏകാത്മ മാനവദര്‍ശനം പുസ്തക വിതരണപരിപാടിയില് സംസാരിക്കുകയായിരുന്നു അദ്ദേഹം.\nഇന്ന് ലോകത്തിന്റെ വിവിധ ഭാഗങ്ങളില് ചെറുതും വലുതുമായ നിരന്തരമായ യുദ്ധങ്ങള് നടക്കുന്നു. ഇതിന്റെ കാരണങ്ങളിലേക്ക് കണ്ണ് തുറന്ന് നോക്കിയാല് ഇസ്ലാമിന്റെ സാന്നിധ്യം നമുക്ക് കാണാന് കഴിയും. മതത്തിന്റെ പേരിലാണ് ഭീകര സംഘടനകളുടെ തേര്‍വാഴ്ച നടക്കുന്നത്. ക്രൂരമായ രീതിയിലാണ് ഇത്തരം സംഘടനകള് പെരുമാറുന്നത്.\nമതത്തിന്റെയും പ്രവാചകന്റെയും പേരിലാണ് ഇത്തരം ക്രൂരതകള്. സ്വന്തം മതത്തില്‍പ്പെട്ടവരെപ്പോലും ഇവര് കൊന്നൊടുക്കുകയാണ്. തങ്ങള് ചെയ്യുന്നത് മാത്രമാണ് ശരിയെന്ന് പറയുന്നു. ഇത്തരം സാഹചര്യങ്ങളില് യഥാര്‍ത്ഥ ഇസ്ലാം എന്തെന്ന് അറിയാനുള്ള സാഹചര്യമുണ്ടാകണം. പണ്ഡിതന്‍മാര് അവരുടെ താല്‍പ്പര്യങ്ങള് സംരക്ഷിക്കാന് മാത്രം തുനിഞ്ഞതുകൊണ്ടാണ് സംഘര്‍ഷ സാധ്യതകളുണ്ടായത്. ഇതിന് കടകവിരുദ്ധമായി നവോത്ഥാന കാഴ്ചപ്പാടുകളുമായി സമൂഹത്തിലിറങ്ങുന്നവരെ ഉന്മൂലനം ചെയ്യാനുള്ള നീക്കമാണ് നടക്കുന്നത്. ഇത്തരം നീക്കത്തിന്റെ ഭാഗമായാണ് ചേകന്നൂര് മൗലവിക്ക് അദ്ദേഹത്തിന്റെ ജീവന് നഷ്ടമായത്.\nലോകത്ത് പരാജയപ്പെട്ട കമ്മ്യൂണിസത്തിനും മുതലാളിത്തത്തിനും പകരം വെക്കാവുന്ന തത്വശാസ്ത്രമാണ് ഏകാത്മ മാനവ ദര്‍ശനമെന്നും സി.കെ.പത്മനാഭന് പറഞ്ഞു.\nവര്‍ഗീയ കലാപം: ശ്രീലങ്കയില് അടിയന്തരാവസ്ഥ പ്രഖ്യാപിച്ചു


ജനുവരിയില് മൊത്തവില പണപ്പെരുപ്പം 2.03 ശതമാനത്തിലേക്ക് ഉയര്‍ന്നു | Future Kerala\nജനുവരിയില് മൊത്തവില പണപ്പെരുപ്പം 2.03 ശതമാനത്തിലേക്ക് ഉയര്‍ന്നു\nഭക്ഷ്യോല്‍പ്പന്നങ്ങളില് പ്രകടമായത് പണച്ചുരുക്കം\nന്യൂഡെല്‍ഹി: മൊത്തവില അടിസ്ഥാനമാക്കിയുള്ള പണപ്പെരുപ്പം ജനുവരിയില് 2.03 ശതമാനമായി ഉയര്‍ന്നു. ഡബ്ല്യുപിഐ പണപ്പെരുപ്പം ഡിസംബറില് 1.22 ശതമാനം ആയിരുമ്മു. 2020 ജനുവരിയില് 3.52 ശതമാനവുമായിരുന്നു മൊത്തവില പണപ്പെരുപ്പം. വാണിജ്യ വ്യവസായ മന്ത്രാലയം പുറത്തുവിട്ട കണക്കുകള് പ്രകാരം ജനുവരിയില് ഭക്ഷ്യ ഉല്‍പ്പന്നങ്ങളില് പണപ്പെരുപ്പം കുറഞ്ഞു.\nജനുവരിയിലെ ഭക്ഷ്യപണപ്പെരുപ്പം(-)2.8 ശതമാനമായിരുന്നു. ഡിസംബറിലിത് (-) 1.11 ശതമാനമായിരുന്നു. പച്ചക്കറികളിലെയും ഉരുളക്കിഴങ്ങിലെയും പണപ്പെരുപ്പം ജനുവരിയില് യഥാക്രമം (-) 20.82 ശതമാനവും 22.04 ശതമാനവുമാണ്. ഇന്ധന, ഊര്‍ജ്ജ വിഭാഗത്തില് ഇത് (-) 4.78 ശതമാനമായിരുന്നു. ഭക്ഷ്യേതര ലേഖനങ്ങളില് പണപ്പെരുപ്പം അവലോകന മാസത്തില് 4.16 ശതമാനമായി ഉയര്‍ന്നു.\nഡബ്ല്യുപിഐയുടെ മൊത്തം വെയിറ്റേജിന്‍റെ 22.62 ശതമാനം വരുന്ന പ്രാഥമിക ഉല്‍പ്പന്നങ്ങളുടെ പണപ്പെരുപ്പം ഡിസംബറില് (-) 1.61 ശതമാനത്തില് നിന്ന് കൂടുതല് ഇടിഞ്ഞ് ജനുവരിയില് (-) 2.24 ശതമാനമായി കുറഞ്ഞു. 2020 ജനുവരിയില് ഇത് 10.01 ശതമാനം ഉയര്‍ച്ചയാണ് പ്രകടമാക്കിയിരുന്നത്.\nറിസര്‍വ് ബാങ്ക് ഫെബ്രുവരി 5ന് പ്രഖ്യാപിച്ച ധനനയത്തില് പലിശനിരക്ക് മാറ്റമില്ലാതെ നിലനിര്‍ത്തുകയും ദീര്‍ഘകാല പണപ്പെരുപ്പ കാഴ്ചപ്പാട് അനുകൂലമായി മാറിയെന്ന് നിരീക്ഷിക്കുകയും ചെയ്തിരുന്നു. തുടര്‍ച്ചയായ നാലാം ധനനയ യോഗത്തിലാണ് പലിശ നിരക്കുകള് മാറ്റമില്ലാതെ നിലനിര്‍ത്തിയത്. ഉപഭോക്തൃ വില സൂചികയെ അടിസ്ഥാനമാക്കിയുള്ള ചില്ലറ പണപ്പെരുപ്പം ജനുവരിയില് 4.06 ശതമാനമായിരുന്നുവെന്ന് കഴിഞ്ഞ ആഴ്ച പുറത്തുവിട്ട കണക്കുകള് വ്യക്തമാക്കുന്നു.\nPrevious ക്ലബ്ബുകളും അംഗങ്ങളും വ്യത്യസ്ത എന്‍റിറ്റികള്, ഇടപാടുകള്‍ക്ക് ജിഎസ്ടി ബാധകം\nNext ജപ്പാന് സമ്പദ് വ്യവസ്ഥയില് 4.8% ഇടിവ്


ഇസ്‌ലാമാബാദ് : ഈദ് ദിനത്തിലെ ഭീകരാക്രമണ ഭീഷണിയെത്തുടര്‍ന്ന് പാക്കിസ്ഥാനിലെ നാല് നഗരങ്ങളില് നിര്‍ത്തലാക്കിയ മൊബൈല്‍ഫോണ് സേവനം പുന:സ്ഥാപിച്ചു. ലാഹോര്, മുള്‍ട്ടാന്, ക്വറ്റ, കറാച്ചി എന്നീ നഗരങ്ങളിലെ മൊബൈല് സര്‍വ്വീസുകളായിരുന്നു നിര്‍ത്തലാക്കിയിരുന്നത്.\nഈദ് ആഘോഷങ്ങള്‍ക്കിടയില് മൊബൈല്‍ഫോണ് ഉപയോഗിച്ച് ബോംബാക്രമണം നടത്തുമെന്ന തീവ്രവാദി ഭീഷണിയെത്തുടര്‍ന്നായിരുന്നു പാക് ആഭ്യന്തരമന്ത്രാലയത്തിന്റെ നടപടി.\nഞായറാഴ്ച്ച എട്ടുമുതലായിരുന്നു സേവനം നിര്‍ത്തലാക്കിയത്.മൊബൈല് ഫോണ് ഉപയോഗിച്ചുള്ള ബോംബ് ആക്രമണങ്ങള് തടയുന്നതിനാണ് പുതിയ നടപടിയെന്നായിരുന്നു പാക് ആഭ്യന്തരമന്ത്രി റഹ്മാന് മാലിക് ഇതിന് വിശദീകരണം നല്‍കിയത്.\nഅതേസമയം, മൊബൈല്‍ഫോണ് സേവനം നിര്‍ത്തലാക്കിയ പാക് ആഭ്യന്തരമന്ത്രാലയത്തിന്റെ നടപടിക്കെതിരെ കടുത്ത പ്രതിഷേധമാണ് രാജ്യത്ത് ഉയര്‍ന്നത്. ഈദ് ദിനത്തില് ബന്ധുക്കളെ ആശംസ അറിയിക്കാന് കഴിഞ്ഞില്ലെന്നും അത്യാവശ്യ സമയത്ത് പോലീസിലോ ആംബുലന്‍സിലോ വിളിക്കാന് സാധിച്ചില്ലെന്നും ജനങ്ങള് കുറ്റപ്പെടുത്തി.\nMobile Banned In Pakisthan\nചൈനീസ് പ്രധാനമന്ത്രിയുടെ സന്ദര്‍ശനം: പാക്കിസ്ഥാനില് മൊബൈല് സേവനത്തിന് വിലക്ക്\nWednesday 22nd May 2013 12:46pm\nഭീകരാക്രമണ ഭീഷണി: പാക്കിസ്ഥാനിലെ മൊബൈല് ഫോണ് സേവനം നിര്‍ത്തിവെച്ചു\nMonday 20th August 2012 10:04am


'ഇത് സിനിമ സ്വപ്നം കണ്ടു നടക്കുന്നവരുടെ കഥ'; സലിം അഹമ്മദിന്റെ പുതിയ ചിത്രത്തിൽ സംവിധായകനായി ടൊവിനോ -\n‘ഇത് സിനിമ സ്വപ്നം കണ്ടു നടക്കുന്നവരുടെ കഥ’; സലിം അഹമ്മദിന്റെ പുതിയ ചിത്രത്തിൽ സംവിധായകനായി ടൊവിനോ\nമലയാളത്തിലും തമിഴിലുമായി തിളങ്ങി നിൽക്കുന്ന താരമാണ് ടൊവിനോ തോമസ്. സലിം അഹമ്മദ് സംവിധാനം ചെയ്യുന്ന പുതിയ ചിത്രം ആൻഡ് ദി ഓസ്കർ ഗോസ് ടൂ എന്ന ചിത്രത്തിലും നായകവേഷത്തിലെത്തുകയാണ് ടൊവിനോ. നിരവധി പ്രശംസകൾ ഏറ്റുവാങ്ങിയ പത്തേമാരിക്ക് ശേഷം സലിം അഹമ്മദ് സംവിധാനം ചെയ്യുന്ന ചിത്രമാണ് ആൻഡ് ദി ഓസ്കർ ഗോസ് ടൂ. ചിത്രത്തിൽ സംവിധായകനായാണ് ടൊവിനോ വേഷമിടുന്നത്.\nസിനിമയ്ക്കുള്ളിലെ സിനിമ കൈകാര്യം ചെയ്യുന്ന ചിത്രമാണ് ആൻഡ് ദി ഓസ്കർ ഗോസ് ടൂ. സിനിമ സ്വപ്നം കണ്ടു നടക്കുന്ന നിരവധി പേരുടെ ജീവിതകഥ കൂടിയായിരിക്കും ഈ ചിത്രമെന്നും സംവിധായകൻ സലിം അഹമ്മദ് പറഞ്ഞു. കഴിഞ്ഞ വർഷത്തെ ഓസ്കർ പുരസ്കാരത്തോടനുബന്ധിച്ചാണ് ചിത്രത്തെക്കുറിച്ചുള്ള പ്രഖ്യാപനം നടന്നത്. ചിത്രത്തിന്റെ പേരും ഫസ്റ്റ് ലുക്ക് പോസ്റ്ററും നേരത്തെ തന്നെ ഫേസ്ബുക്കിലൂടെ പുറത്തുവിട്ടിരുന്നു. ‘ആദാമിന്റെ മകൻ അബു’ എന്ന ചിത്രത്തിലൂടെ സംവിധാന രംഗത്തേക്ക് കടന്നുവന്ന സലിം അഹമ്മദിന്റെ രണ്ടു ചിത്രങ്ങളും നിരവധി പ്രശംസകൾ ഏറ്റുവാങ്ങിയ ചിത്രമായതിനാൽ പുതിയ ചിത്രവും ഏറെ പ്രതീക്ഷയോടെയാണ് പ്രേക്ഷകർ കാത്തിരിക്കുന്നത്.\nപുതിയ ചിത്രത്തിൽ ടൊവിനോയുടെ നായികയായി എത്തുന്നത് അനു സിത്താരയാണ്. ടോവിനോയുടെ ഏറ്റവും പുതിയ ചിത്രം അഭിയുടെ കഥ അനുവിന്റേയും എന്ന ചിത്രത്തിന് ശേഷം പുതിയ രണ്ട് ചിത്രങ്ങൾ കൂടി റിലീസിനൊരുങ്ങുകയാണ്. തീവണ്ടി, മറഡോണ എന്നീ രണ്ടു ചിത്രങ്ങളാണ് ആരാധകർ കാത്തിരിക്കുന്ന ടൊവിനോ ചിത്രങ്ങൾ. ഒരു കുപ്രസിദ്ധ പായാൻ എന്ന മധുപാൽ ചിത്രവും അണിയറയിൽ ഒരുങ്ങികൊണ്ടിരിക്കുകയാണ്.


» സ്വർണ വില കുത്തനെ ഇടിഞ്ഞു; മൂന്ന് മാസത്തിനിടയിലെ ഏറ്റവും കുറ‍ഞ്ഞ വില\nസ്വർണ വില കുത്തനെ ഇടിഞ്ഞു; മൂന്ന് മാസത്തിനിടയിലെ ഏറ്റവും കുറ‍ഞ്ഞ വില\nPublished: Thursday, April 4, 2019, 14:56 [IST]\nസംസ്ഥാനത്ത് സ്വർണ വില കുത്തനെ ഇടിഞ്ഞു. പവന് 23480 രൂപയ്ക്കും ഗ്രാമിന് 2935 രൂപയുമാണ് ഇന്നത്തെ സ്വർണ വില. ഇന്നലെയും ഇതേ വിലയ്ക്കാണ് വ്യാപാരം നടന്നത്.\nഈ മാസം തുടക്കം മുതൽ തന്നെ സ്വർണ വില കുത്തനെ താഴുകയാണ്. ഏപ്രിൽ ഒന്ന്, രണ്ട് തീയതികളിൽ പവന് 23720 രൂപയായിരുന്നു സ്വർണ വില. മാർച്ച് അവസാനവും സ്വർണ വിലയുടെ ഗ്രാഫ് കുത്തനെ താഴേയ്ക്കായിരുന്നു. മാർച്ചിലെ ഏറ്റവും കുറഞ്ഞ വില 23600 രൂപയാണ്.\nജനുവരിക്ക് ശേഷമുള്ള ഏറ്റവും കുറഞ്ഞ നിരക്കാണ് ഇന്നത്തേത്. ജനുവരിയിൽ സ്വർണ വില 23440 രൂപ വരെ കുറഞ്ഞിരുന്നു. ആഭരണ ആവശ്യകത കുറഞ്ഞതാണ് വില കുറയാനുള്ള പ്രാധാന കാരണമെന്ന് വ്യാപാരികൾ പറയുന്നു.\nകഴിഞ്ഞ മാസത്തെ ഏറ്റവും കൂടിയ നിരക്ക് പവന് 24520 രൂപയാണ്. മാർച്ച് ഒന്നിനാണ് ഈ നിരക്കിൽ വിൽപ്പന നടന്നത്. ഫെബ്രുവരി 20 നാണ് ചരിത്രത്തിലെ ഏറ്റവും ഉയര്‍ന്ന വില സ്വര്‍ണത്തിന് രേഖപ്പെടുത്തിയത്. ഗ്രാമിന് 3,145 രൂപയും പവന് 25,160 രൂപയുമായിരുന്നു അന്നത്തെ സ്വര്‍ണ വില.\ngold price declined in kerala.\nStory first published: Thursday, April 4, 2019, 14:56 [IST]


പറയാൻ 100 കോടിയില്ലെങ്കിലും 350 ല് കൂടുതല് സിനിമ ചെയ്ത്, ദേശീയ അവാര്‍ഡും സ്വന്തമാക്കി മമ്മൂട്ടി അത്ഭുതപ്പെടുത്തിയത് ഈ ചിത്രത്തിലെ രംഗങ്ങളിലൂടെ; മെഗാസ്റ്റാറിന്റെ വരാൻ പോകുന്ന വമ്പൻ ചിത്രത്തിന്റെ സംവിധായകന് പറയുന്നത് ഇതാണ്|\nപറയാൻ 100 കോടിയില്ലെങ്കിലും 350 ല് കൂടുതല് സിനിമ ചെയ്ത്, ദേശീയ അവാര്‍ഡും സ്വന്തമാക്കി മമ്മൂട്ടി അത്ഭുതപ്പെടുത്തിയത് ഈ ചിത്രത്തിലെ രംഗങ്ങളിലൂടെ; മെഗാസ്റ്റാറിന്റെ വരാൻ പോകുന്ന വമ്പൻ ചിത്രത്തിന്റെ സംവിധായകന് പറയുന്നത് ഇതാണ്\nBy Movie Seeks on April 10, 2018 Celebrity, Talk\n2003 ല് വൈഎസ് രാജശേഖര റെഡ്ഡി നടത്തിയ പദയാത്രയാണ് ചിത്രത്തിന്റെ പ്രധാന പ്രമേയം. ജനങ്ങളുടെ മുഖ്യമന്ത്രിയായി വൈഎസ് ആര് മാറിയത് ഈ യാത്രയ്ക്ക് ശേഷമാണ്. ചിത്രത്തിലെ മറ്റ് താരങ്ങളെക്കുറിച്ചുള്ള വിവരങ്ങള് ഇതുവരെ പുറത്തുവന്നിട്ടില്ല. യാത്രയില് വൈഎസ് ആറിന്റെ മകളായി കീര്‍ത്തി സുരേഷ് എത്തിയേക്കുമെന്ന തരത്തില് വാര്‍ത്തകള് പ്രചരിച്ചിരുന്നു. നായികയായി നയന്‍താര എത്തുമെന്നും പ്രചരിച്ചിരുന്നു. എന്നാല് ഈ ചിത്രത്തിനായി ആരും തന്നെ സമീപിച്ചിട്ടില്ലെന്ന് നയന്‍സ് വ്യക്തമാക്കിയിരുന്നു.\nPrevious Articleകുടുംബത്തോടൊപ്പം മരുഭൂമിയിലും മാസായി ടോവിനോ; വൈറലാകുന്ന വെക്കേഷന് വീഡിയോ ഇതാണ്\nNext Article അടിച്ചു പൊളിച്ച് ജീവിച്ചു…വിവാഹ മോചനത്തിന് ശേഷം സാമ്പത്തിക പ്രയാസങ്ങള് വന്നതോടെ ജീവിക്കുവാൻ വേണ്ടി നടി ചെയ്യുന്നത് ഇങ്ങനെ


ടോമിന് തച്ചങ്കരി സ്റ്റേഷന് മാസ്റ്ററുടെ വേഷത്തിൽ - Janayugom Online\nടോമിന് തച്ചങ്കരി സ്റ്റേഷന് മാസ്റ്ററുടെ വേഷത്തിൽ\nBy: Web Desk | Thursday 14 June 2018 10:06 AM IST\nതച്ചങ്കരി കണ്ടക്ടർ ആയപ്പോൾ\nതിരുവനന്തപുരം: കണ്ടക്ടറായി സ്വന്തം വകുപ്പിനെ പഠിച്ച ടോമിന് തച്ചങ്കരി ഇന്ന് അപൂര്‍വറോളില് വീണ്ടുമെത്തുന്നു . തമ്പാന്നൂര് ഡിപ്പോയില് സ്‌റ്റേഷന് മാസ്റ്ററുടെ ഡ്യൂട്ടിയിലാണ് ഇന്ന് രാവിലെ മുതല് കെഎസ്ആര്‍ടിസി എം ഡി ടോമിന് ജെ തച്ചങ്കരി ജോലിചെയ്യുന്നത്.\nതമ്പാനൂര് ഡിപ്പോ ഇന്ന് എം ഡിയുടെ ചുമതലയിലാകും. മുമ്പ്  കണ്ടക്ടര് വേഷത്തിലെത്തിയ മാനേജിങ് ഡയറക്ടര് ടോമിന് തച്ചങ്കരിയാണ് സ്റ്റേഷന് മാസ്റ്ററുടെ വേഷം അണിയുന്നത്.\nഡിപ്പോ പ്രവര്‍ത്തനം മനസ്സിലാക്കാനാണ് ദീര്‍ഘദൂര സര്‍വിസ് ഏറെയുള്ളതും കൂടുതല് യാത്രക്കാര് ആശ്രയിക്കുന്നതുമായ തമ്പാനൂര് ഡിപ്പോയുടെ ചുമതല എംഡി ഏറ്റെടുക്കുന്നത്. കണ്ടക്ടറുടെയും ഡ്രൈവറുടെയും ഹാജര് രേഖപ്പെടുത്തുക, അവരെ ബസില് നിയോഗിക്കുക. ഷെഡ്യൂള് മുടങ്ങാതെ അയക്കുക തുടങ്ങിയവാണ് സ്‌റ്റേഷന്‍മാസ്റ്ററുടെ ചുമതല.\nതമ്ബാനൂര് ബസ് ടെര്‍മിനലില് അന്വേഷണ കൗണ്ടറിനോട് ചേര്‍ന്നാണ് സ്റ്റേഷന്‍മാസ്റ്ററുടെ ഓഫിസ്. ഇവിടെയാണ് ബസ് റിപ്പോര്‍ട്ട് ചെയ്യുകയും സമയം എഴുതി വാങ്ങുകയും ചെയ്യുന്നത്. ആദ്യമായി കണ്ടക്ടറായി യൂനിഫോമിട്ട് ബസില് ജോലി ചെയ്ത എംഡിയാണ് ടോമിന് തച്ചങ്കരി. ഇതിന് കണ്ടക്ടര് ലൈസന്‍സും എടുത്തിരുന്നു.\nഇലക്ട്രിക് ബസ് സര്‍വീസുകള് ഇന്നു മുതല്


സൊഹ്‌റബുദ്ദീന് കേസ്: ഗീതാ ജോഹ്‌രിക്ക് സമന്‍സ്\nThursday 29th July 2010 12:38pm\nപ്രകൃതിയാത്ര വീണ്ടും തുടങ്ങുകയാണ്. തൊടിയിലെ പൂവും കായും ചെടിയുമെല്ലാംഈ യാത്രയില് പരിചയപ്പെടും. നമ്മളിന്ന് കാണാതെ പോകുന്ന മുക്കുറ്റിയും തുമ്പയും തെച്ചിപ്പൂവും എല്ലാം യാത്രക്കിടയില് നിങ്ങളെ തേടിയെത്തും. പണ്ട് ഈ പൂക്കളൊക്കെ ഒരിക്കലെങ്കിലും തൊടാത്ത ഒരൊറ്റ കുട്ടിയും ഈ നാട്ടിലുണ്ടായിരുന്നില്ല.\nഎന്നാല് കാലത്തിന് തിരക്കുകൂടിയപ്പോള് നമ്മുടെ കൊച്ചുമിടുക്കന്മാര് ഇതെല്ലാം കണാതെ പോയി. നമ്മുടെ സമ്പന്നമായ ജൈവവൈവിധ്യത്തിന്‍റെ ആദ്യാക്ഷരങ്ങള് കൊച്ചുകൂട്ടുകാര് അവരുടെ തൊടിയില് നിന്നുതന്നെ പഠിക്കണം… അതുകൊണ്ടുതന്നെ കൂട്ടുകാരേ നമുക്ക് നമ്മുടെ മുത്തശ്ശിയുടെ കൂടെ ഒരു യാത്ര പോകാം… തൊടിയിലെ കാഴ്ച്ചകളിലേക്ക്… പ്രകൃതിയിലേക്ക്… പ്രകൃതിയാത്ര തുടരുന്നു…\n‘അമ്മേ ഫ്രിഡ്ജില് വച്ച ആ ജമന്തിപ്പൂക്കളൊന്ന് എടുത്ത് തര്യോ’ പൂക്കളമിടുന്നതിനിടയില് അമ്മിണിക്കുട്ടി വിളിച്ചുപറഞ്ഞു.\n‘എന്റെ കുട്യേ, പൂക്കള് ഫ്രഡ്ജിലാ വെയ്ക്കാ’ കോലായില് അടക്കയും വെത്തിലയും കൂട്ടിമുറുക്കി ചുവപ്പിച്ചിരുന്ന മുത്തശ്ശി അമ്മിണിക്കുട്ടിയോട് ചോദിച്ചു.\n‘ന്നാ നിന്‍റെ പൂസഞ്ചി’ അടുക്കളയില് അത്തപ്പായസം വച്ചുകൊണ്ടിരിക്കുന്നതിനിടിയില് ബുദ്ധിമുട്ടിച്ച ശ്രീദേവിയമ്മ ഇത്തിരി കെറുവോടെ അമ്മിണിക്കുട്ടിയുടെ മുന്നിലേക്ക് കഴിഞ്ഞ ദിവസം അച്ഛന് വാങ്ങിക്കൊണ്ടുവന്ന ജമന്തിപൂ സഞ്ചി ഇട്ടുകൊടുത്തു.\n‘അമ്മിണിക്കുട്ടിയേ, നീ എന്തിനാ ഇത്ര ധൃതീല് പൂക്കളമിടുന്നേ, നിനക്കിത്തിരി സാവധാനത്തില് ഇട്ടാ പോരേ ‘\n‘ന്‍റെ മുത്തശ്ശിയേ, ആ കാലാദീപം വായനശാലക്കാര് ഇപ്പോ വരും പൂക്കളത്തിന് മാര്‍ക്കിടാന്.’\n‘ന്നാ വേഗം തീര്‍ത്തോ , അല്ല ഉണ്ടാപ്രി എവിടെപ്പോയി ‘\n‘അവനെ ദാമോരേട്ടന്റെ പീടികേന്ന് ഇത്തിരി ചെണ്ടുമല്ലി വാങ്ങാന് പറഞ്ഞയച്ചതാ. കൊറേ നേരായി കൊരങ്ങന് പോയിട്ട്. പീടികേല് മിട്ടായിക്കുപ്പിയും നോക്കി നില്‍ക്കുന്നുണ്ടാവും തീറ്റപ്പണ്ടാരം ‘ അമ്മിണിക്കുട്ടി തിരക്കിനിടയില് കെറുവിച്ചു.\nഉണ്ടാപ്രി അമ്മിണിക്കുട്ടിയുടെ അനിയനാണ്. ഉണ്ടാപ്രി പൂ വാങ്ങാന് പോയിട്ട് കാണാത്തതിന്റെ വിഷമവും സമയമില്ലാത്തതിന്റെ ധൃതിയുമെല്ലാം അമ്മിണിക്കുട്ടിയുടെ മുഖത്തുണ്ട്.\n‘അമ്മിണിക്കുട്യേ, നീ എന്തിനാ പൂവാങ്ങാന് പീടികേലേക്കൊക്കെ അവനെ പറഞ്ഞയച്ചേ. ഇവിടെ തൊടീല് തന്നെ നോക്കിയാല് ഒരുപാട് പൂക്കള് കണുമല്ലോ. കൃഷ്ണകീരീടോം അരിപ്പൂവും കാക്കപ്പൂവും തുമ്പപ്പൂവും ഒക്കെ… ‘\n‘ന്റെ മുത്തശ്ശിയേ അതൊക്കെ എന്തിന് കൊളളാം. പീടികേന്ന് വാങ്ങിയാല് പണിവേഗം തീരില്ലേ ‘\n‘ന്നാലും നമ്മുടെ തൊടീലെ പൂക്കളത്രേ അവ്വോ അമ്മിണിക്കുട്ട്യേ ‘\n‘അയ്യോ അമ്മേ ന്റെ കൈ മുറിഞ്ഞേ… അയ്യോ…’ ധൃതിയില് പൂക്കളരിഞ്ഞിടുന്നതിനിടയില് അമ്മിണിക്കുട്ടിയുടെ കൈമുറിഞ്ഞു.\n‘ശ്രീദേവ്യേ ഒന്നിങ്ങോട്ട് വേഗം വാ.. അമ്മീണിക്കുട്ടീടെ കയ്യ് മുറിഞ്ഞു. ‘ മുറുക്കി ചുവപ്പിച്ചിരുന്ന മുത്തശ്ശി അമ്മിണിക്കുട്ടിയെ എടുത്ത് മടിയിലേക്ക് വച്ച് മുറിഞ്ഞ വിരല് സാരി തുമ്പുകൊണ്ട് കെട്ടി.\n‘ശ്രീദേവ്യേ നീ ആ മുറ്റത്തീന്ന് ഇത്തരി മുക്കുറ്റീന്റെ ഇലപറിച്ച് താ ‘ മുത്തശ്ശി നാട്ടുവൈദ്യം പുറത്തെടുത്തു.\n‘അയ്യോ ന്റെ മോളേ നീ എന്താ ഈ കാട്ടിയേ…’ അമ്മിണിക്കുട്ടീടെ കൈയ്യില് നിന്ന് ചോര പൊടിയുന്നതുകണ്ട് ശ്രീദേവിയമ്മ വിഷമിച്ചു.\n‘ശ്രീദേവിയേ നീ പറഞ്ഞ് നിക്കാണ്ട് വേഗം പോയി പറിക്ക്. ആ ആഞ്ഞിലിയുടെ അപ്പുറത്ത് കുറേ മുക്കുറ്റിച്ചെടിയുണ്ട്. ‘\nശ്രീദേവിയമ്മ ഓടിപ്പോയി കുറേ മുക്കുറ്റിച്ചെടികള് വേരോടെ പിഴുതെടുത്ത് കൊണ്ടുവന്നു.\n‘മോളേ ഒന്നും പേടിക്കാനില്ലെന്നേ, ഇപ്പോ ശരിയാകും ‘ വിതുമ്പിക്കരഞ്ഞുകൊണ്ടിരുന്ന അമ്മിണിക്കുട്ടിയെ സമാധാനിപ്പിച്ചുകൊണ്ട് മുത്തശ്ശി പറഞ്ഞു.\n‘ ശ്രീദേവിയേ, നീ ആ ഇലമാത്രം പറിച്ചെടുത്ത് ഇങ്ങ് തന്നേ ‘ ഒരുപാട് പൂക്കള് വിടര്‍ന്നു നില്‍ക്കുന്ന മുക്കുറ്റിയുടെ ഇലമാത്രം പിഴുതെടുത്ത് ശ്രീദേവിയമ്മ മുത്തശ്ശിക്ക് കൊടുത്തു. മുത്തശ്ശി അത് ഉള്ളം കൈയ്യിലിട്ട് അരച്ച് നീരെടുത്തു.\n‘മോളേ അമ്മിണിക്കുട്ടിയേ ഒന്നും പേടിക്കെണ്ട , ഈ നീര് പുരട്ടിയാ വേഗം ഉണങ്ങും ‘ മുത്തശ്ശി അമ്മിണിക്കുട്ടിയുടെ മുറിവില് ഒന്ന് രണ്ട് പ്രാവശം മുഖം ചേര്‍ത്തുവച്ച് ഊതി. എന്നിട്ട് മുക്കുറ്റിയിലയുടെ നീരെടുത്ത് മുറിവില് പതിയെ പുരട്ടിക്കൊടുത്തു.\n‘ഹോ ന്‍റെ മുത്തശ്ശീ… മെല്ലെ… ‘ മുത്തശ്ശി മുറിവില് മുക്കുറ്റി ഇലനീര് പുരട്ടിക്കൊടുത്തപ്പോള് അമ്മിണി കണ്ണടച്ചുപിടിച്ചു. കുറച്ചുനേരം കഴിഞ്ഞപ്പോള് വേദനയടങ്ങി.\nഅപ്പോഴാണ് ചെണ്ടുമല്ലിപ്പൂക്കളുമായി ഉണ്ടാപ്രി വന്നത്.\n‘ഉണ്ടാപ്രിയേ നീ എവിടായിരുന്നു ഇത്രേം നേരം. നിന്നെ കാണാതായപ്പൊ വേഗത്തില് പണിതീര്‍ക്കാന് നോക്കിയപ്പോ ദേ കണ്ടില്ലേ ന്‍റെ കൈ മുറിഞ്ഞു. ‘ അമ്മിണിക്കുട്ടി പറഞ്ഞു.\n‘അതേ അമ്മിണിയേച്ചിയേ, ദാമോരേട്ടന്റെ പീട്യേല് ചെണ്ടുമല്ലിപ്പൂവില്ലാഞ്ഞിട്ട് ഞാനേ പാടത്തിന്റെപ്പറത്തെ പീട്യേന്നാ വാങ്ങ്യേ. നടന്ന് നടന്ന് കാല് വേദനയായി.’\n‘ന്റെ ഉണ്ടാപ്രിയേ നിന്റെയൊരു കാര്യം, പിന്നേ ദേ ഈ മുക്കുറ്റി പൂവ്വ് കണ്ടോ? കൈമുറിഞ്ഞപ്പോ ഇതിന്‍റെ നീരാണ് തേച്ചത്. നല്ല മരുന്നാണെന്നാ മുത്തശ്ശി പറഞ്ഞേ ‘\n‘ഇതെവിടുന്നാ ‘ കൌതുകത്തോടെ ഉണ്ടാപ്രി ചോദിച്ചു,\n‘ഇത് നമ്മുടെ തെക്കേലെ ആഞ്ഞിലീന്റെ ചുവട്ടില് നിറയെ ഉണ്ട്.’ മുത്തശ്ശി പറഞ്ഞു.\nശരം വിട്ടതുപോലെ വീടിന്റെ തെക്കേ ഭാഗത്തെ ആഞ്ഞിലിച്ചുവട്ടിലേക്ക് ഉണ്ടാപ്രിയോടി. അവിടെ നിറയെ മുക്കുറ്റിപ്പൂക്കള് കണ്ടപ്പോള് അവന് കൌതുകത്തോട നോക്കി നിന്നു. കുറച്ച് മുക്കുറ്റിപ്പൂക്കള് പറച്ച് കീശയിലുമാക്കി. തിരിച്ച് വീടിന്റെ ഉമ്മറത്ത് വന്നിരുന്ന് അവന് പ്രഖ്യപിച്ചു.\n‘ അമ്മിണിയേച്ചിയേ… അമ്മിണിയേച്ചിയേ… നാളെ നമുക്ക് മുക്കുറ്റിപ്പൂക്കളോണ്ട് പൂവിടാലോ… ചെറുതാണേലും ഈ പൂവിനെ കാണാന് എന്ത് ചന്താ.’ ഉണ്ടാപ്രി കൗതുകം തീരാതെ മുക്കുറ്റിപൂവിനെ നോക്കി പറഞ്ഞു.\n‘ ങാ അതുകൊള്ളാം. മുത്തശ്ശിയും തലയാട്ടി.’\n‘ന്നാ ന്റെ ഉണ്ടാപ്രിയേ നീ വേഗം ആ പൂക്കൊണ്ട് ദേ ആ കളം നിറയ്ക്ക്. നമ്മുടെ വായനശാലക്കാര് ഇപ്പോവരും.’ പണിതീരാത്ത പൂക്കളത്തെ ചൂണ്ടിക്കാട്ടി അമ്മിണിക്കുട്ടി പറഞ്ഞു.\nഅങ്ങനെ ഉണ്ടാപ്രി അമ്മിണിക്കുട്ടിയുടെ മേല്‍നോട്ടത്തില് പൂക്കളം നിറച്ചുതുടങ്ങി. മുത്തശ്ശി പതിവുപോലെ കോലായ തിണ്ണയിലില് കാലും നീട്ടിയിരുന്ന് മുറുക്കി ചുവപ്പിച്ചുകൊണ്ട് ഉണ്ടാപ്രിയുടെയും അമ്മിണിയുടെയും പൂക്കളമിട്ടു തീരുന്നതും നോക്കിയങ്ങനെയിരുന്നു.\n( ലേഖകന്‍റെ ഇ-മെയില് വിലാസം akvarun@gmail.com )


unni mukundan's workout video viral - Malayalam Filmibeat\nമാമാങ്കത്തിനു വേണ്ടി തയ്യാറെടുത്ത് മസിലളിയന്! താരത്തിന്റെ വര്‍ക്കൗട്ട് വീഡിയോ വൈറലാകുന്നു! കാണൂ\n| Updated: Monday, January 7, 2019, 19:51 [IST]\nമമ്മൂട്ടിയുടെതായി ഏറെ നാളുകള്‍ക്ക് മുന്‍പ് പ്രഖ്യാപിച്ച ചിത്രമായിരുന്നു മാമാങ്കം. ചരിത്ര പശ്ചാത്തലത്തില് ഒരുക്കുന്ന സിനിമ ബിഗ് ബഡ്ജറ്റിലാണ് അണിയറ പ്രവര്‍ത്തകര് അണിയിച്ചൊരുക്കുന്നത്. മാമാങ്കത്തിന്റെ പുതിയ വിശേഷങ്ങളറിയാന് വലിയ താല്‍പര്യമാണ് സിനിമാ പ്രേമികള് കാണിക്കാറുളളത്. വലിയ ക്യാന്‍വാസില് ഒരുങ്ങുന്ന ചിത്രത്തില് വമ്പന് താരനിരയാണ് അണിനിരക്കുന്നത്.\nമമ്മൂക്കയുടെതായി ഈ വര്‍ഷമൊരുങ്ങുന്ന പ്രധാന സിനിമകളില് ഒന്നുകൂടിയാണ് മാമാങ്കം. അടുത്തിടെയായിരുന്നു ധ്രുവന് പകരം ഉണ്ണി മുകുന്ദന് സിനിമയില് അഭിനയിക്കുമെന്ന വിവരങ്ങള് പുറത്തുവന്നിരുന്നത്. മമ്മൂക്കയ്‌ക്കൊപ്പം പ്രാധാന്യമുളള ഒരു കഥാപാത്രമായിട്ടാണ് ചിത്രത്തില് ഉണ്ണി എത്തുന്നത്. മാമാങ്കത്തിന്റെ ഷൂട്ടിംഗ് തുടങ്ങുന്നതിനുമുന്‍പായുളള ഉണ്ണിയുടെ വര്‍ക്കൗട്ട് വീഡിയോ സമൂഹ മാധ്യമങ്ങളില് വൈറലായി മാറിയിരുന്നു.\nക്വീന് എന്ന സൂപ്പര്‍ഹിറ്റ് ചിത്രത്തിലൂടെ ശ്രദ്ധേയനായ ധ്രുവന് പകരക്കാരനായിട്ടാണ് ഉണ്ണി മുകുന്ദന് മാമാങ്കത്തില് എത്തിയിരുന്നത്. ഉണ്ണി തന്നെയായിരുന്നു അടുത്തിടെ ഈ വിവരം തന്റെ ഫേസ്ബുക്ക് പേജിലൂടെ അറിയിച്ചിരുന്നത്. മമ്മൂക്കയ്‌ക്കൊപ്പം മുന്‍പും നിരവധി സിനിമകളില് അഭിനയിച്ച താരമാണ് ഉണ്ണി. മെഗാസ്റ്റാറിനൊപ്പം താരം വീണ്ടും എത്തുമ്പോള് ആരാധകരുടെ പ്രതീക്ഷകള് വാനോളമാണ്. മമ്മൂക്കയ്‌ക്കൊപ്പം ഉണ്ണി മുകുന്ദന്‌റെ പ്രകടനവും മാമാങ്കത്തിന്റെ മുഖ്യ ആകര്‍ഷങ്ങളിലൊന്നായിരിക്കും.\nമാമാങ്കത്തിന്റെ ഷൂട്ടിംഗ് തുടങ്ങാനിരിക്കെ ചിത്രത്തിനു വേണ്ടിയുളള തയ്യാറെടുപ്പുകളിലാണ് ഉണ്ണി മുകുന്ദനുളളത്. ചിത്രത്തിനു വേണ്ടിയുളള ഗെറ്റപ്പിനായി കഠിനമായ വ്യയാമമുറകളില് ഏര്‍പ്പെട്ടിരിക്കുകയാണ് നടന്. ഉണ്ണി മുകുന്ദന് തന്നെയായിരുന്നു ഈ വീഡിയോ തന്റെ ഇന്‍സ്റ്റഗ്രാം പേജിലൂടെ പങ്കുവെച്ചിരുന്നത്. വീഡിയോ സോഷ്യല് മീഡിയയില് ഒന്നടങ്കം വൈറലായി മാറിയിരുന്നു.\nGetting there Aah! So One must really work on their legs Cos Its A Must 🤗 280 kgs 6th set 12 reps 😍 My trainer was there just in case i pass out 🤗😂😂 #WhatMenDo\nA post shared by Unni Mukundan (@iamunnimukundan) on Jan 6, 2019 at 8:48pm PST\nസജീവ് പിളളയുടെ സിനിമ\nനവാഗതനായ സജീവ് പിളളയാണ് മമ്മൂക്കയുടെ മാമാങ്കം സംവിധാന ചെയ്യുന്നത്. സംവിധായകന്റെ ഏറെ നാളത്തെ ഗവേഷണത്തിനൊടുവിലാണ് ചിത്രത്തിന്റെ തിരക്കഥ പൂര്‍ത്തിയായിരുന്നത്. സിനിമയുടെ ആദ്യ ഷെഡ്യൂളുകള് പൂര്‍ത്തിയായെങ്കിലും പീന്നിടുളള ഷെഡ്യൂളുകളായിരുന്നു വൈകിയത്. ഇപ്പോള് തര്‍ക്കങ്ങളെല്ലാം പരിഹരിച്ചുകൊണ്ടാണ് സിനിമയുടെ ഷൂട്ടിംഗ് വീണ്ടും തുടങ്ങാനിരിക്കുന്നത്.\nമമ്മൂട്ടിക്കും ഉണ്ണി മുകുന്ദനും പുറമെ നീരജ് മാധവും സിനിമയില് പ്രധാന വേഷത്തില് എത്തുന്നുണ്ട്. ചിത്രത്തിലെ മറ്റു താരങ്ങളെക്കുറിച്ചുളള വിവരങ്ങള് അണിയറ പ്രവര്‍ത്തകര് പുറത്തുവിട്ടിരുന്നില്ല. ചരിത്ര പ്രാധാന്യമുളള സിനിമയില് ഒട്ടെറെ യുദ്ധ രംഗങ്ങളുണ്ടാകുമെന്നും നേരത്തെ റിപ്പോര്‍ട്ടുകള് വന്നിരുന്നു. സംഘടന രംഗങ്ങള്‍ക്കും ഏറെ പ്രാധാന്യം നല്‍കികൊണ്ടാണ് മാമാങ്കം ഒരുക്കുന്നത്.\nRead more about: unni mukundan mammootty mamankam ഉണ്ണി മുകുന്ദന് മാമാങ്കം മമ്മൂട്ടി\nunni mukundan's workout video viral


നമ്മുടെ പിള്ളേര്‍ക്ക് എന്താണ് പറ്റുന്നത് | My World and My Errors\nനമ്മുടെ പിള്ളേര്‍ക്ക് എന്താണ് പറ്റുന്നത്\nനമ്മുടെ പിള്ളേര്‍ക്ക് എന്താണ് പറ്റുന്നത് ?\nഇ വാര്‍ത്ത ഒന്ന് വായിച്ചേ\nപാലാ: സഹോദരന് ബലൂണ് പൊട്ടിച്ചതിനെ തുടര്‍ന്നുണ്ടായ വിഷമത്തില് പത്തു വയസ്സുകാരി വീടിനുള്ളില് തൂങ്ങിമരിച്ചു. ഭരണങ്ങാനം പനച്ചിക്കല് പി.ടി. ബാബുവിന്റെ മകളും ഭരണങ്ങാനം സെന്റ് മേരീസ് സേക്രട്ട്ഹാര്‍ട്ട് ഗേള്‍സ് ഹൈസ്‌കൂളില് അഞ്ചാംക്ലാസ് വിദ്യാര്‍ഥിനിയുമായ അഖിലയാണ് നിസ്സാര കാര്യത്തിന്റെ പേരില് ജീവനൊടുക്കിയത്.\nകഴിഞ്ഞ ദിവസം സ്‌കൂള് വിട്ട് വരുന്നവഴി കടയില്‍നിന്നു വാങ്ങിയ ബലൂണ് സഹോദരന് അനില് തട്ടിപ്പറിച്ചതിനെ തുടര്‍ന്ന് പൊട്ടിയാണ്. ഇതേത്തുടര്‍ന്നാണ് തൂങ്ങിമരിച്ചതെന്നു കരുതുന്നു.\nസംഭവസമയത്ത് മാതാപിതാക്കള് ജോലിക്കു പോയിരിക്കുകയായിരുന്നു. കുട്ടിയെ ഉടന്‍തന്നെ ഭരണങ്ങാനം മേരിഗിരി ആശുപത്രിയില് എത്തിച്ചെങ്കിലും രക്ഷിക്കാനായില്ല. അനില, അശ്വതി, അനില് എന്നിവര് സഹോദരങ്ങളാണ്.\nവെറും പത്തു വയസു ഉള്ള കുഞ്ഞാണ് ഇത് ചെയിത്തത് , എന്ത് പറഞ്ഞാലും സങ്കടം തന്നെ , ഇ അവസരത്തില് ചര്‍ച്ച ഒന്നും അല്ല എന്നാലും 🙁\nഇന്ന് ഇവിടെ കണ്ട ഒരു ന്യൂസ് 10 വയസുള്ള ഒരു പെണ്‍കുട്ടി സുഘമായി പ്രസവിച്ചു എന്ന് … അതും 2.84 kg ഉള്ള ഒരു കൊച്ചിനെ , കൊച്ചിന്റെ അച്ഛനും പ്രായം ഇത്രേം ഒകെ\nകര്‍ത്താവെ ലോകം എന്താ ഇങ്ങനെ ?\nNovember 3rd, 2010 1:24pm\nകുട്ടികള് ചാനല്, സിനിമ, റിയാലിറ്റിഷോ എന്നിവ കാണാതിരിക്കുക. മുതിര്‍ന്നവര് ഇവക്ക് പണം നല്‍കാതിരിക്കുക. കാണണമെന്ന് അത്യാവശ്യമുള്ളവ കോപ്പി ചെയ്ത് കാണുകണു. പണം ഒരിക്കലും ഈ സാമൂഹ്യ ദ്രോഹികള്‍ക്ക് നേരിട്ടും അല്ലാതെയും നല്‍കരുത്.


പുതിയ ആധാർ ഭേദഗതി ബില്ല് ഇന്നലെയാണ് ലോക്സഭയിൽ വെച്ചത്. ഈ പുതിയ ബില്ല് നിരവധി മാറ്റങ്ങളാണ് നിലവിലെ നിയമത്തിൽ വരുത്താൻ പോകുന്നത്. കഴിഞ്ഞ സർക്കാർ ഓർഡിനൻസായി ഇറക്കിയിരുന്ന ബില്ലാണ് ഇപ്പോൾ നിയമമാകാനായി ലോക്സഭയുടെ അംഗീകാരത്തിന് എത്തിയിരിക്കുന്നത്. സ്വകാര്യത ലംഘനത്തിലെ മാനദണ്ഡങ്ങള് മറികടന്നാല് കടുത്ത ശിക്ഷ ഉറപ്പാക്കുന്ന ചട്ടങ്ങളടക്കം ബില്ലില് നിരവധി മാറ്റങ്ങൾ ഉള്‍പ്പെടുത്തിയിട്ടുണ്ട്.\nസ്വകാര്യ കമ്പനികൾക്കും തിരിച്ചറിയിൽ രേഖയായി ആധാർ സ്വീകരിക്കാൻ ഈ ഭേദഗതിയിൽ വ്യവസ്ഥപ്പെടുത്തിയിട്ടുണ്ട്. സ്വകാര്യത മൗലികാവകാശമായി അംഗീകരിച്ച 2018 സെപ്തംബർ 26ലെ സുപ്രീംകോടതി വിധി വന്നതോടെയാണ് ആധാറിൽ മാറ്റങ്ങൾ വരുത്താൻ കേന്ദ്ര സർക്കാർ നിര്‍ബന്ധിതമായത്.\nതിരിച്ചറിയിൽ രേഖയായി ആധാർ നിർബന്ധിതമായി വാങ്ങാൻ കഴിയില്ലെന്നായിരുന്നു കോടതിയുടെ ഉത്തരവ്. ഇതുകൂടാതെ സ്വകാര്യ കമ്പനികള് ശേഖരിച്ച വിവരങ്ങൾ സെർവറിൽ നിന്നും നീക്കണമെന്നും ഉത്തരവുണ്ടായിരുന്നു. ഇതോടെ സിംകാർഡ് എടുക്കുന്നതിനും ബാങ്ക് അക്കൗണ്ട് തുറക്കുന്നതിനുമെല്ലാം ആധാർ വേണ്ടെന്ന അവസ്ഥ വന്നു.\nഇതിനെ മറികടക്കാനാണ് തിരിച്ചറിയിൽ രേഖയായി 'സ്വമേധയാ' ആധാർ നൽകുന്നവരിൽ നിന്നും അവ സ്വീകരിക്കാമെന്ന് കേന്ദ്രം ഓർഡിനൻസിൽ ഉൾപ്പെടുത്തിയത്.\nബില്ലിലെ മറ്റൊരു പ്രധാനപ്പെട്ട വ്യവസ്ഥ ബയോമെട്രിക് തിരിച്ചറിയിൽ സംവിധാനത്തിൽ ഉൾപ്പെട്ട ഒരു കുട്ടിക്ക് അതിൽ നിന്നും പുറത്തുപോരണമെങ്കിൽ 18 വയസ്സാകണമെന്നതാണ്.\nആധാർ ഉയർത്തുന്ന സ്വകാര്യതയുടെ പ്രശ്നം പരിഹരിക്കാനെന്ന് അവകാശപ്പെടുന്ന ചില വ്യവസ്ഥകളും ബില്ലിലുണ്ട്. യഥാർത്ഥ ആധാർ നമ്പരിനു പകരം ഒരു പന്ത്രണ്ടക്ക നമ്പർ വെരിഫിക്കേഷൻ സമയങ്ങളിൽ സൃഷ്ടിക്കാൻ കഴിയുന്ന വിധത്തിലായിരിക്കും സംവിധാനം. ഏതാണ്ട് ഒടിപി സംവിധാനം പോലെയായിരിക്കും ഇത്.\nയുണീക്ക് ഐഡന്റിഫിക്കേഷൻ അതോരിറ്റി ഓഫ് ഇന്ത്യ ഫണ്ട് എന്ന പേരിൽ യുഐഡിഎഐ-യെ നിയന്ത്രിക്കാൻ കഴിയുന്ന പുതിയൊരു സ്ഥാപനം കൊണ്ടുവരാനും കേന്ദ്രത്തിന് പദ്ധതിയുണ്ട്. ഇതിനുള്ള വ്യവസ്ഥയും പുതിയ ബില്ലിലുണ്ട്. ആധാർ ഇല്ലെന്ന കാരണത്താൽ പൗരർക്ക് യാതൊരു ആനുകൂല്യങ്ങളും നിഷേധിക്കരുതെന്നും ബില്ലിൽ വ്യവസ്ഥയുണ്ട്.\nആധാർ മൂന്നാം കക്ഷികളാൽ ദുരുപയോഗം ചെയ്യപ്പെടുന്നത് തടയാനുള്ള വ്യവസ്ഥകളും ഈ ബില്ലിൽ ഉൾച്ചേർന്നിരിക്കുന്നു. ഏതെങ്കിലും തരത്തിലുള്ള ദുരുപയോഗം നടന്നാൽ 1 കോടി രൂപ വരെ പിഴ ഈടാക്കാനാകും. ഈ പ്രശ്നം എത്രയും പെട്ടെന്ന് തിരുത്തിയില്ലെങ്കിൽ ദിവസം 10 ലക്ഷം രൂപ വെച്ച് പിഴയൊടുക്കേണ്ടതായി വരും.\nRead More: ഇംഗ്ലീഷ് സാഹിത്യം മോഹിച്ചു, എത്തിയത് ഡാറ്റ സയന്‍സില്; ഹാര്‍വാഡില് നിന്നും മൈക്രോസോഫ്റ്റിലേക്ക് കുതിക്കുന്ന തിരുവനന്തപുരത്തുകാരന് അഭിജിത്ത് പറയുന്നു; “എന്നെ ശമ്പളം കൊണ്ട് അളക്കരുത്”


നീല കലര്‍ന്ന കറുപ്പുനിറത്തോട് കൂടിയ കിഴങ്ങ് വര്‍ഗത്തില്‍പ്പെട്ട ഒരു കുറ്റിച്ചെടിയാണ് കരിമഞ്ഞള്. ഏറെ ഔഷധഗുണമുള്ള ചെടിയാണിത്. അതേസമയം വംശനാശ ഭീഷണി നേരിടുന്ന ഔഷധച്ചെടി കൂടിയാണ് കരിമഞ്ഞള്. കരിമഞ്ഞളിന്റെ കിഴങ്ങിനാണ് ഏറ്റവും കൂടുതല് ഔഷധഗുണമുള്ളത്.\nഇന്ത്യയാണ് കരിമഞ്ഞളിന്റെ സ്വദേശം. പശ്ചിമ ബംഗാള്, ഒറീസ്സ, മധ്യപ്രദേശ്, വടക്കുകിഴക്കന് ഇന്ത്യന് സംസ്ഥാനങ്ങള് എന്നിവിടങ്ങളിലാണ് ഈ കാട്ടുമഞ്ഞള് കൂടുതലായി കണ്ടുവന്നിരുന്നത്. ഇപ്പോള് കേരളത്തിലും കാട്ടുമഞ്ഞള് എന്ന കരിമഞ്ഞള് സുലഭമാണ്.\nഈ മഞ്ഞള് ആദിവാസികളാണ് കൂടുതലായി ഉപയോഗിക്കുന്നത്.കരിമഞ്ഞളില് കുര്‍ക്കുമിന് വളരെ കുറവാണ്.ത്വക്ക് രോഗങ്ങള്, ഉദര രോഗങ്ങള്, ഉളുക്ക് എന്നിവയ്ക്ക് കരിമഞ്ഞള് ഒരു ഉത്തമ ഔഷധമാണ്. കറുത്ത മഞ്ഞള് കൈവശം ഉണ്ടെങ്കില് ആഹാരത്തിനു ക്ഷാമം ഉണ്ടാകില്ല എന്നുള്ളത് ആദിവാസികളുടെ ഒരു വിശ്വാസമാണ്.\nപല്ലുവേദന, മുറിവ്, ചതവ്, വെള്ളപ്പാട്, ദഹന സംബന്ധമായ പ്രശ്‌നങ്ങള്, വാതസംബന്ധമായ പ്രശ്‌നങ്ങള് എന്നിവയ്ക്ക് കരിമഞ്ഞള് ഉത്തമ ഔഷധണാണ്.\nTags: Curcuma aeruginosa\nഭാഗ്യം കൊണ്ടുവരുന്ന വിശുദ്ധവിത്ത്


സുശാന്ത് സിംഗിന്‍റെ വേര്‍പാട്; വേദന പങ്കിട്ട് മമ്മൂട്ടിയും മോഹന്‍ലാലും | Mammootty and Mohanlal reacts to Shushant Singh Rajput death\nസുശാന്ത് സിംഗിന്‍റെ വേര്‍പാട്; വേദന പങ്കിട്ട് മമ്മൂട്ടിയും മോഹന്‍ലാലും\nMumbai, First Published 14, Jun 2020, 9:12 PM\nപത്തിലേറെ ബോളിവുഡ് ചിത്രങ്ങളില് അഭിനയിച്ചിട്ടുണ്ട്. 2013ല് പുറത്തിറങ്ങിയ കായ് പോ ചേയിലൂടെയാണ് അഭിനയജീവിതം ആരംഭിച്ചത്\nമുംബൈ: വിടപറഞ്ഞ ബോളിവുഡ് താരം സുശാന്ത് സിംഗ് രജ്‍പുതിനെ അനുസ്മരിച്ച് സൂപ്പര്‍താരങ്ങളായ മമ്മൂട്ടിയും മോഹന്‍ലാലും. സുശാന്ത് സിംഗിന്‍റെ മരണം ഏറെ വേദനിപ്പിക്കുന്നു എന്നാണ് മമ്മൂട്ടിയുടെ ട്വീറ്റ്. സുശാന്തിന്‍റെ ആത്‌മാവിന് നിത്യശാന്തി ലഭിക്കട്ടെ എന്ന് മോഹന്‍ലാല് കുറിച്ചു.\nIt is so saddening#ShushantSinghRajput pic.twitter.com/AM97w2cao3\n— Mammootty (@mammukka) June 14, 2020\nമമ്മൂട്ടിക്കും മോഹന്‍ലാലിലും പുറമെ മലയാള സിനിമാലോകം ഒന്നാകെ സുശാന്ത് സിംഗിന് അന്ത്യാഞ്‌ജലി അര്‍പ്പിക്കുകയാണ്.\nമുംബൈ ബാന്ദ്രയിലെ ഫ്ലാറ്റില് ഇന്നാണ് സുശാന്ത് സിംഗിനെ മരിച്ച നിലയില് കണ്ടെത്തിയത്. ആത്മഹത്യയെന്നാണ് നിഗമനം. പത്തിലേറെ ബോളിവുഡ് ചിത്രങ്ങളില് അഭിനയിച്ചിട്ടുണ്ട്. 2013ല് പുറത്തിറങ്ങിയ കായ് പോ ചേയിലൂടെയാണ് അഭിനയജീവിതം ആരംഭിച്ചത്.\n1986ല് ബിഹാറിലെ പാട്‍നയിലാണ് സുശാന്തിന്‍റെ ജനനം. ടെലിവിഷന് സീരിയലുകളിലൂടെയാണ് അദ്ദേഹം അഭിനയരംഗത്തേക്ക് പ്രവേശിക്കുന്നത്. ഇന്ത്യന് ക്രിക്കറ്റ് താരം എം എസ് ധോണിയുടെ ജീവിതകഥ പറഞ്ഞ 'എംഎസ് ധോണി ദി അണ്‍ടോള്‍ഡ് സ്റ്റോറി', പികെ, ഡിറ്റക്ടീവ് ബ്യോംകേഷ് ബക്ഷി, കേദാര്‍നാഥ്, ചിച്ചോറെ എന്നിവയാണ് പ്രധാന സിനിമകള്. കഴിഞ്ഞ വര്‍ഷം പുറത്തെത്തിയ ഡ്രൈവ് ആണ് അവസാന ചിത്രം.\nഎം എസ് ധോണി ദി അണ്‍ടോള്‍ഡ് സ്റ്റോറി, കായ് പോ ചേ എന്നീ സിനിമകളിലെ പ്രകടനം ഏറെ പുരസ്കാരങ്ങള്‍ക്ക് സുശാന്തിനെ അര്‍ഹനാക്കിയിരുന്നു. ഫിലിം ഫെയര്, ഐഫ, പ്രൊഡ്യൂസേഴ്‍സ് ഗില്‍ഡ്, സ്റ്റാര്‍ഡസ്റ്റ് തുടങ്ങി ഒട്ടേറെ പുരസ്കാരങ്ങള് നേടിക്കൊടുത്തു ഈ ചിത്രങ്ങള്. സുശാന്തിന്‍റെ മുന് മാനേജരെ ആത്മഹത്യ ചെയ്ത നിലയില് തിങ്കളാഴ്ച കണ്ടെത്തിയിരുന്നു.\n'എങ്ങനെ വിശ്വസിക്കും!'; സുശാന്തിന്‍റെ വിയോഗ വാര്‍ത്തയുടെ ഞെട്ടലില് ബോളിവുഡ്\n'എന്‍റെ കേരളം'; പ്രളയകാലത്ത് കേരളത്തിന് ഒരു കോടി നല്‍കിയപ്പോള് സുശാന്ത് കുറിച്ചു\nLast Updated 15, Jun 2020, 6:40 AM\nShushant Singh Death\nShushant Singh Mammootty\nShushant Singh Updates\nഐ.എച്ച്.ആർ.ഡിയുടെ ടെക്‌നിക്കൽ ഹയർ സെക്കന്ററി സ്‌കൂളുകളിൽ പ്ലസ് വൺ പ്രവേശനത്തിന് അപേക്ഷ ക്ഷണിച്ചു\nസ്വകാര്യ ആശുപത്രികൾക്കും റെസിഡൻസ് അസോസിയേഷനുകൾക്കും കൊവിഡ് കെയർ സെന്ററിന് അനുമതി നൽകി കർണാടക\nഅസിസ്റ്റന്റ് ഇന്‍ഷുറന്‍സ് മെഡിക്കല് ഓഫീസര് നിയമനം


ഇ.പി ജയരാജന്‍റെ മകനും സ്വപ്നയുമായുള്ള ബന്ധം പുറത്തുവന്നതിന് പിന്നിൽ സി.പി.എം ഉന്നത നേതൃത്വത്തിലെ ഭിന്നതയെന്ന് സൂചന – Jaihind TV\nഇ.പി ജയരാജന്‍റെ മകനും സ്വപ്നയുമായുള്ള ബന്ധം പുറത്തുവന്നതിന് പിന്നിൽ സി.പി.എം ഉന്നത നേതൃത്വത്തിലെ ഭിന്നതയെന്ന് സൂചന\nതിരുവനന്തപുരം : സ്വർണ്ണക്കടത്ത് കേസ് പ്രതി സ്വപ്നാ സുരേഷും മന്ത്രി ഇ.പി ജയരാജന്‍റെ മകൻ ജയ്സണുമായുള്ള ബന്ധം പുറത്ത് വന്നതിന് പിന്നിൽ സി.പി.എം ഉന്നത നേതൃത്വത്തിലെ ഭിന്നതയെന്ന് സൂചന. തോമസ് ഐസക്കും ഇ.പി ജയരാജനും തമ്മിലുള്ള ഭിന്നതയാണ് ഇതിന് വഴി തുറന്നതെന്ന വിവരമാണ് ലഭിക്കുന്നത്.\nധനമന്ത്രി തോമസ് ഐസക്കും വ്യവസായ മന്ത്രി ഇ.പി ജയരാജനും തമ്മിലുള്ള പാർട്ടിയിലെ ഉൾപ്പോരാണ് സ്വപ്നാ സുരേഷുമായി ബന്ധപ്പെട്ട് കൂടുതൽ വിവരങ്ങൾ പുറത്തെത്താൻ കാരണമായിട്ടുള്ളത്. പാര്‍ട്ടിയിൽ തന്‍റെ ശത്രുപക്ഷത്തുള്ള ഇ.പി ജയരാജനെ ഒതുക്കാൻ ഐസക്ക് പാർട്ടി ചാനലായ കൈരളി വഴിയാണ് പോർമുഖം തുറന്നത്. തന്‍റെ ചേരിക്ക് കരുത്തേകാൻ മുഖ്യമന്ത്രിയുടെ മാധ്യമ ഉപദേഷ്ടാവും കൈരളി ടി.വിയുടെ എം.ഡിയുമായ ജോണ് ബ്രിട്ടാസിനെയും കൂട്ടുപിടിച്ചാണ് ഐസക്ക് തന്ത്രപരമായി നീങ്ങിയതെന്നും പറയപ്പെടുന്നു.\nആഗസ്റ്റ് 20ന് കൈരളിയില് ജോണ് ബ്രിട്ടാസിന്‍റെ ചര്‍ച്ചയിലാണ് ലൈഫ് മിഷന് ഫ്ലാറ്റ് ഇടപാടില് നാല് കോടി 25 ലക്ഷം രൂപയുടെ കമ്മീഷന് കൈമാറിയിട്ടുണ്ടെന്ന വിവരം ബ്രിട്ടാസ് തന്നെ പുറത്തുവിടുന്നത്. മാധ്യമപ്രവർത്തകനായ കെ.എം ബഷീര് കാറപകടത്തില് കൊല്ലപ്പെട്ട ദിവസം തലസ്ഥാനത്തെ വെള്ളയമ്പലത്തുള്ള കഫേ കോഫി ഡേയുടെ മുന്നില് വെച്ച് ഈ പണം കൈമാറിയെന്നും ബ്രിട്ടാസ് വ്യക്തമാക്കിയിരുന്നു. ഈ സംഭവത്തെക്കുറിച്ച് തനിക്കും അറിവുണ്ടെന്ന് ഐസക്ക് സമ്മതിക്കുകയും ചെയ്തു.\nഎന്നാൽ പാർട്ടിയുടെ ഔദ്യോഗിക ചാനലിൽ ഇത്തരമൊരു വാർത്ത വന്നത് എല്ലാവരെയും അമ്പരപ്പിച്ചിരുന്നു. ജയരാജനെ ഒതുക്കാന് വേണ്ടി വളരെ ആസൂത്രിതമായി ഇത്തരമൊരു വിവരം പുറത്തുവിട്ടതെന്നാണ് ഇപ്പോൾ കരുതപ്പെടുന്നത്. കണ്ണൂര് ലോബിക്ക് പണ്ട് മുതലേ അനഭിമതനായ ഐസക്കുമായി ഇ.പി ജയരാജൻ വി.എസ് മന്ത്രിസഭയിൽ തുടങ്ങിയ പരസ്യ ഏറ്റുമുട്ടലിനാണ് ഇതോടെ പുതിയ മാനം കൈവന്നത്.\nകേന്ദ്ര കമ്മിറ്റിയില് ഐസക്കിനെക്കാള് സീനിയറാണ് ജയരാജന്. എന്നാൽ ഇത് മന്ത്രിസഭയിൽ അംഗീകരിക്കാനാവില്ലെന്ന നിലപാടിലാണ് ഐസക്കുള്ളത്. ഈ മൂപ്പിളമത്തർക്കം നിലനിൽക്കുന്നതിനിടെ പാര്‍ട്ടിക്കുള്ളിലെ നേതൃസ്ഥാനം ഉറപ്പിക്കുന്നതിനുവേണ്ടി ഇവർ തമ്മിൽ കടുത്ത മത്സരമാണ് നടക്കുന്നത്. ജയരാജന് പിണറായിയുമായി കൂടുതല് അടുത്തതോടെ ഔദ്യോഗിക ഗ്രൂപ്പില് നിന്ന് പുറത്തായ ഐസക്ക്, തരം കിട്ടിയപ്പോള് ജയരാജന്‍റെ മകനുമായുള്ള സ്വപ്‌നയുടെ ബന്ധവും കമ്മീഷന് ഇടപാടും ബ്രിട്ടാസുമായി ചേര്‍ന്ന് പൊതുമധ്യത്തിൽ തുറന്നുകാട്ടി കൂടുതൽ വാർത്തകൾക്ക് വഴിതെളിച്ചുവെന്നാണ് പാർട്ടിക്കുള്ളിൽ നിന്നുയരുന്ന ആരോപണം.


'ഇനിയെനിക്ക് അവാർഡൊന്നും കിട്ടാനില്ല, ജിലേബി വല്ലതും തന്നാൽ വാങ്ങാം': ബി ഗോപാലകൃഷ്ണന് അടൂരിന്റെ മറുപടി\n25 July 2019 12:11 PM GMT\nപ്രധാനമന്ത്രിക്കെഴുതിയ കത്തിൽ പറഞ്ഞിരിക്കുന്നത് രാജ്യത്തിന്റെ പല ഭാഗങ്ങളിൽ നിസ്സാര കാരണങ്ങൾ പറഞ്ഞ് ന്യൂനപക്ഷ വിഭാഗങ്ങളെ ആക്രമിക്കുന്ന സ്ഥിതിയുണ്ടെന്നും അതിനെ തടയാൻ സർക്കാർ നടപടിയെടുക്കണമെന്നുമാണെന്ന് സിനിമാസംവിധായകൻ അടൂർ ഗോപാലകൃഷ്ണൻ പറഞ്ഞു. കത്തിൽ സർക്കാരിന് വിമർശിച്ചിരുന്നില്ലെന്നും പ്രശ്നങ്ങളിൽ നടപടി വേണമെന്നു മാത്രമാണ് പറഞ്ഞതെന്നും അദ്ദേഹം വ്യക്തമാക്കി. അടൂർ കത്തിലൊപ്പിട്ടതിനെതിരെ ബിജെപി നേതാവ് ബി ഗോപാലകൃഷ്ണൻ ഭീഷണിയുമായി രംഗത്തു വന്നിരുന്നു. അടൂര് തന്റെ പേര് മാറ്റണമെന്നും ചന്ദ്രനിലേക്ക് പോകണമെന്നും ബി ഗോപാലകൃഷ്ണൻ ആവശ്യപ്പെട്ടു. വീട്ടിനു മുന്നിലേക്ക് ജയ് ശ്രീരാം വിളികളുമായി ചെല്ലുമെന്നും ബിജെപി നേതാവ് ഭീഷണിപ്പെടുത്തുകയുണ്ടായി.\n"ശ്രീരാമചന്ദ്രൻ ഉത്തമപുരുഷനാണ്. ഏറ്റവും നീതിമാനായ ദേവനും രാജാവുമാണ്. അദ്ദേഹത്തെ ഇങ്ങനെ അധിക്ഷേപിക്കുന്നത് സഹിക്കാൻ പറ്റുന്നതല്ല," അടൂർ പ്രതികരിച്ചു. ജയ് ശ്രീരാം വിളിച്ചതിനല്ല തങ്ങൾ പരാതി പറയുന്നതെന്നും ആ വിളിയെ ഒരു കൊലവിളിയാക്കി മാറ്റരുതെന്നാണ് പറയുന്നതെന്നും അദ്ദേഹം വിശദീകരിച്ചു. ഭൂരിപക്ഷമായവർ ന്യൂനപക്ഷമായവരെ അപമാനിക്കുകയും മർദ്ദിക്കുകയും കൊല്ലുകയും ചെയ്യുന്നത് ഒരു ജനാധിപത്യ രാജ്യത്ത് അംഗീകരിക്കാനാകില്ലെന്നും അദ്ദേഹം വ്യക്തമാക്കി. അതുകൊണ്ട് തങ്ങളെല്ലാവരും ചേർന്ന് പ്രധാനമന്ത്രിക്ക് കത്തെഴുതിയതെന്നും അടൂര് പറഞ്ഞു.\nസ്വതന്ത്രമായി ജീവിക്കാനുള്ള അവകാശം എല്ലാ പൗരന്മാർക്കുമുള്ളതാണെന്ന് അടൂർ ചൂണ്ടിക്കാട്ടി. സർക്കാർ ഈ കൊലപാതകങ്ങളും ആക്രമണങ്ങളും നിയന്ത്രിച്ചില്ലെങ്കിൽ സമുദായ ലഹളകളിലേക്കാണ് രാജ്യത്തെ നയിക്കുകയെന്ന് അടൂർ പറഞ്ഞു. രാജ്യത്ത് അരാജകത്വമാണ് ഉണ്ടാകാൻ പോകുന്നത്. അതിന് വലിയ വില നമ്മളെല്ലാം കൊടുക്കേണ്ടി വരും. ആരെയും കത്തിൽ തങ്ങൾ വിമർശിക്കുകയുണ്ടായില്ല. ആൾക്കൂട്ട കൊലപാതകങ്ങളിൽ ഉൾപ്പെട്ടവരെല്ലാം യാതൊരു നടപടിക്കും വിധേയരാകാതെ രക്ഷപ്പെടുന്നതും സാധാരണമായിരിക്കുകയാണ്. ആളുകൾ കൂടിച്ചേർന്ന് കൊല നടത്തുമ്പോൾ ഒരു നടപടിയും ഏൽക്കേണ്ടി വരില്ലെന്നതാണ് ഇത്തരം സംഭവങ്ങൾക്ക് പ്രോത്സാഹനമാകുന്നതെന്നും അടൂർ വിശദീകരിച്ചു. ഇത്തരം കുറ്റകൃത്യങ്ങൾ നടത്തുന്നവരെയെല്ലാം വധശിക്ഷയ്ക്ക് വിധിക്കേണ്ടതാണെന്നും അദ്ദേഹം അഭിപ്രായപ്പെട്ടു.\nകേന്ദ്ര സർക്കാർ അവാർഡുകളൊന്നും നൽകാത്തതുകൊണ്ടാണ് എതിരഭിപ്രായം പറയുന്നതെന്ന ബി ഗോപാലക‍ൃഷ്ണന്റെ ആരോപണത്തെ അടൂർ പരിഹസിച്ചു തള്ളി. ഇനി തനിക്ക് അവാർഡുകളൊന്നും കിട്ടാനില്ലെന്നും കിട്ടാവുന്ന എല്ലാ അവാർഡുകളും കിട്ടിയിട്ടുണ്ടെന്നും അടൂർ പറഞ്ഞു. വല്ല ജിലേബിയോ മറ്റോ തരികയാണെങ്കിൽ സന്തോഷത്തോടെ സ്വീകരിക്കാമെന്നും അടൂർ ഗോപാലകൃഷ്ണൻ പറഞ്ഞു.\nചന്ദ്രനിലേക്ക് ആരെങ്കിലും ടിക്കറ്റ് തരികയാണെങ്കിൽ പോകാമെന്നും പരിഹാസത്തോടെ അടൂർ പ്രതികരിച്ചു. തന്റെ ഒരു പ്രസ്താവനയെ ചില ഹിന്ദി ചാനലുകൾ വളച്ചൊടിച്ച് നൽകിയ സംഭവവും അടൂർ വിശദീകരിച്ചു. വാർത്ത കണ്ട് ചില ഉത്തരേന്ത്യക്കാർ വിളിച്ചു. കടുത്ത ക്ഷോഭത്തോടെയാണ് അവർ സംസാരിച്ചത്. ആ ക്ഷോഭം കണ്ടപ്പോൾ അവർക്കെല്ലാം ഭ്രാന്തായിട്ടുണ്ടെന്നാണ് തനിക്ക് തോന്നിയതെന്നും കാര്യങ്ങൾ അപകടത്തിലേക്കാണ് പോകുന്നതെന്നും അടൂർ പറഞ്ഞു. അവരുടെയൊന്നും ക്ഷോഭം തീരുന്നില്ല. അങ്ങനെയുള്ളവരോടൊന്നും തനിക്കൊന്നും പറയാനില്ലെന്നും അടൂര് പറഞ്ഞു.\nAdoor Gopalakrishnan B Gopalakrishnan


ഖത്തറിലെ സ്വദേശിവല്‍ക്കരണം;പട്ടിക പൂര്‍ത്തിയായി;നിരവധി മലയാളികള്‍ക്ക് ജോലിനഷ്ടമാകും – malabarinews.com\nഖത്തറിലെ സ്വദേശിവല്‍ക്കരണം;പട്ടിക പൂര്‍ത്തിയായി;നിരവധി മലയാളികള്‍ക്ക് ജോലിനഷ്ടമാകും\tStory dated:Friday December 25th, 2015,01 32:pm\tദോഹ: ഖത്തറിലെ സ്വദേശി വല്‍ക്കരണത്തിന്റെ ഭാഗമായി സര്‍ക്കാര് മേഖലകളിലേക്കുള്ള പുതിയ നിയമനത്തിന്റെ പട്ടിക പൂര്‍ത്തിയായി. ഇതു പ്രകാരം പിരിച്ചു വിടുന്നവരുടെയും പുതുതായി നിയമനം നടത്തുന്നവര്‍ക്കുമുള്ള അറിയിപ്പുകള് അടുത്താഴ്‌ച മുതല് അയച്ചുതുടങ്ങും. പുതിയ നിയമം നടപ്പിലാകുന്നതോടെ സര്‍ക്കാര് മേഖലയില് ജോലി ചെയ്യുന്ന നിരവധി മലയാളികള്‍ക്ക് ജോലി നഷ്ടമാകും.\nഅതെസമയം പ്രാഥമികാരോഗ്യ കേന്ദ്രങ്ങളില് ജോലി ചെയ്യുന്ന നിരവധി പേര്‍ക്ക് പിരിച്ചുവിടല് നോട്ടീസ് ലഭിച്ചു തുടങ്ങിയിട്ടുണ്ട്. പൊതുബജറ്റ് പ്രഖ്യാപനത്തെ തുടര്‍ന്നാണ് പുതിയ നിയമന ഉത്തരവുകള് വേഗത്തിലാക്കാന് സര്‍ക്കാര് ശ്രമം തുടങ്ങിയത്. ഭരണ വികസന കാര്യമന്ത്രാലയത്തിന് ലഭിക്കുന്ന ലിസ്റ്റുകള് അനുസരിച്ചായിരിക്കും സ്വദേശികളുടെ നിയമനവും പ്രവാസി തൊഴിലാളികളുടെ പിരിച്ചു വിടലും നടക്കുക.\nഅടുത്താഴ്‌ചയോടെ സര്‍ക്കാര് അര്‍ദ്ധസര്‍ക്കാര് സ്ഥാപനങ്ങളില് ജോലിചെയ്യുന്ന മലയാളികള് ഉള്‍പ്പെടെയുള്ള വിദേശികള്‍ക്ക് പിരിച്ചിടല് നോട്ടീസ് ലഭിക്കുമെന്നാണ് സൂചന. ഉമറുബ്‌നുല് ഖത്താബ് ഹെല്‍ത്ത് സെന്ററിലെ മലയാളികള് ഉള്‍പ്പെടെ 12 പേര്‍ക്ക് പിരിച്ചുവിടല് നോട്ടീസ് ലഭിച്ചിട്ടുണ്ട്. ഇതിനുപുറമെ വിവിധ പ്രൈമറി ഹെല്‍ത്ത് സെന്ററുകളിലെ താഴ്‌ന്ന തസ്‌തികളില് ജോലി ചെയ്യുന്ന 450 ഓളം തൊഴിലാളികളെയും ഉടന് പിരിച്ചുവിടുമെന്നും റിപ്പോര്‍ട്ടുണ്ട്.\nഈടെ രാജ്യത്തെ പ്രമുഖ എണ്ണക്കമ്പനികളില് ജോലി ചെയ്യുന്ന ആയിരക്കണക്കിന് തൊഴിലാളികളെ ജോലിയില് നിന്ന് പിരിച്ചുവിട്ടിരുന്നു. ഇതിനു പിറകെ സര്‍ക്കാര് മേഖലയിലെ പിരിച്ചുവിടല് കൂടി ആരംഭിച്ചതോടെ നിരവധി മലയാളികള് ഉള്‍പ്പെട്ട പ്രവാസികള്‍ക്ക് നാട്ടിലേക്ക് തിരിച്ചുവരികയല്ലാതെ മറ്റ് മാര്‍ഗമില്ലാതായിരിക്കുകയാണ്.


fly cheap rates in small towns in india - Malayalam Nativeplanet\n»ഇനി പറക്കാന് പണമൊരു തടസമല്ല..\nഇനി പറക്കാന് പണമൊരു തടസമല്ല..\nUpdated: Saturday, June 10, 2017, 18:38 [IST]\nആഴ്ചയില് അവസാനം വീട്ടിലേയ്ക്ക് പോകുമ്പോള് മണിക്കൂറുകള് ബസില് തൂങ്ങി നിന്നും കാല് കുത്താനിടമില്ലാത്ത ട്രെയിനിന് കയറിയും പോകുന്നത് മറക്കാം... പിന്നെ എങ്ങനെ പോകാനാണ് എന്ന ചോദ്യത്തിന് ഇനി തീരെ പ്രസക്തിയില്ല. ഉഡാന്(ഉഡേ ദേശ് കാ ആം നാഗരിക്) എന്ന പേരില് കേന്ദ്ര സര്‍ക്കാര് അവതരിപ്പിച്ചിരിക്കുന്ന പുതിയ പദ്ധതി സാധാരണക്കാരെ മാത്രം ഉദ്ദേശിച്ചുള്ളതാണ്. ഒരു മണിക്കൂര് വിമാന യാത്രയ്ക്ക് പദ്ധതി പ്രകാരം 25,00 രൂപ മാത്രമാണ് ചെലവ്.\npc: George Alexander Ishida Ne\nവിമാനയാത്ര ഒരു സ്വപ്നമായി മാത്രം കൊണ്ടു നടക്കുന്ന സാധാരണക്കാര്‍ക്ക് ഉഡാന് പദ്ധതി സ്വപ്നത്തിന്റെ പൂര്‍ത്തീകരണമാണ്. രാജ്യത്തെ ചെറുകിട നഗരങ്ങളെ കൂട്ടിയിണക്കി സാധാരണ ജനങ്ങള്‍ക്കു താങ്ങാന് കഴിയുന്ന ചെലവില് വിമാനയാത്രയാണ് പദ്ധതിയുടെ ലക്ഷ്യം. ഷിംല-ഡല്‍ഹി വിമാനമാണ് ഈ പദ്ധതിയുടെ കീഴില് വരുന്ന ആദ്യ സര്‍വ്വീസ്.\nആദ്യഘട്ടത്തില് 43 ചെറുനഗരങ്ങള്\nഇന്ത്യയിലെ 43 ചെറുകിട നഗരങ്ങളിലേക്കാണ് പദ്ധതിയുടെ ആദ്യഘട്ട സര്‍വ്വീസ്. ലാഭകരമല്ല എന്ന കാരണത്താല് വന്‍കിട എയര്‍ലൈന് കമ്പനികള് സര്‍വ്വീസ് നടത്താത്ത സ്ഥലങ്ങളും ഉഡാന് പദ്ധതിയുടെ കീഴില് വരും. സര്‍വ്വീസില് പകുതി സീറ്റുകള്‍ക്ക് പരമാവധി 25000 രൂപ വരെ മാത്രം ഈടാക്കാനേ കമ്പനികള്‍ക്ക് അധികാരമുള്ളു. ബാക്കി സീറ്റുകള്‍ക്ക് വിപണിയിലെ നിരക്കില് പണം ഈടാക്കാം.\nകേരളം ഔട്ട്..മൈസൂര് ഇന്\nകേരളത്തില് ചെറു നഗരങ്ങള് തമ്മില് ബന്ധിപ്പിക്കാന് കാര്യമായ പ്രശ്‌നങ്ങള് ഇല്ലാത്തതിനാല് കേരളം പദ്ധതിയില് ഉള്‍പ്പെട്ടിട്ടില്ല. ഹുബ്ലി, മൈസുരു, വിദ്യാനഗര്, നെയ്‌വേലി,സേലം, പുതുച്ചേരി തുടങ്ങിയ സ്ഥലങ്ങള് ഉഡാന് പദ്ധതിയുടെ ഭാഗമാണ്.\nനിലവില് ഷിംല-ഡെല്‍ഹി, കഡപ്പ-ഹൈദരാബാദ്, നന്ദേദ്-ഹൈദരാബാദ് സര്‍വ്വീസുകളാണ് ഉദ്ഘാടനം ചെയ്തിട്ടുള്ളത്.\nRead more about: delhi, kerala, shimla, kerala tourism


ആഴക്കടലിലും യൂ ടേണ് ; ഇഎംസിസിയുമായുള്ള കരാർ റദ്ദാക്കിയേക്കും ; പ്രതിപക്ഷ നേതാവിന് മുന്നില് മുട്ടുമടക്കി സർക്കാർ – Jaihind TV\nആഴക്കടലിലും യൂ ടേണ് ; ഇഎംസിസിയുമായുള്ള കരാർ റദ്ദാക്കിയേക്കും ; പ്രതിപക്ഷ നേതാവിന് മുന്നില് മുട്ടുമടക്കി സർക്കാർ\nതിരുവനന്തപുരം : സംസ്ഥാനത്തിന്‍റെ മത്സ്യ സമ്പത്ത് വിദേശകമ്പനിക്ക് തീറെഴുതാനുള്ള വിവാദ കരാറിലും യൂ ടേണടിച്ച് തലയൂരാന് സർക്കാർ നീക്കം. കരാർ സംബന്ധിച്ച ധാരണാപത്രം പുനഃപരിശോധിക്കാന് മുഖ്യമന്ത്രി നിർദേശം നല്‍കി. ഇഎംസിസിയുമായുള്ള 5000 കോടിയുടെ കരാറിലെ നിയമലംഘനങ്ങള് പ്രതിപക്ഷ നേതാവ് രമേശ് ചെന്നിത്തല തെളിവുകള് സഹിതം പുറത്തുകൊണ്ടുവന്നതോടെ നില്‍ക്കക്കള്ളിയില്ലാതെയാണ് സർക്കാരിന്‍റെ നീക്കം.\nതുടക്കത്തില് ഇങ്ങനെയൊരു കരാറിനെക്കുറിച്ച് അറിയുകയേയില്ല എന്ന നിലപാട് സ്വീകരിച്ചിരുന്ന സർക്കാരിന് പിന്നീട് പ്രതിപക്ഷ നേതാവ് തെളിവുകള് ഒന്നൊന്നായി പുറത്തുവിട്ടതോടെ കരാർ ഉണ്ടെന്ന് സമ്മതിക്കേണ്ടിവന്നു. ഇതിനെച്ചൊല്ലി ഫിഷറീസ് വകുപ്പും വ്യവസായ വകുപ്പുകളും തമ്മില് കൊമ്പുകോർക്കുകയും ചെയ്തിരുന്നു. പിന്നീട് ഉദ്യോഗസ്ഥരുടെ മേല് പഴിചാരി മുഖം രക്ഷിക്കാനാണ് മുഖ്യമന്ത്രി പിണറായി വിജയനും ഫിഷറീസ് മന്ത്രി ജെ മേഴ്സിക്കുട്ടിയമ്മയും ശ്രമിച്ചത്.\nകരാർ സംബന്ധിച്ച് സര്‍ക്കാർ അറിഞ്ഞിട്ടില്ലെന്നായിരുന്നു മുഖ്യമന്ത്രിയുടെ പ്രതികരണം. സർക്കാരുമായി ഒരു ധാരണാപത്രവും ഒപ്പുവെച്ചിട്ടില്ലെന്നും മുഖ്യമന്ത്രി പറഞ്ഞുവെച്ചു. എന്നാല് ഇന്ന് സർക്കാരുമായി ഇഎംസിസി നടത്തിയ ധാരണാപത്രത്തിന്‍റെ കോപ്പി തന്നെ പ്രതിപക്ഷനേതാവ് പുറത്തുവിട്ടു. ഇതുള്‍പ്പെടെ മുഖ്യമന്ത്രിയുടെയും വകുപ്പ് മന്ത്രിമാരുടെയും വാദങ്ങള് പൂർണമായും പൊളിക്കുന്ന രണ്ട് നിർണായക തെളിവുകള് കൂടി രമേശ് ചെന്നിത്തല പുറത്തുവിട്ടതോടെ സർക്കാരിന്‍റെ നില തീർത്തും പരുങ്ങലിലായി.\nഇഎംസിസി അസന്‍റില് വെച്ച് സർക്കാരുമായി ഒപ്പുവെച്ച ധാരണാപത്രവും പള്ളിപ്പുറത്ത് നാലേക്കർ ഭൂമി അനുവദിച്ചുകൊണ്ടുള്ള ഉത്തരവുമാണ് ഇന്ന് രമേശ് ചെന്നിത്തല പുറത്തുവിട്ടത്. ഫിഷറീസ് നയത്തിന് വിരുദ്ധമാണെങ്കില് ധാരണാപത്രം ഒപ്പിട്ടത് എന്തിനെന്ന് രമേശ് ചെന്നിത്തല ചോദിച്ചു. ഫിഷറീസ് മന്ത്രിക്കൊപ്പം ഇഎംസിസി പ്രതിനിധികള് മുഖ്യമന്ത്രിയേയും കണ്ടതായും രമേശ് ചെന്നിത്തല വെളിപ്പെടുത്തി. ഇക്കാര്യം ശരിവെച്ച് ഇഎംസിസി പ്രസിഡന്‍റും രംഗത്തെത്തി. കള്ളം കയ്യോടെ പിടിച്ചപ്പോഴുള്ള ജാള്യതയാണ് മുഖ്യമന്ത്രിക്കെന്നും രമേശ് ചെന്നിത്തല പറഞ്ഞു.\nപൊതുജനത്തിന് മുന്നില് മുഖ്യമന്ത്രിയുടെയും വകുപ്പ് മന്ത്രിമാരുടെയും മുഖം നഷ്ടമായതോടെയാണ് ഇപ്പോള് പുതിയ നീക്കം. പ്രതിപക്ഷ നേതാവ് തെളിവ് സഹിതം ഉന്നയിച്ച ആരോപണങ്ങളില് വ്യക്തമായ മറുപടി നല്‍കാന് മുഖ്യമന്ത്രിക്കോ വകുപ്പ് മന്ത്രിമാർക്കോ കഴിഞ്ഞില്ല. തുടക്കം മുതല് തന്നെ ദുർബലമായ ന്യായീകരണങ്ങളാണ് മന്ത്രി മേഴ്സിക്കുട്ടിയമ്മയും മുഖ്യമന്ത്രിയും വിഷയത്തില് നടത്തിയത്. ഏതായാലും ധാരണാപത്രം പുനഃപരിശോധിക്കാനുള്ള സർക്കാർ നീക്കം പ്രതിപക്ഷ നേതാവ് രമേശ് ചെന്നിത്തലയുടെ ആരോപണങ്ങളെ ശരിവെക്കുന്നതാണ്.


Thursday 17 September 2015 11:12 pm IST\nകൊച്ചി: പൊതുമരാമത്ത് വകുപ്പിന്റെ ഉടമസ്ഥതയിലുള്ള വൃക്ഷത്തിന്റെ ശാഖ ഒടിഞ്ഞുവീണ് നട്ടെല്ലിന് ഗുരുതരമായി പരിക്കേറ്റ യുവാവിന് തുടര് ചികിത്സയ്ക്കുള്ള ചിലവുകള് സര്‍ക്കാര് നല്‍കണമെന്ന ഉത്തരവിന്‍മേല് സ്വീകരിച്ച നടപടികള് അറിയിക്കാന് സംസ്ഥാന മനുഷ്യാവകാശ കമ്മീഷന് ജസ്റ്റിസ് ജെ.ബി. കോശി ചീഫ് സെക്രട്ടറിക്കും ജില്ലാ കളക്ടര്‍ക്കും നോട്ടീസയച്ചു. ഒക്‌ടോബര് 26 ന് എറണാകുളം കളക്ടറേറ്റ് കോണ്‍ഫറന്‍സ് ഹാളില് നടക്കുന്ന സിറ്റിംഗില് നടപടി റിപ്പോര്‍ട്ട് ഹാജരാക്കണമെന്ന് അദ്ധ്യക്ഷന് ജസ്റ്റിസ് ജെ.ബി. കോശി നോട്ടീസില് പറഞ്ഞു. പൊതുമരാമത്ത് വകുപ്പ് സെക്രട്ടറിയും നടപടി റിപ്പോര്‍ട്ട് ഫയല് ചെയ്യണം. ഇടക്കൊച്ചി കരീത്തറ ഹൗസില് മിഥുന് കെ. എസിനാണ് (21) 2013 ഏപ്രില് 22ന് അപകടം സംഭവിച്ചത്. ബൈക്കില് ജോലിക്ക് പോകുമ്പോഴാണ് റോഡരികില് നിന്ന മരത്തിന്റെ ശാഖ ഒടിഞ്ഞുവീണത്. 20 ലക്ഷത്തോളം ചികിത്സക്ക് ചെലവാക്കി. ആകെയുണ്ടായിരുന്ന2സെന്റ് പുരയിടം വിറ്റു. നഗരസഭാ കൗണ്‍സിലര് തമ്പി സുബ്രഹ്മണ്യവും നാട്ടുകാരും ചേര്‍ന്നാണ് മിഥുനെ താങ്ങിയെടുത്ത് കമ്മീഷന് സിറ്റിം ഗില് ഹാജരാക്കിയിരുന്നത്. കമ്മീഷന്റെ നിര്‍ദ്ദേശാനുസരണം സര്‍ക്കാര് 3,59,000 രൂപ അനുവദിച്ചു. വെല്ലൂര് മെഡിക്കല് കോളേജില് ചികിത്സിച്ചാല് ഭേദമാകുമെന്നാണ് ഡോക്ടര്‍മാര് പറയുന്നത്. തുടര് ചികിത്സയ്ക്ക് പണം സര്‍ക്കാര് നല്‍കണമെന്ന് 2015 മാര്‍ച്ച് 20 ന് ജസ്റ്റിസ് ജെ.ബി. കോശി ഉത്തരവിട്ടിരുന്നു. ഉത്തരവ് നടപ്പിലാക്കാന് സ്വീകരിച്ച നടപടികളാണ് കമ്മീഷന് ഇപ്പോള് ആവശ്യപ്പെട്ടിരിക്കുന്നത്. കേസ് ഒക്‌ടോബര് 26 ന് പരിഗണിക്കും. കൊച്ചി നഗരസഭ കൗണ്‍സിലര് തമ്പി സുബ്രഹ്മണ്യമാണ് പരാതി നല്‍കിയത്.\nഎന്‍ഡോസള്‍ഫാന് ദുരിത ബാധിതയുടെ മരണം: സര്‍ക്കാരിന് മനുഷ്യാവകാശ കമ്മീഷന് നോട്ടീസ്\nകൊച്ചിയിലെ തകര്‍ന്ന റോഡുകള് എന്ന് നന്നാക്കുമെന്ന് മനുഷ്യാവകാശ കമ്മീഷന്\nമരം വീണ് ട്രാന്‍സ്‌ഫോമര് മറിഞ്ഞു\nഗുല്‍ബര്‍ഗ റാഗിങ്: ചീഫ് സെക്രട്ടറിക്ക് മനുഷ്യാവകാശ കമ്മീഷന് നോട്ടീസ്\nഅഹമ്മദിന്റെ മരണം: ആശുപത്രിക്ക് മനുഷ്യാവകാശ കമ്മീഷന് നോട്ടീസ്


'കത്തോലിക്ക സഭയെ വിവാദങ്ങളിലേക്ക് വലിച്ചിഴക്കരുത്, തൃക്കാക്കരയില് രാഷ്ട്രീയ പോരാട്ടത്തില് നിന്നും സിപിഎം പിന്മാറി'\nBy Azhimukham Desk Sat,7May 2022\nതൃക്കാക്കരയിലെ എല്‍ഡിഎഫ് സ്ഥാനാര്‍ഥി നിര്‍ണയവുമായി ബന്ധപ്പെട്ട വിവാദങ്ങളിലേക്ക് കത്തോലിക്കാ സഭയെ വലിച്ചിഴക്കരുതെന്ന് മുന് പ്രതിപക്ഷ നേതാവ് രമേശ് ചെന്നിത്തല. ഇടതുസ്ഥാനാര്‍ത്ഥിയെ കത്തോലിക്ക സഭ നിശ്ചയിക്കുമെന്ന് വിശ്വസിക്കുന്നില്ലെന്നും ചെന്നിത്തല പറഞ്ഞു.\nഎല്‍ഡിഎഫ് സ്ഥാനാര്‍ത്ഥി നിര്‍ണയവുമായി ബന്ധപ്പെട്ട് സിപിഎമ്മിനകത്തും പുറത്തും വ്യാപകമായ അഭിപ്രായ വ്യത്യാസങ്ങള് ഉയര്‍ന്നുവരുന്നുണ്ട്.ഈ വിഷയത്തില് സഭയെ വലിച്ചിഴക്കുന്നത് നിക്ഷിപ്ത താല്‍പ്പര്യക്കാരാണ്. കത്തോലിക്ക സഭ എപ്പോഴും ജനാധിപത്യവും മതേതരത്വവും ഉയര്‍ത്തിപ്പിടിക്കുന്ന വിശാലമായ ചിന്താഗതിയുള്ള ഒരു സഭയാണ്. അവര് സ്ഥാനാര്‍ത്ഥിയെ തീരുമാനിച്ചു എന്നത് നിക്ഷിപ്ത താല്പര്യക്കാര് നടത്തുന്ന വെറും പ്രചരണം മാത്രമാണ്. മാര് ആലഞ്ചേരി ഏറ്റവും ആദരണീയനായ വ്യക്തിയാണ്. കര്‍ദിനാള് അങ്ങനെ ഒരു സ്ഥാനാര്‍ത്ഥിത്വത്തെ സംബന്ധിച്ചും ഒരു കാലത്തും ആരോടും പറയുന്ന വ്യക്തിയല്ല. അദ്ദേഹം പണ്ടും പറഞ്ഞിട്ടില്ല, ഇപ്പോഴും പറയില്ല, നാളെയും പറയില്ല എന്നാണ് തന്റെ ഉറച്ച വിശ്വാസമെന്നും രമേശ് ചെന്നിത്തല പറഞ്ഞു.\nതൃക്കാക്കരയില് രാഷ്ട്രീയ പോരാട്ടത്തില് നിന്നും സിപിഎം പിന്മാറിക്കഴിഞ്ഞതായും ചെന്നിത്തല ആരോപിച്ചു. രാഷ്ട്രീയ പോരാട്ടമായിരുന്നെങ്കില് അരുണ്‍കുമാറിനെ സിപിഎം പിന്‍വലിക്കില്ലായിരുന്നു. കെ റെയിലിനുള്ള താക്കീതായി തൃക്കാക്കര തെരഞ്ഞെടുപ്പ് മാറുമെന്നും രമേശ് ചെന്നിത്തല കൂട്ടിച്ചേര്‍ത്തു. കേരളം ഭീകരവാദികളുടെ കേന്ദ്രമെന്ന ബി.ജെ.പി ദേശീയ പ്രസിഡന്റ് ജെ.പി. നദ്ദയുടെ പരാമര്‍ശത്തെ ചെന്നിത്തല വിമര്‍ശിച്ചു. നദ്ദയുടെ പരാമര്‍ശം തെറ്റാണ്. കേരളത്തില് ധ്രുവീകരണത്തിന് ബിജെപി യും സിപിഎമ്മും ചേര്‍ന്ന് ശ്രമിക്കുകയാണ്. രാഷ്ട്രീയ കൊലപാതകങ്ങള് തടയാന് സംസ്ഥാന സര്‍ക്കാരിന് കഴിയുന്നില്ല. പോപ്പുലര് ഫ്രണ്ടുമായി സിപിഎമ്മിന് ഒളിഞ്ഞും തെളിഞ്ഞും ബന്ധമുണ്ടെന്നും ചെന്നിത്തല ആരോപിച്ചു.\nഅതിനിടെ കോണ്‍ഗ്രസിന്റെ തെരഞ്ഞെടുപ്പ് തന്ത്രത്തെ വിമര്‍ശിച്ച് കോണ്‍ഗ്രസ് നേതാവ് ഡൊമിനിക് പ്രസന്റേഷനും രംഗത്തെത്തി. ഇടതുസ്ഥാനാര്‍ത്ഥിയുടെ സഭാബന്ധം ഉയര്‍ത്തിക്കാട്ടേണ്ടതില്ല. അത്തരം പ്രചാരണങ്ങള് തിരിച്ചടിയാകും. രാഷ്ട്രീയപ്രചാരണമാണ് നടത്തേണ്ടതെന്ന് ഡൊമിനിക് പ്രസന്റേഷന് പറഞ്ഞു.


കാട്ടുപോത്തുകളുടെ താവളത്തിനു മുകളിലൂടെ വൈദ്യുതി ലൈൻ : Deepika.com Nattu Visesham\nമറയൂർ: മറയൂർ സബ് സ്റ്റേഷൻ യാഥാർഥ്യമായാലും നിലവിലെ പ്രതിസന്ധി മാറില്ല. കാട്ടുപോത്തുകളുടെ താവളത്തിനു മുകളിലൂടെ ലൈൻ വലിക്കേണ്ടി വരുന്നതാണ് കാരണം.\nമൂന്നാറിൽനിന്നും മറയൂർ സബ് സ്റ്റേഷനിലേക്ക് 43 കിലോമീറ്റർ ദൂരമാണ് വൈദ്യുതി ലൈൻ വലിക്കേണ്ടത്. മൂന്നാർ - മറയൂർ സംസ്ഥാന പാതയുടെ ഇരുവശങ്ങളിലൂടെ 34 കിലോമീറ്റർ ദൂരം പള്ളനാട് അതിർത്തിവരെ ഇതുവരെ പോസ്റ്റുകൾ സ്ഥാപിച്ചിട്ടുണ്ട്. ഇവിടെനിന്നും ഒൻപതു കിലോമീറ്റർ റോഡിലൂടെ ലൈൻ വലിക്കുന്നതിന് വനംവകുപ്പ് അനുമതി നൽകിയിട്ടില്ല.\nനാച്ചിവയൽ ഫോറസ്റ്റ് സ്റ്റേഷൻ മുതൽ മേലാടിവരെ നാച്ചിവയൽ ചന്ദന റിസർവാണ്. ഇതിലൂടെ ലൈൻ വലിക്കാൻ വനംവകുപ്പ് അനുമതി നൽകുന്നില്ല. നിലവിൽ മറയൂരിലേക്കുള്ള 11 കെവി ലൈൻ കാട്ടുപോത്തുകളുടെ ശല്യം ഏറെയുള്ള ചിന്നവര, ആനക്കാൽപെട്ടി, ചെറുവാട് മേഖലയിലെ കൃഷിസ്ഥലം വഴിയാണ് പള്ളനാട്ടിൽനിന്നും മറയൂരിൽ എത്തുന്നത്.\nകാട്ടുപോത്തുകളുടെ ശല്യം രൂക്ഷമായതിനാൽ സന്ധ്യയായാൽ ഈ മേഖലയിലെ തകരാറുകൾ പരിഹരിക്കുന്നതിന് കഴിയാറില്ല.\nതകരാറുമൂലം വൈദ്യൂതി ബന്ധം വിച്ഛേദിക്കപ്പെട്ടാൽ അടുത്തദിവസം മാത്രമേ പരിഹരിക്കുവാൻ കഴിയുകയുള്ളൂ.\nപതിറ്റാണ്ടുകളായി ഈ ദുരിതം അഞ്ചുനാടു ഗ്രാമവാസികൾ അനുഭവിച്ചുവരികയാണ്. വീണ്ടും പുതിയ 33 കെവി സബ് സ്റ്റേഷനിലേക്കുള്ള ലൈൻ നിലവിലെ ലൈനിലൂടെ വലിച്ചാൽ പ്രശ്നങ്ങൾ വീണ്ടും നിലനില്ക്കുമെന്ന ആശങ്കയാണ് ഉയരുന്നത്.


tata motors to supply 255 electric buses in6cities across india | ടാറ്റ 255 വൈദ്യുത ബസ്സുകള് നിരത്തിലെത്തിക്കാന് ഒരുങ്ങുന്നു | Mangalam\nFriday, June 21, 2019 Last Updated 1 Min 45 Sec ago English Edition\nWednesday 10 Apr 2019 03.58 PM\nടാറ്റ 255 വൈദ്യുത ബസ്സുകള് നിരത്തിലെത്തിക്കാന് ഒരുങ്ങുന്നു\nടാറ്റ മോട്ടോഴ്‌സ് 255 വൈദ്യുത ബസ്സുകള് നിരത്തിലെത്തിക്കാന് ഒരുങ്ങുന്നു. വിവിധ സംസ്ഥാനങ്ങളിലെ റോഡ് ട്രാന്‍സ്‌പോര്‍ട് കോര്‍പറേഷനുകള്‍ക്കായാണ് ബസുകള് നിരത്തിലെത്തിക്കുന്നത്.\nവൈദ്യുത വാഹനങ്ങള് പ്രോത്സാഹിപ്പിക്കാനുള്ള ഫെയിം ഇന്ത്യ പദ്ധതിയുടെ ഒന്നാം ഘട്ടത്തില് നിന്നു ലഭിച്ച ഓര്‍ഡര് പ്രകാരമുള്ള ബസ്സുകളുടെ ആദ്യ ബാച്ച് നിര്‍മിച്ചു കൈമാറി. ഇതുവരെ 22 വൈദ്യുത ബസ്സുകളാണ് ടാറ്റ മോട്ടോഴ്‌സ് നിര്‍മിച്ചു നല്‍കിയത്.\nലക്‌നൗ, കൊല്‍ക്കത്ത, ഇന്‍ഡോര്, ഗുവാഹത്തി, ജമ്മു നഗരങ്ങളില് സര്‍വീസ് നടത്താനുള്ള 72 ബസ്സുകള് കൂടി കൈമാറ്റത്തിനു തയാറായിട്ടുണ്ട്. വൈദ്യുത ബസ്സുകള്‍ക്കായി ആകെ ലഭിച്ച ഓര്‍ഡറില് പകുതിയോളം മാര്‍ച്ചിനകം തന്നെ നിര്‍മിച്ചു നല്‍കിയിട്ടുണ്ട്. അവശേഷിക്കുന്നതില് 25% ഈ മാസം നിര്‍മിച്ചു നല്‍കും. ബാക്കിയുള്ളവയുടെ നിര്‍മാണവും കൈമാറ്റവും ജൂലൈയോടെ പൂര്‍ത്തിയാക്കും.\nബാറ്ററി ലഭ്യതയിലെ പരിമിതകള് മൂലമാണു വൈദ്യുത ബസ് നിര്‍മാണം വൈകുന്നതെന്നും കമ്പനി വിശദീകരിച്ചു. വൈദ്യുത ബസ്സുകളില് ഉപയോഗിക്കാനുള്ള വിദേശ നിര്‍മിതമായ ബാറ്ററികള് ഇറക്കുമതി വഴിയാണ് ഇന്ത്യയിലെത്തുന്നത്. അതുകൊണ്ടുതന്നെ ബാറ്ററി ലഭ്യതയില് അപ്രതീക്ഷിതമായ കാലതാമസം നേരിട്ടിട്ടുണ്ടെന്നും ടാറ്റ മോട്ടോഴ്‌സ് അറിയിച്ചു.\nവൈദ്യുത ബസ് നിര്‍മിച്ചു നല്‍കുന്നതില് വരുത്തിയ കാലതാമസത്തിന്റെ പേരില് സര്‍ക്കാര് കമ്പനിയെ കരിമ്പട്ടികയില് പെടുത്തിയിട്ടില്ലെന്നും ടാറ്റ മോട്ടോഴ്‌സ് വ്യക്തമാക്കി. കൂടാതെ ബസ്സിന് ഓര്‍ഡര് നല്‍കിയിട്ടുള്ള സ്ഥാപനങ്ങളുമായി ടാറ്റ മോട്ടോഴ്‌സ് നിരന്തര സമ്പര്‍ക്കത്തിലാണ്.\nഉല്‍പ്പാദനം സംബന്ധിച്ച കൃത്യമായ വിവരം ഈ സ്റ്റേറ്റ് ട്രാന്‍സ്‌പോര്‍ട്ട് അണ്ടര്‍ടേക്കിങ്ങുകള്‍ക്കു നല്‍കുന്നുമുണ്ട്. ഈ പശ്ചാത്തലത്തില് കമ്പനിയെ കരിമ്പട്ടികയില് പെടുത്തേണ്ട സാഹചര്യമില്ലെന്നും ടാറ്റ മോട്ടോഴ്‌സ് വിശദീകരിക്കുന്നു.\nഗ്രേറ്റ് കാര്‍സ്, ഗ്രേറ്റ് ബെനിഫിറ്റ്സ് ക്യാമ്പയിനുമായി ടാറ്റ\nഹാരിയര് എസ്‌യുവിയുടെ വില ടാറ്റ മോട്ടോഴ്‌സ് വര്‍ധിപ്പിച്ചു\nഡ്രൈവര്‍മാര്‍ക്ക് സാരഥി ആരാം കേന്ദ്രങ്ങളുമായി ടാറ്റയും ഐഒസിയും